
UMJESTO PREDGOVORA 


Godinama sam volontersko-amaterski, pored mnoštva profesionalnih 
obaveza koje sam imao kao kirurg u požeškoj bolnici i kao sveučilišni 
nastavnik na Medicinskom fakultetu u Osijeku, obnašao dužnosti jednog 
od osnivača ili obnovitelja nekih udruga u Požegi. Spominjem samo Ligu 
za borbu protiv raka (1990.) i Ličko zavičajno društvo ,Vila Velebita“ 
(1997.). 


Dakako, nije bilo dovoljno samo obavljati organizacijski, onaj ,težački“ 
dio posla da bi spomenuta društva funkcionirala, pribaviti od škrtih i 
samoljubljivih gospodarstvenika koju ,kunu za opstanak društva,“ već i 
manirom kritičara opće prakse i zaljubljenika u umjetnost, prekršivši pri 
tome većinu nepisanih pravila suvremene kritike (likovne ili glazbene) 
dizajnirati svaki događaj u sredini koja bi trebala biti perjanica slavonske 
kulture, a postala je velikim dijelom samo izložbeni prostor gastro 
manifestacija: čvarkijada, kulenijada, švarglijada, fišijada, muzeja u loncu 
iinih JADA. 


Upao sam u jednom razdoblju tog svojeg mazohističkog bavljenja 
kulturom (na amaterskoj razini op. aut.!!) opravdavajući svrhu postojanja 
tih udruga i istovremeno ,uveseljavajući“ onaj dio iskrene požeške 
kulturne javnosti koja voli, cijeni i donekle pozna umjetnost, od kuda god 
ona dolazila, u grijeh Uspjeha i često lakih ljubavi sa publikom, pri čemu su 
iz prikrajka vrebali ljubitelji mitologije poraza, koja nam se u širem smislu 
doimlje poput ljubimice duha. 


Eto tako, na tragu te vlastite opsesije, odlučih u ovoj knjižici ukoričiti neke 
crtice vlastitog razmišljanja i tragove osobnog obraćanja pojedinim 
tvorcima kulturno vrijednih ostvarenja u književnosti, slikarstvu ili glazbi, 
praveći u neku ruku ,inventuru ostataka“ vlastitog truda mimo onog 
temeljnog, štoje svatko od nas po vokaciji. 


U gradu smo u kojem se sve manje djece rađa, koji demografski i 
kulturološki umire, sa kojim nismo više na ,ti“, u kojem se sinonim folk- 
lorne autentičnosti (Požeški tamburaški festival: ,Zlatne žice Slavonije“), 
kaoipažnje vrijedan ,Festivaljednominutnog filma“ bore za opstanak. 


I tako usnuo u vlastitom drijemežu, grad petorice akademika, ,vlasnik“ 

impresivnog povijesnog backgrounda, rodno ishodište bardova hrvatske 
književnosti, slikarstva i dvadesetorice u povijesti velikih liječnika (što je u 
javnosti manje poznato, op. aut.!!), spava pod okriljem Dionizijevskog 
zaleđa, u scenografiji čaša, tambura i prijatelja, na krilima sterilne i 
antagonizirane lokalne političke ,elite“, plovi nekuda poput slijepog 
putnika u ,bespuću hrvatske zbiljnosti“! 


Tragična je spoznaja koja me prožima... kako su se sve važne stvari 
dogodile prije nas, a mi se iz petnih žila trudimo da ih ne otkinemo od 
istine i zaborava, trudeći ih oživjeti, poput fosiliziranih latica sasušenog 
buketa cvijeća, jer novoga isvježega malo ima. 


Ostajem utopljen u vlastitu zadovoljštinu banalne spoznaje: što god čovjek 
radi, bez obzira na količinu zadovoljstva, time ispunjava svoj život! Unatoč 
sadržajnog relativiteta ove izreke, u cijelostinanju pristajem. 


Kao pobornik kratkih, čitatelju-konzumentu lako shvatljivih, pitkih 
tekstova, nudim ovu kratku zbirku mojih obraćanja suvremenicima iz 
svijeta književnosti, likovnosti i onih iz dnevne komunikacije, kao 
podsjetnik na neko vrijeme iz bliske požeške prošlosti, u kojem se ipak 
nešto događalo, što je po prirodi stvari iznad naših svađa, prijepora, 
lokalne malograđanske agresije, cinizma i razvikane estetike ružnoće. 


Autor 


SANJAO SAM DA BI ŽIVOT TREBAO BITI RADOST. 
PROBUDIO SAM SE I SHVATIO DA JE ŽIVOT NAPOR. 
RADIO SAM I UVIDIO DA JE U NAPORU RADOST. 


R. Tagore 


O SLIKARIMA I 
NJIHOVIM DJELIMA 

PRIGODOM OTVORENJA IZLOŽBE SLIKA 
AKADEMSKOG SLIKARA STIPE GOLCA U POŽEGI 


S dosta jasnoće i emocija prisjećam se te 1997. 

godine kada se danas najveći živući lički 

slikar Stipe Golac odazvao mojem pozivu i 

ČT dopratio svoje likovne eksponate velikih 

nx : formata u muzejsko-galerijski prostor pože- 
NR škog Gradskog muzeja. 


S priličnom dozom radoznalosti iščekivala je 
požeška kulturna javnost pojavljivanje ovog 
umjetnika u našoj sredini, čovjeka o kojem se 
u ovom poratnom razdoblju tek ponešto 
znalo. A znalo se o njemu možda ponajviše, 
kroz njegove aforizme i javljanja u dnevnom 
tisku, gdje je glasom vapajućeg pravednika zahtjevao mir, pravičnost i 
slobodu u svojoj domovini. Bili su to glasovi umjetnika, ali i ratnog 
stradalnika, koji se oglašava u javnosti kistom i perom, glasom buntovnika 
koji prezire nepravdu i nemar. Odnosi se to poglavito na sporost u obnovi 
ratnom kataklizmom devastirane Like i Gospića, zalažući se energično za 
očuvanje nedirnute prirode u rodnoj mu Lici. 


SIIPE GOLAC 


S posebnim sam emocionalnim otklonom predstavljao dragog gosta i 
prijatelja ,od davnina“. Govorio sam s ushićenjem o nedirnutoj prirodi 
kakvu možemo (u to vrijeme) sresti jošjedino na njegovim platnima. 


Postav s kojim se tom prigodom predstavio, objedinio je u sebi svu 
simboliku vremena u kojem su slike nastajale, doslovno i metaforički, 
ciklus je nazvan , Velebitski kameni cvjetovi“. A slikar se u tim, za opstojnost 
Like teškim trenucima, obraća izravno Velebitu, tom gordom Albionu i 
Bastionu, tom simbolu naše višestoljetne opstojnosti na tim ličkim 
prostorima. Velebitu, čini se jedinom, koji još nikada nije ,napustio“ Liku. 


Stipe Golac te je večeri u Slavoniju donio dah Like i ljudskom rukom još 
nedirnute ljepote, divlje Velebitske ljepote. 

A kako proniknuti u svu metaforičnost naziva izložbe? Naime, u tom 
ratom opustošenom ambijentalnom okruženju čak su i cvjetovi postali 
kameni i beživotni, na jednoj strani. Na drugoj strani, velebitski su kameni 
visovi okomirukom umjetnika postajali životni, postali su cvjetovi! 


Upravo na toj vagi životnog i beživotnog, ovaj umjetnik gradi svoja djela 
posljednjih godina. 


Bila je to jedina prezentacija u kojoj sam nastojao biti više osoban i blizak 
autoru, nego kritičan u promatranju njegovih djela. ,, Krivo“ je zato vrijeme 
koje je iza nas, to prokleto ličko odrastanje u nekim prošlim i za nijansu 
mirnijim vremenima, koja su obilježila moje djetinjstvo, odrastanje i 
školovanje u Gospiću. U tako romansiranom prisjećanju na neka davna 
vremena, bilo je tu dakako, mjesta i za Stipu Golca. 


Uz slikanje, Golčevo zalaganje za obnovu Like ima posebnu dimenziju. On 
je naime duboko i s pravom uvjeren kako uništenoj Lici udahnuti novi 
život mogu samo njeni iskreni i autohtoni žitelji, snagom vlastitog duha, 
morala i ljubavi za očinsko i zavičajno. Stoga je te večeri Golac u Požegi 
doživljen podjednako kao slikar i kao svjedok ljubaviidobročiniteljstva. 


Samo kratkim pogledom na izloženu paletu može se zaključiti kako Stipe 
Golac očaran pejzažima, ponesen je i gotovo uskovitlan onim što je vidio. 
Slobodnim, širokim i pastoznim potezima kroti tajanstvenu, divlju, ali u 
svojoj ljepoti uvijek novu prirodu. Oduševljen čas detaljima, čas cjelinom, 
uživljava se u ljepotu viđenog. 


Likovni pedagog Đuro Vančura o Stipi Golcu jednom reče: ..“ Danas je 
slikarstvo Stipe Golca podignuto do maksimalno kontrastne senzibilnosti. Ako 
smo ga prije znali kao pažljivog promatrača Like kroz ljepote detalja, bez obzira 
mislili na sitan vez deskriptivnih, pejzažnih isječaka ili impresije ,kamenih 
cvjetova“ kroz široke geste, danas svjedočimo svo iskustvo sliveno u sjećanju i 
neraskidivom jedinstvu s trajnim inspiracijama“. 


Danas ovaj akademski slikar sjaji svjetlošću glasnika hrvatske specifične 
ličke pejzažne umjetnosti. Čini to iznimnom snagom slikarske erudicije, 
ulijevajući sebi i drugima vjeru i optimizam. Čini to na način, da podiže 
slikarski most između Požege i Gospića, a to je most koji je davno prije 
uspostavio svojom povijesnom pojavom veliki Miroslav Kraljević, rođeni 
Gospićanin, koji je svoje slikarsko odrastanje jednim dijelom doživio u 
Požegi. 

Prema tome, Stipe Golac ima večeras vrlo delikatan zadatak, i snagom 


vlastitog eruptivnog slikarstva, gdje sve pršti od boja i života, revitalizirati 
taj porušeni slikarski most između naša dva grada. 


Želim mu od srca da u tome uspije. 


U Požegi; krajem 1997. 

| PRIGODOM OTVORENJA IZLOŽBE SLIKA 
NAIVNOG SLIKARA JOSIPA GENERALIĆA 
U POŽEGI 


Priređujući i ujedno promatrajući izložbu PK 
jednog od velikana hrvatske naivne umjet- 
nosti Josipa Generalića, ponovit ću već 
jednom  izrečenu rečenicu: Živeći u skladu s 
izvornim prirodnim i zavičajnim, što je temelj- 7 
ni moto naše zavičajne udruge , Vila Velebita“ 

na ovim slavonskim prostorima, s ciljem da 
obogatimo požešku kulturnu jesen, predstav- 
ljamo večeras jednog od predstavnika triju 
generacija nenadmašnih naivnih slikara 
Podravine,alii drugih, često ruralnih motiva. 


JOSIP GENERALIĆ 


Dakle pred nama je slikarstvo obitelji Genera- 
lić! 

Naivno slikarstvo obiteljske loze Generalića, pogotovo najstarijeg među 
njima, svijetli danas u tome ,čudu hrvatske naive“ svjetioničarskim 
svjetlom, pokazujući pravac, ali i okvire u kojima se taj iskonski priklon 
rođenoj zemlji i njezinim prizorima u maniri izvornog slikarstva mora 
kasnije razvijati, i koju mnogi pokušavaju doseći srazličitim uspjehom. 


Pokojni Veselko Tenžera jednom reče: ...“Slikar i njegov zavičaj pomiješani na 
platnima mogu obično zapaliti sijaset metaforičkih prskalica u očima pozvanih, ali 
i onih manje pozvanih. Ovo slikarstvo u masovnim odjecima raste do 
glorifikacijskih visina da bi se ponekad snagom osporavateljskog pera vjenčali s 
banalnošću uz osporavanje do nesagledivih proporcija“. 


U nedostaku želje da presuđujem i pozicioniram generacijsko Generali- 
ćevsko slikanje u toj nemirnoj uzlazno-silaznoj spirali opće prihvaćenosti 
kao fenomena, kao organizator, večeras jednostavno nudim toplinu 
slikarske kulise podravskog sela, toga neizbježnog svjedoka čovjekove 
drame. Od čudesnih ruralnih vizura koje je Generalićevska paleta hranila 
djetinjom jednostavnošću i iskrenošću, dijeli nas samo korak od nekoliko 
desetljeća na putu povratka u djetinjstvo. 

Zašto sam se baš u ovom trenutku odlučio za ovakav Generalićevski 
generacijski triptih? Upravo zato, što bi svaki drugi iskorak u prezentaciji 
hrvatske naive bilo kada, čini mi se, bio bez svoga temelja koji čini naivno 
slikarstvo podravsko-zagrebačke simbioze, potpisano s bilo kojim od tri 
imena Generalića. 


Nadalje, čini mi se, da je generacijski Generalićevski opus kao kapitalni 
čimbenik hrvatske kulture zaslužio dostojnu prezentaciju onoga najvrjed- 
nijeg i generalićevski prepoznatljivog, bez sklonosti osudama njihova 
nonšalantnijeg slikanja. 


Konačno, iskreno se nadam da će Josip Generalić ovdje u Požegi zasjati 
punim sjajem čudesnog Zodijaka naivnosti, zavičajnosti i dječjeg sna. Još 
bih se prisjetio velikog Tenžere kojijednom reče: ..“ U vremenu dok na jednoj 
strani pregovaramo s kompjutorom i internetom u suvremenoj komunikaciji, na 
drugoj strani, jednostavni život stvara ljude čija ruka izravno koristi energiju srca 
i djetinje mašte te prelazeći na papir njihova ruka kao da je imala učinak 
gramofonske igle kad zatitra na prvim tonovima osebujnog muzikaliteta, 
ocrtavajući ton životne filozofije seljaka, marginalnih društvenih tipova, pijanaca, 
bludnica i prosjaka, seoskih vjenčanja i sprovoda, galgi i povorki kostura, ali 
istodobno i arabeske grmolikih ivika i razlivene vodene pejsaže, blage poput žene 
koja čeka“. 


Neka ostane kao poruka.....Sve od ovog izvornog slikarstva, sažeto je u 
istom ritmu blagosti koju smo u kanjonima ove betonske civilizacije 
gotovo zaboravili, a protkano je osebujnom slikarskom psihologijom koja 
je tada podjednako znanosti umjetnost. 


U Požegi; negdje u jesen 1998. 

PRIGODOM OTVORENJA IZLOŽBE SLIKA 
AKADEMIKA EDE KOVAČEVIĆA U POŽEGI 


Prenešeni postav izložbe akademika Ede 
Kovačevića iz Muzeja Like u Gospiću u 
izložbene prostore Gradskog muzeja u 
Požegi, predstavljao je za mene veliki 
izazov. Naime trebalo je na najvišoj 
razini predstaviti retrospektivu, pored 
Miroslava Kraljevića i Nikole Mašića, 
vjerojatno najvećeg slikara rođenog u 
Lici. 


Kako je vrlo rano, kao dijete već sa tri 
godine s roditeljima odselio u Zagreb i 
postao njegovim žiteljem sve do smrti 
1995., sa žaljenjem mogu konstatirati da danas postoji iznimno mali broj 
pejzažnih (i drugih) reminiscencija na Liku i rodni Gospić u kojem je 
ponikao, unatoč činjenici da je slikar vrlo često kao zaljubljenik u Plitvička 
jezera i Velebitnavraćao u te prostore. 


EDO KOVAČEVIĆ 


No, zato postoje brojna djela u tehnici ulja, akvarela i pastela kojima su 
oslikane ljepote Hrvatskog Zagorja, Dalmacije, i posebno Zagreba, pa i 
udaljenih krajeva ( primjerice Pariza) gdje je slikar boravio 1931. godine i 
odakle datiraju neka od njegovih kultnih djela. 


Na 5. obljetnicu smrti slikara Ede Kovačevića gospođa Jasminka Prizmić 
piše: ...“prije točno pet godina hrvatsku je likovnu scenu napustio umjetnik 
kojemu su simbolom slikarstva bili poljsko cvijeće, vaze, vrčevi, boce, zagrebački 
krovovi, krajobrazi Hrvatskog Zagorja, a sve je to smješteno u male formate“. 


Poseban ciklus po kojemu je slikar poznat, jest ciklus , Cvijeće“, a zahtjeva 
dodatnu pozornost. Poput anegdote zvuči podatak da je izvjesni broj tih 
djela nastao u vrijeme dok još slikar nije imao svoj vlastiti atelier, u uglu 
njegove spavaće sobe, uz prozor na koji je slikar sam donosio vaze s 
cvijećemi kistom bilježio refleksije svjetla na njemu. 

Dobri poznavatelji Kovačevićeva opusa poput likovnog kritičara Josipa 
Depola kažu da onu likovnom smislu nije nikada pripadao ,novom valu“, 
nego se u slikarskom izrazu zalagao za one tradicijske vrijednosti koje u 
slikarskom rukopisu zahtijevaju red i harmoniju. Dakle, zalagao se za one 
slikarske vrijednosti kojima je ostao trajno vjeran do kraja svoga života, što 
mu je u konačnici priskrbilo epitet sjajnog koloriste i figurativca. 


Uspio se akademik Kovačević othrvati tijekom 90 godina života brojnim 
mijenama u hrvatskom i svjetskom slikarstvu. Odupro se naletima i 
zahtjevima za promjenama koje su, kako kaže Depolo ,,istjerale ljudski lik iz 
slikarstva“, aludirajući pri tome na apstrakciju. 


Dakle slikar Edo Kovačević unatoč svojoj lirskoj osebujnosti, ostao je 
vjeran svom likovnom izrazu, što gotovo genetskom snagom upućuje na 
onu ličku karakterološku rigidnostinepromjenjivost. Ovaje retrospektiva 
najbolja potvrda te tvrdnje. 


Ali izvan slikarstva, Kovačević je bio, kažu, izrazito blag, plah i tih. U 
intimi dostupan svojoj obitelji i najužem krugu prijatelja. Zalagao se za 
male stvari u životu, da bi one u njegovom djelu postale velikima. 
Zaokružujući ovaj hommage velikom slikaru ličkog podrijetla, još jednom 
naglašavam da je ova retrospektiva strukturirana kao triptih-postav, 
nastavak XXXIII Ličkog likovnog anala. 


U Požegi; početkom siječnja 1999. 

PRIGODOM OTVORENJA IZLOŽBE SLIKA 
NAIVNOG SLIKARA 
IVANA VEČENAJA - TIŠLAROVA 


Te večeri u svibnju 2002. godine Požega je 
ugostila jednog od prvaka naše naive, 
slikara Ivana Večenaja - Tišlarova. lako je 
u to vrijeme bio već u poznim životnim 
godinama, slikar je osobno nazočio otvo- 
renju izložbe, po prvi puta upriličene u 
Požegi. 


Zavirivši stidljivo u životopis slikara, 
uočio sam, da je rođen u Prekodravlju u 
Goli i da slika od rane mladosti. Kako je na 
otvorenju istaknuo, bavi se pored slikar- 
stva još i etnografijom, književnošću i 
jezikoslovljem. 


. 


IVAN VEČENAJ - TIŠLAROV S ud 7 
a a2 U svijetu hrvatske naive razvio je varijantu 


tzv., pučkog baroka“. Među glavnim odlikama toga načina slikanja ističe 
se upotreba biblijskih motiva, a sve je oslikano intenzivnim bojama, ali 
na podlozi prekodravskog krajolika s obiljem osebujnih likova koje je 
pronalazio u vlastitom okruženju. 


Smionim koracima počeo je perfekcionistički graditi bojom svoje motive. 
Virtuzonost je krčila put njegovim slikarskim saznanjima, dok je mašta 
ostvarivala na njegovim slikama začudni svijet na granici realnog i 
irealnog. lako bismo ga htjeli uspoređivati sa slikarima naive Podravine, 
jer slika na staklu i djelomično ih tematski dotiče, on se neupitno od njih 
izdvaja svojomjakom slikarskom individualnošću. 


Konačno, slikarstvo mu je određeno njegovom sredinom, Golom, gdje je 
rođen, izoliran od vanjskih slikarskih utjecaja, nalazio je poticaj u onom što 
mu je dostupno. Spoznaje koje su Večenaja kao dinamičnu osobu svoga 
sela Gole vodile kroz svijet slikarstva, dosezale su kroz ovo područje svoje 
vrhunce zahvaljujući i čitanju, sakupljanju riječi svoga kraja, zapisivanju 
seoskih priča i događaja. Sveukupnost ovog potpunog uživljavanja u bit 

života seljaka i čovjeka osigurala mu je mjesto među slikarskim svjetlima i 
izvan granica Hrvatske. 


Do ove izložbe u Požegi, Tišlarov kao istaknuti predstavnik našeg naivnog 
i samoukog slikarstva priredio je oko tridesetak samostalnih izložaba, dok 
jena skupnim izložbama sudjelovao više stotina puta. 


Ocrtavajući slikarev opus, treba istaknuti njegov samozatajni slikarski 
razvoj i uspon, koji se obično razvrstava u četiri razvojna perioda. Sva četiri 
perioda motivacijski se temelje na izvorima iz prirodnog slikareva 
okruženja - Podravine. 


Večenajevo slikarstvo je već davnih 50-tih godina prošlog stoljeća popri- 
milo čudesnu, grotesknu slikarsku finoću izraza. Relativno ga kasno za- 
mijećuju kritičarska pera, kada je već bio utonuo duboko u svijet naivnog 
slikarstva, nakon čega mu se otvaraju vrata brojnih izložbenih prostora. 


Teško mu je danas pronaći pandan u hrvatskom naivnom slikarstvu, ali se 
uočava tematska i stilska bliskost sa slikanjem flamanskog slikara Pietera 
st. Bruegela (1525.-1569.). Povezani u slikarskom razmišljanju stapali su 
realno i irealno, lirsko i groteskno, dramatično i komično u pune 
jedinstvene cjeline. Večenaja i Bruegela povezivao je reklo bi se, 
izvanvremenski univerzalni duh pučke mudrosti. 


Zbog svijeta mašte i snoviđenja u kojem slikarski živi i stvara, Večenaja 
rado uspoređuju s književnicom Ivanom Brlić-Mažuranić. Da potezom 
kista kod Večenaja rukovodi i dominira isključivo mašta, pokazuje 
mnoštvo oblika i šarenilo boja u kojima se ističu čas sablasne lutke, čas 
groteskne i pomalo smiješne karikature. Bavi se religijskim temama, a 
likove iz Biblije smješta vješto u Podravinu, što je bio povod likovnoj kritici 
da ga konačno odvoji od klasičnog naivnog slikarstva. Tako je Večenaj 
upravo slikarskim temama iz Starog, a kasnije i Novog zavjeta s prisutnim 
anakronizmom, priskrbio sebi značajnu poziciju i u svjetskim razmjerima. 
Bila je to novina u povijesti hrvatske, pa i svjetske umjetnosti, zbog čega su 
ga kritičari konačno odvojili od naive s kojom su ga dosta dugo 
sjedinjavali. 

O svojoj slikarskoj posebnosti autor mi je rekao: ..“ Slažem boje onakve kakve 
su mi lijepe i nikada više iste, već druge i druge, dok ne dođem do toga da umjesto 
bijeloga snijega naslikam crvenoga, a to ću činiti zato što mi je lijepo, a ne da sličim 
ni na koga“. 

Završavajući ovaj prikaz moram reći, da u likovnom svijetu stablo koje 
čvrsto priljubljeno stoji uz zemlju, a istovremeno dotiče nikad sasvim 
uhvatljiv svijet slikarske imaginacije, podvlačeći istovremeno kistom i 
bojom uvijek životnu istinu o jedinstvenoj biti čovjeka i zemlje, zove se 
zasigurno Ivan Večenaj-Tišlarov. 


U svakom slučaju, u lancu predstavljanja korifeja hrvatske naivne 
umjetnosti (nakon Ivana Lackovića - Croate), Požežani su večeras 
upoznali jošjednu od temeljnih i najsnažnijih karika. 


U Požegi; sredinom svibnja, 2002. 

PRIGODOM OTVORENJA IZLOŽBE SLIKA 
AKADEMSKOG SLIKARA DAVORA ŽILIĆA 
U POŽEGI 


Prije nego što struka kaže nešto više o 
slikarskom opusu ovog juvenilnog, ali g LR 
ekstremno nadarenog majstora slikar- ' ' 
skog realiteta i figurativnosti, što kao ' j 3 
pravac čini se, sve manje postaje dio suv- 2 

remenih zahtjeva u modernom slikar- . 


stvu, neka mi bude dopušteno iznijeti 
nekoliko osobnih observacija. 

U kreativnom spektru zavičajne zajedni- 
ce Ličana u Požegi, prikaz ovog iznimno 
nadarenog mladog slikara čija je slikar- 
ska karijera nedvojbeno u uzlaznoj puta- 
nji, nije ništa drugo, nego nastavak dosa- 
dašnjih kreativnih prezentacija slikarskih i kiparskih veličina kakvi su 
Edo Kovačević, Stipe Golac, Petar Dolić, Ivan Večenaji drugi. 


DAVOR ŽILIĆ 


Večeras će se predstaviti umjetnik koji je uspio u relativno kratkoj 
slikarskoj karijeri stvoriti zavidan fundus likovnih ostvarenja, utemeljinih 
mahom na simbiozi i harmoniziranom odnosu između slikara i izvornog 
prirodnog, odnosno zavičajnog, a zavičajno je temeljni credo naše 
zajednice , Vila Velebita“. 


Upravo je ta činjenica, da mu slikarstvo počiva na izvornoj inspiraciji i 
lirskoj percepciji zavičajnog krajobraza, bila prevaga u odabiru Davora 
Zilića za današnje predstavljanje u Požegi. 


Odabran je slikar koji je vrlo rano uspio izgraditi čvrstu slikarsku 
ekspresiju utemeljenu na realitetu i figurativnosti, sve do slikarskog 
hiperrealizma, utemeljenog na čudesnoj ranoj pomirbi mladenačkog 
slikarskog temperamenta i čvrsto zadanih školski stečenih, likovnih 
zakonitosti. Reklo bi se, Žilić je rano prestao tražiti svoj put i izričaj u 
slikarstvu, te je tako, pronašavši ga, postao neočekivano ,dovršen“, što je 
doista rijetkost za mlade slikare u usponu. 

Stoga večeras, bez pretenzije da manirom objektivnog procjenitelja 
pozicioniram ovo snažno figurativno slikarstvo na vjetrometini opće 
prihvaćenosti kao fenomena, nudi nam se igra čudesnih pejzažnih vizura i 
interijera, nezaobilaznih svjedoka Žilićeve slikarske preokupacije. 


Ono što impresionira, jest iskrenost i jednostavnost u izražajnosti, do 
gotovo djetinjeg snoviđenja. 


Iskreno se nadam da će Žilić večeras ovdje u Požegi zasjati sjajem koji u 
slikarstvu nudi već pomalo zaboravljeni ,romantični realizam“, pravac 
kojije krasio hrvatsko slikarstvo nekih drugih povijesnih razdoblja. 


Očito je, da Žilić sjedinjuje u svojem slikarstvu svu filozofiju vlastitog 
življenja, pri čemu su jednostavnost i iskrenost temeljne odrednice 
slikareve osobnosti. 


Eto takvog Žilića gledam već dosta dugo, takovom vizurom ga gledam i 
večeras, a takvog ga nudim i požeškoj likovnoj publici, bez bojazni da će 
mojoj ocjeni ovog sjajnog mladog majstora kista, ta objektivna publika bilo 
što važnije dodati ili oduzeti. 


U Požegi, sredinom studenog, 2003. 

PRIGODOM OTVORENJA IZLOŽBE SLIKA 
AKADEMSKOG SLIKARA ŽELJKA SUBIĆA 
U POŽEGI 


Teško mi se prisjetiti nekog slikara koji do 
te mjere nalazi puninu vlastitog slikarskog 
izražaja u pejzažnom pastelu, (možda 
Ćosić i još poneki slikar), ove naše slavon- 
ske razlivene ravnice. Ali nije samo tehni- 
ka pastela osobno svojstvo ili privilegij 
Subića, on je vrlo uvjerljiv i u tehnici ulja, 
kao iunekim drugim tehnikama. 


Priznajem da mi je prilično teško izbjeći 
jednu količinu subjektiviteta kada se 
govori o slikaru ,iz susjedstva,“ a Željko 
Subić je upravo to, slikar iz Nove Gradi- 
ške, uz duge godine poznanstva i praćenja kako njegovog slikarstva, tako i 
poezije kojom, kao da nadopunjuje ono što obično promatrač njegovih 
slikarskih uradaka ne vidi ili ne razumije. 


ŽELJKO SUBIĆ 


Negdje na marginama Subićeva životopisa stoji, kako ga je otkrio likovni 
pedagog Tomislav Petranović, i to još kao 13-godišnjeg pučkoškolca, s 
iznimnim osjećajem za likovnost. Upravo je prof. Petranović utjelovio u 
njemu ,osjećaj slobode i privlačnosti koje pruža likovno stvaralaštvo“. 


Nije ga pokolebala činjenica da se ne uspijeva odmah nakon gimnazije 
upisati na Akademiju likovnih umjetnosti. Tako je Pedagoška akademija 
(smjer slikarstvo) bila supstitut za ono najviše tradicionalno slikarsko 
obrazovanje. No, Željko Subić ne posustaje i 1972. upisuje u Sarajevu 
Likovnu akademiju, koju uspješno završava 1976. godine. 


A onda nastupa 1991. godina, apokaliptično doba i sumrak života u 
Hrvatskoj. 


Zeljko Subić manirom domoljuba ne samo s kistom, već is puškom u ruci, 
stavlja se u obrambene redove svojega grada. Bilo je to vrijeme u kojem on 
sasvim intuitivno počinje slikati katastrofične slavonske pejzaže sa 

spaljenim kućama bez krovova, drvećem bez krošnji. Ovu apokaliptičnu 
ratnu stvarnost duboko emotivno proživljava i tu zdvojnost prenosi na 
slike toga vremena. 


Svoj pijetet i moralnu potporu prema onima koji su ostali braniti grad od 
ratnih razaranja, Subić očituje 1991. izložbom ANTIRATNI PLAKATI. 


Ovom gestom priskrbio si je atribut JEDINOG časnog umjetnika, koji 
tijekom Domovinskog rata nije pobjegao iz Nove Gradiške. 


Sve to učvršćuje kako moralni, tako i umjetnički profil ovog nadasve 
skromnog umjetnika, što on potvrđuje brojnim izložbama humanitarnog 
karaktera u poslijeratnom razdoblju (npr. humanitarna izložba: ZA 
GRADIŠKU OPET NOVU). 


Početak novog milenija Subić obilježava s nekoliko snažnih ciklusa: 


»Kupači i metamorfoze oblika“, ,Otkrića zemlje“, , Kodovi zemlje“ i 
»Kodirana misao“. 


Tu Subićevu snažnu opsjednutost zemljom prepoznaju i likovni kritičari. 
Tako Bogdan Messinger u katalogu izdanom povodom njegove retro- 
spektivne izložbe održane 2007. kaže. ...“ Željko Subić je slikar zemlje kakvoga 
hrvatsko slikarstvo do sada nije imalo. Na izvjestan način on je zemlju kao likovni 
motiv ponovo otkrio“. 


Stoga zemlja i ono ,nešto na njoj“ postala je i ostala slikarski motiv i trajna 
inspiracija, pretočene gotovo u opsesiju u kojoj umjetnik prečesto nalazi 
sebe. 


U Požegi; sredinom rujna, 2009. 

PRIGODOM OTVORENJA IZLOŽBE SLIKA 
AKADEMSKE SLIKARICE 
ŽANNE ERDELJI - SIROJIŽKO U POŽEGI 


Samo jedan telefonski poziv bio je dovoljan 
da se akademska slikarica rođena i školova- 
na u Ukrajini, vrlo brzo odluči za izlaganje u 
kulturnom središtu Slavonije kakva je Pože- 
ga. Iščitavao sam iz svake njene riječi želju 
da se ovdje pojavi, iako bez čvrste predožbe 
o gradu, ljudima i mentalitetu koji prevla- 
dava u redovima zvanih i nezvanih likov- 
nih kritičara provincijalne provenijencije. 


— 
m 
: E— Konačno večeras svjedočimo pojavnosti 
7 17 umjetnice čije slikarsko odrastanje treba 


ŽANNA ERDELJI - SIROJIŽKO svrstati negdje ,tamo daleko“ u Krivom 

Rogu (Ukrajina) i kasnije na akademiji u 
Kijevu, gdje je diplomirala u klasi profesora Viktora Vasiljevića Šalatina. 
Dakle, došavši iz jednog drugačijeg kulturnog miljea, slikarski se 
obrazujući na temeljima ruskog realističkog slikarstva XIX stoljeća, Žana 
vrlo brzo u svojoj drugoj domovini (Hrvatskoj) stječe brojne poklonike 
vlastitog slikarskog umijeća i zahvalnu publiku. 


Ona ne spada sigurno u red onih umjetnika koji se uspinju meteorskom 
brzinom u novoj sredini, ali svaka njena pojavnost na bilo kojem mjestu u 
Hrvatskoj i izvan nje, budi snažne asocijacije na slikaricu koja slika okom i 
dušom, na temu života prirode i čovjeka. Sve je to njena subjektivno 
doživljena istina svijeta, njena reakcija na stvarnost koju ona želi doživjeti 
uravnoteži iskladu, a sve opet prepuno emocija. 


Krečući se slikarstvom kroz prirodu od realizma, kolorizma, pa čak i 
impresionizma, Žanna Erdelji nam je osvježila na svoj način sjećanje na 
temelje ukrajinskog slikarstva, na iskustva jednog velikog Ilje Rjepina, koji 
je svoje jasno mjesto našao u općoj povijesti umjetnosti. 


Na slikama Žanne Erdelji danas dominiraju motivi pejzaža, mrtve prirode, 
portreta, veduta, genre scena, a sve je slikano u tehnici ulja na platnu, 

akvarela i pastela, u tehnikama kojima se najbolje može naslikati i zadržati 
bliskost trenutka, ali i naglašena svjetlost. 


Ono što ne smije promaknuti oku i osrednjeg likovnog kritičara jest 
činjenica, da je umjetnica uspjela stopiti slikarsku tradiciju ukrajinske 
akademije snašom hrvatskom kulturom. 


Možemo se u cijelosti složiti s ocjenom likovne kritičarke Marlene Lončarić 
koja kaže: ...“slike joj odišu toplinom i osjećajnošću jedne suptile ženske duše“. 


Slikajući mahom izvan slikarskog ateliera, u dodiru s prirodom, slike joj 
postaju ,životne“, o čemu su svojim slikama svjedočili brojni slikari 
impresionizma krajem 19. stoljeća. Prenoseći svoja stečena slikarska 
iskustva u Ukrajini u naš prostor, doživljavam je kao posrednicu i 
poveznicu, koja u određenim životnim okolnostima unosi novu vrijednost 
u prostor suvremenog hrvatskog slikarstva. A čini to sve, u vrijeme dok se 
živi slikarski motivi, čovjek i priroda gube u globalizaciji novih 
umjetničkih pravaca. Stoga joj izražavamo zahvalnost što doprinosi 
očuvanju izvornosti naše kulturne baštine kroz umjetnička djela stvorena 
rukom u Hrvatsku pridošlih slikara. 


U Požegi; pred Uskrs u travnju, 2010. 

PRIGODOM OTORENJA IZLOŽBE SLIKA 
AKADEMSKOG SLIKARA PREDRAGA GOLLA 
U POŽEGI 


U nastajanju izložbe Predaga Golla u 
Požegi dva su vrlo snažna povoda. 


Bogdan Mesinger reče:..“ Goll je slikar u osa 
zavičaju i to je paradigma zavičajnog 
identiteta slikara“. Tako je slikajući i 
živeći Slavoniju i Posavinu na svoj 
samotnjački način, pridružio se gotovo 
nesvjesno jednom drugom zavičajnom 
identitetu, identitetu Like, i to preko 
Zavičajne udruge Ličana ,Vrilo mudro- 
sti“ u Slavonskom Brodu. Vrlo prisna 
komunikacija ove zavičajne udruge s 
» Vilom Velebita“ u Požegi bila je poriv 
da se slikar sada već u poznoj životnoj dobi odluči za Požegu. 


PREDRAG GOLL 


Ali, naravno da je to bio samo drugi po redu važnosti razlog za pojavlji- 
vanje ovoga majstora akvarela i crteža u našoj požeškoj sredini. 


Prvi i najvažniji razlog je zapravo njegov ,dug“ prema dugogodišnjem 
prijatelju, kulturno-povijesnoj ikoni Požege, akademiku Matku Peiću. 


Kako sam slikar reče, snažno ih je povezala činjenica što je Gollova majka 
bila Požežanka. Tako je od trenutka toga saznanja povezanost putopisca 
pjesnika i putopisca slikara, postala trajna i neraskidiva, sve do bizarne 
Peićeve smrti. 


Od tuda i prijedlog da u Požegi održi izložbu, kako kaže sam slikar...“ 
imade za mene sasvim intimno-emotivni razlog. Hommages Matku Peiću stoga, 
jer na žalost svjedočimo i danas pokušajima da na čovjeka i pisca padne gusta tama 
zaborava“. 


Likovni kritičar i ponajbolji poznavatelj likovnog opusa Predraga Golla, 
Bogdan Mesinger na kraju kaže...“ Slikao je naš svijet i sada smo mi u 
njegovom svijetu. Preostaje nam da se prepoznamo. Tada prestaje i samoća 

njegovog djela i naše estetsko beskućništvo u svijetu koji je kistom preobražen, za 
nas naravno“. 


Zadubivši se malo detaljnije u povijest slikarstva ovog velikog majstora 
akavarela, crteža i pastela, raspoznajem razne faze i mijene u odabiru tema 
i tehnika slikanja. Tako već početkom 60-tih, postaju izražajni Gollovi 
crteži tušem s puno grafizma uz dodatak tempere. Tako je iz tog razdoblja 
poznat ciklus ,O mladima“. Potkraj šezdesetih, priklanja se slikanju 
motiva Osijeka u ulju, zatim u akvarelu i grafici. Iz te faze poznati su 
njegovi ,Baranjski akvareli“. 


Početkom 70-tih, akvarel postaje Gollova dominatna tehnika, a krajolik 
izborna tema. Razdoblje je to, iz kojega niču brojni lirski krajolici (neki su 
bili posvećeni i Brodu). Neizbježni su motivisobalaSavei Drave. 


Desetljeće kasnije, Goll ukida granice između objekta i prostora, stvarajući 
ciklus uljanih slika. Već početkom 90-tih nastaje poznati ciklus geome- 
triziranih akvarela kubističke poetike. 


Već sam spomenuo da Goll posebnu pozornost posvećuje crtežu (ugljen, 
olovka, pero i pastel). 


Pri kraju karijere ( 1995.) nastaje njegov poznati ciklus ,Šokci i tambure“. 
Uzsve to, naslikao je brojne obojene geometrijske crteže. 


Iz svega navedenog, ova požeška ,mini retrospektiva“ opusa Predaga 
Golla donosi, reklo bi se, od svega po malo. Uočljivi su geometrični 
portreti pojedinih poznatih osoba iz kulturnog i javnog života s kubis- 
tičkim atribucijama (tu je prije svega portret Matka Peića), mnogi tzv. 
»rani“ crteži ugljenom i u olovci, zatim razliveni savski akvareli i poneki 
uradak iz prethodnih faza u ulju s motivima Osijeka ili Broda. 


Možda je ova mozaična retrospektiva jednog istinskog umjetnika, nešto 
najbolje što se požeškim ljubiteljma likovne umjetnosti moglo dogoditi 
kao nagrada za duge godine čekanja. Ipak se dogodila! 


U Požegi; krajem 2010. 

| PRIGODOM OTVORENJA IZLOŽBE SLIKA 
IVANA ANDRAŠIĆA U POŽEGI 


Rođen u srcu Podravine u Molvama, Ivan 
Andrašić se po prvi puta predstavlja po- 
žeškoj kulturnoj javnosti. Velika je radost u 
ciklusu predstavljanja izvorne naive nezao- 
bići ovo ime, koje se unatoč vjernom oslika- 
vanju podravskih pejzaža u cijelosti izdvaja 
iz kategorije klasične ,hlebinske škole“. 


Kao prvo, u svom slikarskom odrastanju 
Andrašić ne slijedi tradicionalni put slikar- 
skog obrazovanja, već završava nešto (pe- 
dagogiju, na Filozofskom fakultetu) što sa 
slikarstvom u bilo kojem obliku nema neke osobite povezanosti. 


IVAN ANDRAŠIĆ 


Dapače, javlja se još u osnovnoj školi, ranih 70-tih, kao ,wunderkind“, 
slikajući na staklu, a već 1971. prvi puta priređuje samostalnu izložbu. Baš 
u slikanju na staklu, kod mladog i još nedorečenog Andrašića uočavaju se 
potezi zavidne grafičke čistoće. 


U njegovom slikarskom razvoju vremenski se kristaliziraju dvije tehnike: 
tehnika ulja na staklu i akvareli, kojima na najsenzualniji način u maniri 
nadrealnog ili idealiziranog realizma uprizoruje dravske pejzaže i dravske 
sprudove, pejzaže Bilogore, repaške šume, molvarskih ledina. 


Konačni otklon u njegovom slikarstvu uslijedio je kako vidimo, u njegovoj 
zreloj fazi, i to, ka ovim dvjema navedenim tehnikama, od kojih u tehnici 
akvarela kao otkriću, njegov slikarski izraz kako netko reče, ,oscilira od 
akademski korektnih bilježaka, do dubokih osobnih impresija“. 


Možemo reći, da se radi o slikaru koji u pastoralnom pristupu krajobrazu 
teži k univerzalnoj ljepoti, izraženoj u simbiozi temeljnih vrijednosti 
prirodei čovjeka kao dviju nedjeljivih cjelina. 

U praćenju kronologije Andrašićeva umjetničkog sazrijevanja spominju 
se negdje 80-te godine, kada se bistri njegov stilski izričaj snaglaskom na 

drugačiji pristup naivi. Primjećujući to, Božica Jelušić kaže:...“ Ono što ćemo 
od prve registrirati, jesu vidokruzi, gornji plan odakle slike silaze, donji koji ih 
odražava 1 gigantizira, u rilkeovskim kruzima što se šire“. 


I slabijem poznavatelju ove vrste likovne umjetnosti nameće se zaključak, 
kako je to slikarstvo u kojem prevladava dojam izrazite mekoće i 
paučinaste prozračnosti, dojam rastvaranja, neprijanjanja, isparavanja i 
ispiranja, rasprsnuća i potonuća. 


Znajući da je posrijedi kao motiv Podravina, na slikama zastupljenim u 
večerašnjem postavu, vidljivo je, da se radi transponiranim podravskim 
vizurama u nekakvu imaginarnu lelujavu, eteričnu maglovitu ravnicu, 
gdje je autoru najmanje stalo do konciznih opisa pejzaža i do topografske 
preciznosti. 


Zato se poznavatelj slikarstva na staklu tzv. ,hlebinske škole“ u Andraši- 
ćevom slučaju mora oprostiti s jednim ustaljenim kanonom naivnog 
snoviđenja podravkog krajolika u koji su utonuli mnogi samouki slikari te 
škole. 


Na samom kraju, pridružujem se komplimentima svih Vas u publici, 
komplimentima koje ćemo uputiti našem gostu na njegovoj kreativnosti i 
dobrohotnosti, da nam dovodeći ovaj postav u naš grad obogati kulturu 
življenja makarisamo, u trajanju od sedam dana. 


U Požegi; nekako s proljeća, 2011. 

| OSVRT NA IZLOŽBU SKULPTURA U STAKLU 
AKADEMSKOG KIPARA PETRA DOLIĆA 
U POŽEGI 


Punih dvanaest godina nakon prve samostal- 
ne izložbe crteža i skulptura u Požegi (1999.), 
ponovo nam se javlja Petar Dolić. Bila je to u 
ono vrijeme, jedna od prvih izložaba u kata- 
logiziranom galerijskom prostoru (Galerija 
Hajdarević), tada najtalentiranijeg mladog 
hrvatskog kipara, najboljeg diplomanta na 
Akademiji likovnih umjetnosti, dobitnika 
Rektorove nagrade Sveučilišta u Zagrebu, na 
samom početku njegovog umjetničkog uspo- 
PETAR DOLIĆ na, dorazinena kojoj je danas. 


No, nije samo to detalj koji nas veže. Dapače, ostala je trajna poveznica 
između majstora kiparstva Dolića i ,Vile Velebita“, utemeljena jednim 
dijelomi na činjenici daje on, svoje djetinjstvo i srednješkolsko odrastanje i 
obrazovanje proveo u Gospiću, poput Miroslava Kraljevića. Naravno da je 
to bio dovoljan razlog da ga svojatamo istovremeno kao najvećeg ličkog i 
jednog od danas najvećih živućih hrvatskih kipara. Ta snažna iskonska 
poveznica s korjenima trajno senzibilizira naše odnose, što zrači obeća- 
njem da i ova izložba vjerujemo, neće biti za našu kulturnu javnost u 
Požegi i posljednja. 


U trenutku pojavljivanja u suvremenoj hrvatskoj umjetnosti, krajem 
prošlog decenija, zasjavši meteorskom svjetlošću, Petar Dolić sebi pribav- 
lja sjajne kritike. O njemu se piše i govori, kao najvećoj kiparskoj nada- 
renosti u mlađoj generaciji hrvatskih likovnih umjetnika. 


Kritičari i dobri poznavatelji njegovog kiparskog opusa kažu da njegova 
plastika donosi nov, svjež pogled na sadašnjost, viziju suvremenog svijeta 
koja je jednostavna i rafinirana. I ono što je čini se najvažnije, Petar Dolić je 
postavio aksiome vlastitog kiparstva ostvarujući svoja najbolja djela u 
najrazličitijim materijalima i formama, počevši od drveta i silumina, do 
staklaičvrstih materijala. 

Ono čime se Dolić u svojoj karijeri prezentira hrvatskoj javnosti ( pa tako i 
večeras u Požegi!) jesu brojne skulpture na otvorenimi javnim prostorima. 


Stoga, izražavajući dobrodošlicu ovom sjajnom mladom umjetniku, 
nakon punih dvanaest godina ponovo u našoj sredini, osobna i kolektivna 
zahvalnost za izložbu skulptura u staklu, koja je ipak raritetni događaj u 
spektru svih likovnih prezentacija posljednjih godina. 


U Požegi; u jesen, 2011. 

| PRIGODOM OTVORENJA IZLOŽBE SLIKA 
AKADEMSKOG SLIKARA ŽELJKA MUCKA 
U POŽEGI 


Bez previše prethodnih podataka o slikar- 
stvu Željka Mucka, nailazim na podatak 
da se kao pripadnik nove figuracije javlja u 
suvremenoj hrvatskoj umjetnosti prije 
ravno tri desetljeća. 


Osjećajući pomalo nelagodu zbog oskud- 
nosti u poznavanju razvojnog slikarskog 
puta ovog, usudio bih se reći, likovnog 
umjetnika posebnog likovnog izražaja, 
upustio sam se u pomno razgledavanje 
njegovog postava. 


ŽELJKO MUCKO 


Odmah se može uočiti, da se pred nama 
nalazi slikar raznolikog repertoara, bez obzira radi li se o mrtvim priro- 
dama, vedutama, portretima ili figurama, kod kojega se jasno uočava 
slikareva koncentracija, metodičnosti disciplina. 


Njegove slike sezanovskih konstrukcija naspram tamnih i muklih tonova, 
sada pršte svjetlošću i vedrinom. Izvanredan poznavalac njegova 
slikarskog opusa gosp. Marijan Špoljar primjećuje: ...“ u Muckovu slikarstvu 
ne postoji konstruktivna čvrstoća, motiv je izgubio svoju prvotnu funkciju i postao 
je samo povodom bez fizičke zadanosti“. I doista, ovom slikaru srednje 
generacije koji metodično izgrađuje svoj slikarski svijet, motiv je samo 
povod. 


U tom smislu usmjerena je i kritika kritičarke Božice Jelušić, koja kaže: ..“ 
Muckov kist bilježi što oko vidi, zaljubljen u vlastite privide, sve je ostalo ljuštura, 
prazno oplošje i propadljiva površina“. 


Nadalje, vidljivo je, da Muckove mrtve prirode u tehnici ulja na platnu 
imaju partiture i poglavlja, da nisu doslikavane, već preslikavane, pri 
čemu slikar namjerno zamagljuje, zatamnjuje i navlači mrenu u čemu 
pomaže njegovo akvarelističko iskustvo sublimirano u novom mediju. 

Zumirajući pojedine detalje Muckova slikarstva, ulazimo u svijet začud- 
nih struktura, spletova boja, različitih tonskih vibracija. 


Kristalični dojmovi prijanjaju uz motiv i čini se, kao da autor sliku gradi, a 
ne daje slika, jer nema niti traga crtežu. Tu i tamo tek je po koja ogrebotina 
ili reski otisak, odnosno trag slikarske lopatice. 


Večerašnji gost, graditelj je slikarskih umotvorina kojemu motivi nisu 
tako bitni. On sliku stvara iz bogatstva ruke, alata, svjetla iboja, čime nasta- 
jesvaraskoš kompozicijskog kolorizma. 


Depersonalizirani, izvanvremenski i izvanprostorni kontekst Muckova 
slikarstva, otklon su od fizičke datosti ljudske prirode, kao i od pejzažno- 
arhitekturnog realiteta. 


Pred nama se prostiru mali svjetovi s biedermeier buketima, bocama i 
vrčevima, gdje pogled duše ima prednost pred pogledom oka. 


Slijede krajolici i vedute oslobođeni opisnosti. Mnogi su prizori idealnih 
krajolika nastali u koprivničkom atelieru, daleko od prostora inspiracije, 
gdje stvarnost postaje nebitna i nejasna. 


Zaključno, ovo sjajno slikarstvo koprivničkog majstora podređeno je 
bogatstvu kolorizma i raskoši slikarskog rukopisa, nepodložno tradiciji 
slikarske figurativnosti i realiteta, izravno je osvježenje za rafiniranu 
požešku likovnu publiku. 


Kako kaže jedan kritičar...“nije teško preporučiti ove slike koje su naprosto za 
zrele ljude, za znalce, za one gipka duha kojima je svijest i podsvijest u jednoj 
receptivnoj ravni“. 


Sud je toonekomu, na koji u cijelosti pristajem. 


U Požegi; početkom travnja, pred Uskrs, 2012. 

PRIGODOM OTVORENJA IZLOŽBE SLIKA 
AKADEMSKOG SLIKARA I GRAFIČARA 
JOSIPA ZANKIJA U POŽEGI 


lako je ovo drugi posjet Josipa Zankija Požegi, 
brižljivo sam pripremao taj susret, uz pritaje- 
nu bojazan da do nove izložbe u organizaciji . 
» Vile Velebita“ ne će možda doći, barem još zu .- 
»Zaneko vrijeme“. 
i 
> 


Ipak brojne su se silnice u umjetničkom i zavi- 
čajnom poimanju života poklopile i brzo smo 
uspostavili sinergiju, posljedica čega je i ova 
požeška prezentacija. 


Ovom izložbom Zanki ugrađuje još jednu 
stepenicu u vlastitom meteorskom usponu 
svoje slikarske afirmacije, zasjavši snagom 
zodijaka, kao snažni predstavnik mlade generacije hrvatskih slikara i 
grafičara. Danas zacijelo jedan od najboljih učenika i sljedbenika velikog 
Miroslava Šuteja. 


JOSIP ZANKI 


A što nam to nudi ovaj majstor grafičkog mikro-poteza čija se djela 
doimaju kao proizvod (već jednom spomenute) gramofonske igle na već 
davno zaboravljenom mediju, gramofonskoj ploči? 


Povodom njegove izložbe održane u lipnju 2009. u Umjetničkom paviljo- 
nu u Zagrebu, Ivanka Reberski podsjeća na povijesnu bazu iz vremena 
Exatai obrađuje temu transformacije krajolika kao inspiracije u hrvatskom 
slikarstvu početkom druge polovice 20. stoljeća, označene neobvezujućim, 
ali sugestivnim naslovima kao što su: Mikropejzaži, Metafore prostora, 
Pobude iz vlastite nutrine i sl. Obrađuje dakle, slikarski okvir u kojem 
ekskluzivno mjesto zauzima slikarstvo i grafika Josipa Zankija. 


Ono što je našoj likovnoj publici posebno zanimljivo, jest Zankijeva 
»Opijenost“ temom Velebita, kao gotovo ekskluzivnim prirodnim fenome- 
nom, ekspliciranim kroz radionicu ,Planine“, ali dijelom i kroz perfor- 
mans ,Mirila“. 

Manirom, vrhunskog grafičara Zanki strukturira svoje ,unutarnje krajo- 
like“, svoje snoviđenje umjetnički stigmatiziranog planinara i ljubitelja 
prirode, iz nepresušne planinske - Velebitske čarolije. U njegovom 
slikarstvu šuma detalja ne skriva, nego otkriva ljepotu stabala. Pojedinosti 
iz prirode izlaze s jednakom snagom iz kadra, tako da se djela mogu 
sagledavati kao cjelina, ali i samostalno. 


Vrhunac je slikarskog zadovljstva čini se sublimiran u susretu s Vilom 
Velebitskom na Točilu. A taj fenomen velebitske Vile, čuvarice boga 
Peruna i kod Zankija je nepresušni izvor inspiracija, zbog svoje mistično- 
sti, poetičnosti iirealnog,aliiputniku i umjetniku, opsesivnog. 


Za svoj hod po hrptu Velebita Zanki crpi inspiraciju, pored viđenog, još i iz 
brojnih putopisa. Slikarsko - grafičkom interpretacijom lokalnih mitolo- 
ško-religioznih motiva, revitaliziraju se tako zaboravljeni običaji vezani uz 


konkretne lokalitete, čime Zanki potvrđuje da je umjetnik čiji je svjeto- 
nazor duboko uronjen u prirodu. 


Ono što mnoge iznenađuje, jest njegov odmak od mediteranskih 
koloristički blještavih motiva i snažna opčinjenost materijalnom prirod- 
nom baštinom, posebno Velebitom. A ta fascinacija i ovisnost o velebit- 
skom krajobrazu kao nadahnuću, odredila je Zankija u potpunosti kao 
umjetnika. 


Izvorni substrat specifičnog grafičkog rukopisa na gore spomenute teme 
najbolje je ekspliciran u njegovim projektima ,Mirila“ i, Oltar“. 


Promatrača ovih eksponata zahvaća gotovo vilinska opčinjenost iz koje se 
može izvući samo istom takvom sabranošću i mirom kakvom ju je 
umjetnik radio. Stoga smo danas na izložbi Zankija svjedoci fenomena u 
kojem likovno djelo nadilazi materiju i postaje filozofija života. 


U Požegi, krajem 2012. 

IZLOŽBA SLIKA DIMITRIJA POPOVIĆA 
U POŽEGI 
KULTURNI DOGAĐAJ KOJI JE 
OBILJEŽIO 2013. GODINU U POŽEGI 
Samo nekoliko dana od kako smo ispra- 


tili djela velikog Miroslava Kraljevića iz 
prostora našeg muzejskog hrama, ,Vila 


Velebita“ je upriličila predstavljanje da- ma s. 
nas vjerojatno najvećeg živućeg slikara u 
Hrvatskoj, koji svoju umjetnost temelji Šu ih 


na tri stupa: na ljepoti, erosu i nestanku 
ili odlasku u vječnost. 


Posljedica je to nastojanja Dimitrija Po- 
povića, za prijatelje jednostavno Dimitri- 
ja, koji čitav život želi proniknuti u tajnu 
ljudskog bića, što sjajno potvrđuju njego- 
vi ciklusi ,MISTERIJ LUČE MIKRO- 
KOZMA“i,HARMONIJE“. 


DIMITRIJE POPOVIĆ 


Brojni se slikari bave ljudskim tijelom kao motivom, inspirirani senzual- 
nošću ženskog akta ili tjelesnost doživljavaju ogoljenu do banalnih fizičkih 
kontura, bilo statički ili u pokretu. Skoro bih se usudio izdvojiti iz ovog 
konteksta portrete, koji su za mnoge znane naše umjetnike bili čak i 
prevaga na ljestvici priznatosti slikarske uvaženosti svojega doba. 


No skoro da se ne mogu prisjetiti nekoga, tko bi poput Dimitrija čitav svoj 
slikarski vijek koncentrirano kroz vlastita djela tražio odgovor na pitanje 
ljudskog bitka i potvrde vlastitog postojanja čovjeka, a to je tema Kristove 
kalvarije injegova uskrsnuća. 


Da to nije jednostavan zadatak potvrđuje i njegova poznata izreka: 
.... čovjek je svjestan uzaludnosti i bezuspješnosti svoga traganja“ 


Tako se kao trajne tematske preokupacije Dimitrija Popovića nameću: 
bitak življenja i neumitnost smrti, kao polaritet između građenja i dele- 
ternosti, između trajnosti i propadanja, svjestan neumitmnosti odlaska u 
svijet smrtnosti svakoga od nas. No unataoč mijenama i brojnim temat- 

skim preokupacijama kroz dugo, gotovo polustoljetno stvaralaštvo ovog 
genija likovne umjetnosti, gotovo kao trajna preokupacija egzistiraju 
detalji erosa i putenosti ljudskog, posebno ženskog tijela, često vješto 
ukomponirano u široj javnosti dobro poznate likove iz javnog i kulturnog 
života. Tu treba spomenuti nezaobilazne motive Marylin Monroe, 
Leonarda, Salvadore Dallyja i dr. 


O motivima svoga ciklusa posvećenog toj fatalnoj ženi 20. stoljeća 
Dimitrije kaže:...“ iza te fatalne žene i njezine lijepe vanjštine krila se nesreća 
jedne sudbine“. 


Njegaje kao likovnog umjetnika zanimao tragičanaspekt njene osobnosti. 


Govoreći o slikarstvu Dimitrija Popovića, prvenstveno treba govoriti o 
crtežu, a slikarstvo je kako znamo, počelo s crtežom i crtežu pripada 
najveće i najtrajnije plemstvo u slikarskim geneologijama, reče jednom 
Veselko Tenžera. Kod Dimitrija se u stilskom i tematskom pogledu, vrlo 
rano profilira njegova iznimna crtačka nadarenost. Kao izvanredan crtač 
posebnog dara za cilizirane i osjenčane forme ljudskog tijela, egzistira 
suvereno na hrvatskoj likovnoj sceni više od četiri decenija. 


Široki je raspon toga fascinantnog crtačkog umijeća uz karakterističan 
izbor tema koje se kreću od biblijske i sakralne tematike, preko 
interpretacija književnih i umjetničkih gore navedenih genija. Tako u 
ciklusu o Leonardu Dimitrije kaže da je želio kroz lik Gioconde, ekspli- 
cirati tajne stvaralačkog bića toga genija, razapete na razini božanskog i 
demonskog. On se pita: ...“ smješka li se kroz lice bilo stvarnog ili fantomskog 
lika Mona Lise smrt životu“? 


Kao što rekoh na početku teksta, općenito je prihvaćen stav, kako je 
Popović svoju umjetnost izgradio na tri temeljna elementa: ljepoti, erosu i 
rasapu! Posebno to vrijedi za portret Marylin Monroe. Magija erotizma 
koja je prožeta smrću, prisutna je u njegovoj interpretaciji tri biblijska lika: 
Judite, Salome i Marije Magdalene, koje je utjelovio i u stvarnim ženskim 
osobama poput Severine, kao Salome. 


Tjelesnost obojena rasapom i urušavanjem uočava se i u likovnom rješenju 
zanadgrobni spomenik pok. Ene Begović. 


Ali u Dimitriju je duboko usađena, kao vječna inspiracija u traženju 
potvrde vlastitog postojanja čovjeka, tema Kristove kalvarije i uskrnuća, 
eksplicirana u mnogim tehnikama. Kulminaciju ove inspiracije on 

doživljava u godini jubileja, dvije tisuće godina kršćanstva, kada izlaže u 
Rimu svoj nadaleko poznati ciklus raspeća CORPUS MYSTICUM u Sant 
Andrea al Quirinale i drugim mjestima. 


Fractio panis - sporno lomljenje kruha, Kristova tijela koje onda dijeli 
svojim apostolima, umjetnik Popović objašnjava misterijem euharistije. 


Ipak u tajnu ljudskog bića Dimitrije nastoji proniknuti svojim (već 
spomenutim) presudnim ciklusom ,Misterij Lučemikrokozma“. 


Šetnjom kroz večerašnji izložbeni postav nazvan pragmatično ,Izdvojeno 
iz ciklusa“, čak će i prosječnom poznavatelju Popovićevog likovnog 
opusa ostati upečatljiv njegov odmak od realiteta, sveprisutan u brojnim 
ranim radovima, k nadrealističkim kompozicijama, gdje na najsenzualniji 
način u manirima nadrealnog, dominiraju elementi slobodnih asocijacija 
povezanih u raznorodne često logički teže objašnjive fantastične strukture. 


No, njegov duboki i trajni humanistički habitus, esencijalna je podloga za 
umjetnikovo promišljanje ljudskog bitka, doživljena kroz likovnu 
eksplikaciju. Potvrdu takvih razmišljanja velikim dijelom Popović nudi u 
jednom od svojih najnovijih ciklusa, ,Harmonije“. 


Sve u svemu, za radove Dimitrija Popovića mnogi drže da su impresivni, 
dok su jednoj manjini manje dopadljivi, ali većina se slaže u jednom, da su 
jedinstveni, neponovljivi idaim nema ravnog! 


Završio bih jednom, za Dimitrija važnom rečenicom koju izražava u 
sklopu ljudskog traganja za suštinom vlastitog bitka i postojanja.:..“ 
Čovjek kao kažnjenik zemaljskog bitisanja živi svoju tragičnu sudbinu 
svjestan tajne koju ne može spoznati. Možda je može spoznati tek u smrti, 
jerkako Njegoš reče:... Ovoga su u grobu ključevi“. 


Konačno, u Požegi možemo punim glasom uzviknuti: Habemus 
pictorem! 


U Požegi, godine 2013. 

| PRIGODOM OTVORENJA IZLOŽBE SLIKA 
AKADEMSKOG SLIKARA DUŠKA ŠIBLA 
U POŽEGI 


Samo je jedan nastup Duška Šibla na 
hrvatskoj televiziji u kojem je demonstri- 
rao svoj slikarski performans u Dubrov- 
niku na otvorenom prostoru, bio dovo- 
ljan povod da izravno stupim u kontakt s 
dotičnim. 

Impresionirao me jednostavnošću i topli- 
nom u komunikaciji (s nekim nepozna- 
tim), uz dakako pristanak bez posebnih 
uvjeta da izlaže u Požegi, za koju ga na- 
vodno vežu neke obiteljske poveznice. 


Bio je to povod da se ozbiljnije pozaba- DUŠKO ŠIBL 
vim njegovom osobnošću i djelom, prije nego izložba bude otvorena. 


On predstavlja onu kategoriju slikara koji su upravo vlastitost stila 
pronašli u dinamičko-sugestivnom potezu, koncentriranom u ljudskoj 
figuri reduciranog kolorita. Predstavljeni ciklus njegovih slika u mu- 
zejskom prostoru u Požegi, mnogo je više od standardne umjetničke 
inspiracije ljudskim tijelom u pokretu. 


Mora se priznati, malo je slikara koji su protokom godina vlastitog dugo- 
godišnjeg stvaralaštva uspjeli pronaći jedinstven, prepoznatljiv i nepo- 
novljiv motiv, potez i boju, kao determinante vlastitog likovnog usmjere- 
nja, prema kojemu znamo daje određeno djelo baš njihovo. U toj slikarskoj 
maniri ovaj je umjetnik ostvario vizualno snažnu i upečatljivu seriju 
radova, rušeći tako stereotip dvodimenzionalnosti plohom zadane 
podloge. Morfološki mu je nedvojbeno svaki motiv izrazito prepoznatljiv, 
a to je ljudsko tijelo u serijama rafiniranih varijacija, slikaru kronično 
izazovan, gotovo opsesivan motiv i ne prestaje nas fascinirati mijenom 
oblika tijela koja vježbaju, plešu ili gimnasticiraju u nekom nedefiniranom 
prostoru, čime potvrđuju onu poznatu prastaru istinu, da je u kalendaru 
nastajanja pokret stariji od govora, nastao prije prvih riječi. 

Ovi graciozni pokreti osim obilježja erotskog zanosa nose u sebi i 
dimenziju straha, jer to nisu pasivni renesansni aktovi koji sjede zavaljeni 
u nekakvu fotelju odišući mirom, putenošću i bezbrižnošću. 


Osim samo ponekih rijetkih ,izleta“ u pejzaž, Šibl čitav svoj stvaralački 
vijek ostaje dosljedan kroz više decenija tjelesnoj figuraciji kao jasnom 
ishodištu motiva. Izložene slike mu čitamo kroz snažni i čvrsti namaz, 
kroz boje, među kojima dominiraju crvena, plava ili crna. Ovako 
kolorirana tijela na raznim podlogama, bude i različite asocijacije. Ono što 
olakšava percepciju slika Duška Šibla i po čemu se lako prepoznaje, bez 
dvojbe su red i jasnoća. 


Ovaj postav govori dovoljno jasno o slikaru koji je uplovio u zrelo i visoko 
zahtjevno stvaralačko razdoblje u kojemu gledatelju nudi lako čitljive, 
jasne i svakome razumljive slike. Unatoč kolorističkom vatrometu i vizual- 
noj metaforičnosti, autor nas začudnom snagom uvodi u područje 
razgovjetnosti i percepcijske jasnoće. On to čini razmahanim, širokim i 
dinamičnim potezima, pri čemu nevjerojatnom brzinom gradi zrelu 
formu, a sve negdje na granci ekspresionizma i semifiguracije, postižući 
začudnu jednostavnost prikazanog. 


Kao slikaru isključivo urbane provenijencije nisu mu strane niti teme 
kojima propituje mračne intime urbanog imaginarnog življa ambivalentne 
spolnosti. 


Konačno, u slikarskom izrazu u posljednjim je radovima vrlo često sklon 
kompozicijskoj konstelaciji svojih likova, čime postiže snažan dojam tijela 
u pokretu. Pri tome je ljudsku tjelesnostreducirao na ono najbitnije, gotovo 
fizički elementarno, što se u konačnici može shvatiti kao njegov 
ikonografski znak raspoznavanja. Možemo zaključiti da je Duško Šibl u 
proteklom razdoblju izgradio respektabilno djelo, specifičnog likovnog 
izraza, što mu je pribavilo zapaženu recepciju u suvremenoj hrvatskoj 
likovnoj umjetnosti. 


Danas Šibl živi i radi podjednako na tri adrese (London, Zagreb i Dubrov- 
nik), dakako u svojstvu slobodnog umjetnika koji nikada nije volio stege, 
ocrtavajući vlastiti profil i definirajući samoga sebe kao ... ,discipliniranog 
boema“, fenotip u kakvom sam ga zamišljao ikakvog sam gai doživio. 


U Požegi; veljača, 2014. 

| PRIGODOM OTVORENJA IZLOŽBE SLIKA 
AKADEMSKOG SLIKARA VLADIMIRA DŽANKA 
U POŽEGI 


Vladimir Džanko, likovni pedagog, gale- 
rist, scenograf, umjetnik vrlo izražene 
osobnosti, snažnog individualnog izraza 
s vrlo visokom umjetničkom reputacijom, 
ugrađen već dugo u noviju hrvatsku li- 
kovnu umjetničku povijest, iznimno po- 
pularan u svome gradu Osijeku, ali i čita- 
voj Slavoniji, tek sada na silaznom kraku 
životne i akademske putanje, zanimljivo, 
PO prvi puta izlaže u susjednoj ,,slavon- 
skoj Ateni,“ u Požegi. 


a, 


v 


VLADIMIR DŽANKO A za sasvim slučajno poznanstvo s ovim 
vrsnim umjetnikom, zahvalu dugujem 
mojem dugogodišnjem prijatelju glazbeniku Stjepanu Jeršeku-Stefu. 


Javio se Džanko samostalno prvi puta s izložbama sredinom šezdesetih, u 
vremenu heterogenih likovnih izraza i smjerova. Ostavši dosljedan 
vlastitom likovnom odabiru (poetski realizam i intimizam), osigurao si je 
postojanost u hrvatskoj likovnoj umjetnosti sve do danas, pri čemu je 
prestao biti umjetnik ,regionalnih dosega“, unatoč snažnoj inspiraciji koju 
crpiiz lokalnog osječkog, dravskog ili slavonskog miljea. 


Snagom vlastite likovne ekspresije sažete u nekoliko slikarskih disciplina 
kojima se jednako vješto izražava, među kojima akvarel, čini se, zauzima 
najdominatnije mjesto, ostvario je svoja najpoznatija djela. 


Zahvaljujući toj izražajnoj konstanti, protokom godina vlastitog stvarala- 
štva Džanko rabi prepoznatljiv i neponovljiv motiv, potez i boju, kao 
determinante osobnog likovnog usmjerenja, zbog čega znamo da je 
dotično likovno djelo upravo njegovo! 


Njegovi dobri poznavatelji kažu da on Osijek gleda srcem, a znao je reći: 
.. Raj je svuda oko nas, samo treba otvoriti srce, ono će vam otvoriti oči“. Dakle u 

načinu njegova slikanja prevalira primarno osjećaj zavičaja, kao poklonje- 
nog nam raja. Tu će mu pojedinci pripisati ono čega se ovaj slikar ne odriče, 
atoje istovremeno ilirsko i deskriptivno poimanje slikarstva. 


Nezaobilazno je razdoblje Domovinskog rata i stradanja Osijeka i 
Slavonije što Džanko doživljava kao snažnu frustraciju. On tada prestaje 
biti slikar lirik, jer idila zavičajnog krajobraza postaje spaljena plamenom 
zločinačkih granata. U tom razdoblju, on slika vedute iostatke spaljenog 
okoliša Osijeka, manirom slikara buntovnika snažnog slikarskog senzibi- 
liteta i pravednika, koji stoji pred najezdom pakla, pri čemu mu je kist 
jedino oružje. 


Ovom retrospektivom u Požegi, Džanko nam nudi pored novijih ostvare- 
nja i neke radove iz svojih prethodnih desetljeća. Tako ovdje možemo 
upoznati široki raspon njegovog dugogodišnjeg slikarskog opusa začinje- 
nog koloristički snažnim pejzažima, osječkim vedutama i parkovima, 
portretima, ali i djelima s religijskim temama. Ovom prigodom smo 
svjedočili prezentaciji nekoliko djela na temu mrtve prirode i interijera, 
realiziranih slikarski unutar uskog, ali plemenitog registra boja. 


Što se tehnike tiče, podjednako su zastupljena djela u ulju, pastelu ili 
akvarelu, čime potvrđuje da je slikar kontinuiteta, koji nije ,porušio 
mostove“ s nekim fazama i tehnikama iz prošlosti. Ali slikarske mijene 
njega kao slikara ,koji dugo pamti“ nisu zaobišle, unatoč činjenici što poje- 
dini likovni kritičari i bolji poznavatelji njegovog likovnog opusa tvrde, 
kako su to samo kraće epizode u njegovom stvaralaštvu, u koje spadaju 
ekspresionistički stil, kubističke razbijene forme i apstrakcija. 


Vremeplovska šetnja kroz ovu impresivnu 60-godišnju slikarsku karijeru 
Vladimira Džanka pri čemu su za ovu prigodu odabrani samo neki 
izdvojeni radovi, nudeći svu raskoš kolorističkih senzacija, najbolja su 
uskrsna čestitka i poklon rafiniranoj požeškoj likovnoj publici. 


U Požegi; pred Uskrs, 2014. 

| PRIGODOM OTVORENJA IZLOŽBE SLIKA 
SLIKARA ZVONIMIRA PETANOVIĆA U POŽEGI 


Ako izuzmemo prve zakonitosti koje treba 
prihvatiti u likovnoj umjetnosti kao ele- 
mentarnu istinu, a to su postulati zadani 
linearnom i kolorističkom perspektivom, 
kaoineki drugi aksiomi likovnosti koje je u 
samom početku naučio od jednog velikog 
Krunoslava Kerna, onda slikara Zvonimira 
Petanovića možemo svrstati u red iznimno 
naprednih samoukih slikara amatera i 
istaknutog pripadnika poznate brodske 
akvarelističke kolonije. 


Izgrađujući nakon bazičnog slikarskog i 
crtačkog obrazovanja stečenog kod prof. 
Kerna u okviru crtačke škole , Albert Gruber“ vlastiti artistički itinerar, 
Petanović to nastavlja vješto autodidaktički i bez pomoći poznatih 
pedagoga i provjerenih akademskih ,skretničara“, što izravno svjedoči o 
njegovoj slikarskoj darovitosti. 


ZVONIMIR PETANOVIĆ 


Motivi posavskih obala i rukavaca na jednoj strani, djeluju smirujuće, a 
prelijepi velebitski motivi na drugoj strani ovog izložbenog prostora, 
pobuđuju snažan osjećaj nostalgije i vraćanje korijenima. Ijedno i drugo, u 
službije srca iarheologije uspomena. 


U razlivenim ravničarskim i posavskim akvarelima naslućujem (ali samo 
izdaleka) dah jednog Golla, pa i Ćosića, ili se samo varam, dok me 
velebitski cvjetovi snažno tematski asociraju na Golčeve ,kamene 
cvjetove“, s tom razlikom što su Golčeve velebitske vapnenačke stijene 
metafore okamenjenog cvijeća, a Petanović ihnam nudi kao stvarnu, živu i 
zasebnu vegetacijsku ornamentiku, svjedočanstvo životnosti u bespuću, 
nanešeno na platno snažnom plimom sjećanja. 


Lički pejzaž s Velebitom, znani je likovni motiv već više od stoljeća u 
modernom hrvatskom slikarstvu. Velebit je bio inspiracija brojnim 

slikarima poput Ivekovića, Klement-Crnčića, Babića, Krušlina, Krizmana, 
Veže, pasve do Stipe Golca. 


Dakle, svjedoci smo pejzažne reminiscencije na Liku iz koje slikar potječe 
svojim korijenima. Sve je to više od spomena na samo autorovo podrijetlo, 
to je naprosto poziv da još jednom provjerimo mjesta koja smo napustili i 
strasti od kojih smo pobjegli, prekriveno svenekako velom šutnje. 


Upravo je činjenica da mu slikarstvo počiva na izvornoj vizualnoj 
inspiraciji i lirskoj percepciji zavičajnog krajolika, bila prevaga u odabiru 
Petanovića za ovogodišnje predstavljanje u Požegi. 


Uvjeren sam da će Petanovićevo pojavljivanje u Požegi izazvati pozitivnu 
reakciju svih, više ili manje pozvanih kritičara. I dok su mnoge slikarske 
karijere bile obično podijeljene u nekoliko faza, ovo Petanovićevo pejzaž- 
no slikarstvo lišeno je čini se, te podjele na faze i razdoblja, koja fenotipski 
upućuju na nečiju slikarsku evoluciju. 


Oni dalje slika okom i srcem, bez težnje za stilskim mijenama, samozataj- 
nom, gotovo linearnom putanjom uspona. Zacijelo, njegov slikarski 
uradak može se pozicionirati na ono mjesto koje je određeno simbiozom i 
harmoniziranim odnosom između slikara i prirode. 


Iako je po vokaciji čovjek tehničke naobrazbe, u svojem slikarstvu kao 
hobiju, autor koji ne živi od slikarstva, ali živi u slikarstvu, sjedinjujući u 
tom segmentu umjetnosti svu filozofiju vlastitog življenja, pri čemu su 
jednostavnostiiskrenost temeljne odrednice njegove osobnosti. 


U Požegi; studeni, 2014. 

| PRIGODOM OTVORENJA IZLOŽBE SLIKA 
AKADEMSKOG SLIKARA MATE JURKOVIĆA 
U POŽEGI 


Teško mi se odlučiti u prosudbi: da lije samo- 
zatajnost zapravo nečija vrlina ili slabost? 
Kada je u pitanju slavonski slikar Mato 
Jurković, čovjek ličkih korijena, rođen u 
Vođincima, decenijama stanovnik Zagreba, 
autor briljantnih pejzažno-scenskih opisa 
mnogih dijelova naše domovine, u javnosti 
slabije poznat od mnogih ,razvikanih“ 
slikarskih imena, onda je ta odluka još i teža. 


Posrednička uloga u upoznavanju ponovo je 
doprinijela da se vrlo brzo ,osjetimo“ kako i 
zavičajno i slikarski interferiramo reklo bi se, 
na istoj “valnoj dužini“. No, ubrzo smo ugovorili taj, za Požežane čini mi 
se, bitan termin. 


MATO JURKOVIĆ 


A onda iznenađenje za sve, Mato Jurković je obznanio kako će u Požegi 
izložiti svoj najnoviji ciklus zvan ,Jedra“. A gdje su Slavonija i Zagreb, 
motivi prema kojima gaji neskrivenu ljubav, osobito prema temi Zrinjevca 
s pripadajućom arhitekturom, za koji uradak je pobrao brojne izvanredne 
recenzije, ponajviše zbog sjajne kompozicijske inventivnosti i kolorističkih 
obrada identičnih scena? Tema je to, u kojoj je ostvario preko šezdeset ulja 
na platnu. Gdje su zagrebačke vedute, motivi dugo godina u vrhu slikare- 
vih preokupacija? 


Najnoviji ciklus JEDRA, tematski su interes i gotovo tematska likovna 
transformacija ovoga slikara, čime on potvrđuje da je Jadransko more 
neizbježna i neiscrpna inspiracija u našem nacionalnom slikarstvu. To 
potvrđuju brojni velikani kista u hrvatskoj moderni od Medulića, Crnčića i 
Vidovića, preko dubrovačkih kolorista, sve do Murtića, Kuljiša, Lipovca ili 
jednog hiperrealiste Mihanovića. 


No, Jurković nije poput drugih, impresioniran statičkom vizurom mari- 
timnog pejzaža naše obale i mora, već izazov traži i nalazi u brodskoj 

arhitekturi, regatama i jedrilicama u dinamičnom pokretu, nošenih 
vjetrom s nagnutim jarbolima. Sve je to ovjekovječeno snažnom kolo- 
rističkom ekspresijom osobnog doživljaja tih jedara ibrodica u pokretu. 


Prateći Matine slikarske faze i metamortfoze u kojima se ,nije žurio“, od 
pejzažiste izrazito realističnog pristupa gradskim vedutama, parkovima 
Zagreba, Osijeka ili Broda na Savi, preko izvanrednog ciklusa AKTOVI, 
sve do posljednjeg opredjeljenja za maritimni doživljaj sublimiran u 
prštećoj kolorističkoj izvedbi nekakvog događanja na moru, ali bez 
vidljivog kopna! 


Sve u svemu, meritorna kritičarska pera davno su već napisala da se radi o 
vrsnom slikaru koji je vlastiti akademski pristup slikarstvu stekao na 
zagrebačkoj likovnoj akademiji, u nekim vremenima kada se gotovo 
filmskom brzinom mijenjaju razni trendovi u umjetnosti, u slikarstvu 
posebno. 


On ostaje dugi niz godina u slikarskoj simbiozi s prirodom i tradicijom, 
radi čega pojedini likovni kritičari o njegovom slikarstvu pišu ( Pešut): ..“ 
govoriti o njegovim slikama, znači priznati da estetika u slikarstvu nije neko 
teorijsko pitanje završeno u prošlosti, već da ono pripada kako sadašnjosti, tako 1 
budućnosti“. 


Dugo je godina u tom poetskom realitetu pronalazio sebe uokvirenom u 
klasičnu estetiku slike. A sve je na kraju začinjeno impresivnom mijenom 
godišnjih doba, karakteristične kromatske ekspresije. 


Zavirivši stidljivo u retrospektivu ove polustoljetne slikarske karijere, 
uočavamo kako gotovo neprimjetno u jednom razdoblju, Jurković ulazi u 
fazu slikarskog erotizma. Slikajući ženski akt on razlučuje pojedine fetiše, 
ne robujući dojmu cjeline ženskog tijela i anatomske besprijekornosti, već 
akcentuira detalje prikazane reklo bi se, više u mašti nego zbilji. 


Sigurnim potezom kista i lakoćom iskusnog majstora, Jurković ostvaruje 
iz raznih uglova osvijetljenu anatomiju ženskog tijela, ali nikada do kraja. 
Erotski naboj je istovremeno kod njega i naglašen i prigušen, reklo bi se, 
uravnotežen s autorovom senzibilnošću i osjećajem za mjeru, a opet sve 
skupa uklopljeno u slikarsku harmoniju kojom dominira toplina i 
uzvišenost ženskog akta. 


U ovom , požeškom“ ciklusu JEDRA, Jurković nam otkriva svoju impre- 
sioniranost pitoresknim morskim pejzažima i događajima koji su u 

snažnom pokretu na vodi, gdje jekopno naprosto nestalo. 


Ova nova Matina slikarska ,avantura“ i iskorak u nešto drugo, što možda 
nije česta inspiracija svojstvena slikaru kontinentalcu, možda je 
iznenađenje za sve one poznavatelje Matine umjetnosti, čemu se očito nije 
mogao odhrvati. A kada je netko pola stoljeća nepomirljivih razdoblja 


dionik jedne umjetničke grane, čvrstih tragova iza sebe, ondajeonsvačijii 


.ve.e 


Možda ipak sve zajedno proizlazi iz imperativa NOVOGA, pri čemu se 
umjetnici razlikuju jedni od drugih, u cilju traženja i afirmacije vlastitog 
identiteta. 


Stvarajući jedan čitavi ciklus označen dinamikom brodskog pokreta na 
lazurnoj, uglavnom bijelo-plavo-crvenoj podlozi, u zatvorenom prostoru 
vlastitog ateljea, Mato Jurković nas kao predstavnik neoekspresionističke 
figuracije (Op.TončiŠitin) dovodi ovim ciklusom jedara u pokretu, na sam 
rub apstrakcije. 


Zaključio bih, slikarstvo Mate Jurkovića početkom novog milenija može se 
shvatiti i kao jedna potvrda ispravnosti teze, kako je najprimjereniji način 
održavanja umjetničkog identiteta prihvaćanje novih izazova. 


Unatoč izostanku uobičajene otmjene intimističke intonacije u Matinim 
slikama , s kontinenta“, požeška publika je s istom radošću prihvatila ovu 
novu dinamičnu i koloristički snažnu impresiju našeg mora ii priobalja. 


U Požegi; početkom travnja, 2015. 

PRVA LIKOVNA KOLONIJA 


VILE VELEBITA U POŽEGI 


Dijelom nošem znatiželjom, a dijelom prinuđen zbog maćehinskog i 
krajnje iracionalnog odnosa pojedinaca u Gradskom muzeju u Požegi, 
čijom odlukom nam je kao članovima ,Vile Velebita“ onemogućeno 
daljnje organiziranje likovnih izložaba u njihovom prostoru, pristupio 
sam početkom rujna 2015. u dosluhu s mojim dragim prijateljima iz 
Slavonskog Broda, Zvonimirom Petanovićem i ravnateljom Muzeja 
Brodskog Posavlja prof. Branimirom Pešutom, organizaciji i provedbi 
prve likovne kolonije u organizaciji , Vile Velebita“. 


Naviknut uglavnom na likovno sučeljavanje s pojedincem ,face to face“ 
na dosadašnjim višegodišnjim pojedinačnim izložbama, ostajem impre- 
sioniran najprije odazivom velikog broja pozvanih slikara, a zatim energi- 
jom iraspoloženjem kojom su nastupili taj dan u Požegi. 


Nešto što nikako ne može izbjeći čak niti oku slučajnog promatrača toga 
događaja, jest spoznaja o enormnoj slikarskoj energiji skrivenoj mahom iza 
amaterskog slikarskog plašta, uz dodatnu skromnost pojedinaca koji 
ostaju trajno svjesni svoje slikarske anonimnosti, ali ovakve pozive na 
kolonije i slikarsko kolektivno dokazivanje doživljavaju na poseban način. 
Dodatni je to dakako motiv za mene kao organizatora, i obaveza, da im već 
naredne godine, poziv ne izostane. 


Možda pojedinci vape više za individualnim susretom promatrača i 
umjetnika od susreta Društva i Umjetnosti. Moć fascinira, ali je bez dubine, 
bez onih tišina u kojima zriju glasoviidopiru do dubine ljudskog srca. 


Paleta sačinjena dijelom akademskom slikarskom rukom, a dijelom rukom 
autodidaktički ,ustrojenih“ anonimnih slikarskih imena Slavonskog 
Broda, Zagreba, Požege, Nove Gradiške, Orahovice i Čepina, od kojih 
najveći dio kolaborira s prokazanom masovnom kulturom, a da 
prethodno još nisu osjetili zadovoljstvo koje pružaju galerijski i tržišni 
uspjesi. Možda je to razlog zbog kojega namjerno ne želim spominjati sva 
imena tih baštinika humanosti i skromnosti, uronjenih u slikarski ama- 
terizam, zaljubljenika u druženje. Najveći dio njih pripada desetljećima na 

našim prostorima poznatoj brodskoj akvarelaističkoj koloniji (osnivača 
prof. Krunoslava Kerna, i sljedbenika te ideje, Predraga Golla), u kojoj ipak 
prednjače imena poput Katića, Simića ili Petanovića. 


A koje su teme toga dana bile naprosto opsesivne slikarskom duhu? 


Realistična panoramska vizura požeškog periferijskog krajobraza je 
predominirala i ostvarila kod većine prevlast stvarnostinad imaginarnim i 
apstraktnim, prepoznavajući u tome ,duh vremena“ i bijeg iz sterilnih 
prostora apstrakcije. 


Utapam na kraju svoju slikarsku znatiželju i svoj slikarski zaljubljenički 
hedonizam u akvarelističkoj formi posavskih izmaglica Zvonka Petano- 
vića, majstorskom ,potezu u ulju“ dragog prijatelja Mate Jurkovića 
usidrenom u pogledu ,prema Brestovcu s požeškom gorom u pozadini“, 
pasve do suvremenoj kritici podložnih kolaža kuhinjskih predmeta, stvari 
iz living-rooma, s ponekom hiperrealističnom jabukom i cvijećem u vazi, 
prizorima koje nije ubila fotografija kako se nekoć mislilo, već se sve 
razvilo u sjajnu slikarsku disciplinu koja čvrsto korespondira sa slikarskim 
ambicijama pojedinaca. Tu je i znatan dio uradaka sjajnih amaterki iz tzv. 
» Berislavića“, literarno-likovnog društva iz Slavonskog Broda. Većina 
njih, nimalo nije opterećena imperativom slikarskog potpunog sazrije- 
vanja. Grupa je to, pred kojom se neminovno nameće pitanje: može li 
dualizam dviju srodnih umjetnosti poezije i slikarstva stanovati u istom 
biću, a da pri tome svaka ostane u dosluhu s najdubljim tajnama svoje 
umjetnosti? Odgovor je DA, a primjer ove skupine koja je nadrasla 
dihotomiju dviju grana pokazao je, kako u istom biću, u istom svijetu, gdje 
su riječ i boja podijelili iste tajne, egzistiraju sinkrono oba fenomena u 
vlastitoj jednostavnosti. 


Zanesen šarenilom masovnosti, slikarske različitosti i (ne)dorečenosti, 
kojom htjeli mi to ili ne, odiše svaka slikarska kolonija, prisjećam se misli 
jednog Camusa... ,,umjetnost je odgovorna za svoju etiku, a ne samo za estetiku“, 
što posebno vrijedi za slikarstvo, eksplicirano u bilo kojoj tehnici i na bilo 
kojoj razini!! 


Stoga se ne možemo odreći niti primjesa kiča na jednoj ovakvoj masovnoj 
likovnoj sceni, pričemu se masovni ukus i masovne potrebe širokih slojeva 
susreću sa svojim zrcalom. U toj likovnoj produkciji i danas još uvijek 
najlakše se prodaje ono što ljudima nedostaje. A fenomen kiča već se 
odavno udobno smjestio između prezira ozbiljne društvene kritike i 

pozornosti znanstvenih slojeva društva. Na sve udare bilo recentne 
znanstvene, bilo društvene kritike konzumenti kiča se ne osvrću, on je 
njihova hrana, jedne ne slušaju, a druge nerazumiju. 


U tako širokim okvirima likovne jasnoće sve se može dokazati i ništa se ne 
može osporiti. 


Danas je prevladala opsesivnost dvjema temama, a to su: pejzaž Požeštine 
i mrtva priroda u ,vazi na stolu“. Stoga, priznajem, postoje djela koja 
volimo i koja nam govore jednim jezikom, koji je samo njihova autora 
zanimao. Bio je to jezik kolorizma i prostranstva, sažeti okolni prostor bez 
agresije, kao da ovim slikarima oduvijek pripada, opisan naprosto jezi- 
kom iskrenosti. 


U Požegi; jedne subote u rujnu, 2015. 

SUVREMENA DIJAGNOSTIKA 


BOLESTI DOJKE 
Josip Fajdić i suradnici 
Izdvojeni autorski osvrt s predstavljanja knjige 


Bene diagnosticur, bene latuit! 


Motiv! 
Josip Fajdić 
, je : E 3 . . i suradnici 
Koristeći se svim pozitivnim iskustvima Suvremena dijagnostika 
stečenim u višegodišnjoj borbi za otkri- bolesti dojke 


vanje zloćudnih bolesti dojke i ohrabren 
izrazito dobrim prijemom moje prethod- 
ne knjige ,Bolesti dojke“, tiskane godine 
1998. u izdanju NZ Globus, pristupio sam, 
okupivši respektabilan tim stručnjaka, 
stvaranju suvremenog priručnika za di- 
jagnostiku najrazličitijih bolesti dojke. 


Zašto tekst s ovakvim sadržajem? 


U uvodu ovog sveučilišnog udžbenika 

napisao sam, kako vjerujem da smo izlaskom ove knjige u javnost, našoj 
stručno-medicinskoj javnosti i ostaloj čitalačkoj publici ponudili iznimno 
korisno štivo iz jednog užeg područja onkologije, a koje opet na poseban 
način opterećuje našu medicinsku struku. 


Naime, rak dojke koji iz godine u godinu u našoj ženskoj populaciji (kao 
najčešći malignom) pokazuje trend rasta pojavnosti, prijeti da od 
medicinskog problema postane javno-zdravstveni, i u konačnici, socijalni 
problem. 


Sto izravno opterećuje struku ? 


Ono što posebno opterećuje našu struku, očituje se prije svega 
nedostatkom dovoljnog broja suvremenih dijagnostičkih aparata, što je 
svakako posljedica nedostatka materijalne osnovice šire društvene 
zajednice, kao i ukupnih sredstava izdvojenih za zdravstvo kao sustav. 
Naravno da je to segment društveno-gospodarske problematike u čijem 
rješavanju mi liječnici ionako malo participiramo. 

Drugi vid opterećenja struke, očituje se u nedostatku algoritama dijagnos- 
tičkih postupaka za dojku, a koji bi onda bili obvezujući za sve koji se tom 
problematikom susreću u dnevnoj praksi. 


Bili su to rekao bih, moji osnovni motivi u stvaranju ovog udžbenika. Ali i 
dalje ostajem pri tvrdnji, da je u lancu postizanja uspjeha u onkološkoj 
zaštiti i prevenciji raka dojke, a to znači u ranoj dijagnostici bolesti, ključ 
kako u tehničkoj opremljenosti naših dijagnostičkih centara, još i u količini 
informiranosti osoblja, što se postiže jedino kroz stručnu literaturu. 


Stoga, svjedoci smo u Hrvatskoj danas, paradoksalne situacije, pri čemu 
broj novootkrivenih tumora dojke rapidno raste, a na drugoj strani, 
količina stručne literature na našemjeziku još uvijek stagnira. 


Sadržaj udžbenika ? 


Zato ovu knjigu ,Suvremena dijagnostika bolesti dojke“ kao multidiscipli- 
narni uradak nekoliko naših najeminentnijih onkoloških stručnjaka, 
smatram izravnim doprinosom rješavanju toga nedostatka. Već na 
početku sam shvatio kako se radi o složenoj materiji koja na izvjestan način 
pruža kompilacijski sadržaj medicine i tehničkih znanosti, što je onda 
iziskivalo konzultacije brojnih stručnjaka najrazličitijih medicinsko- 
tehničkih specijalnosti. 


Autor predgovora prof. Belicza kaže: ...“Na kraju treba kazati, da i ova knjiga 
dokazuje ravnopravne mogućnosti hrvatskih medicinskih stručnjaka u usporedbi 
sa svjetskim dostignućima, pa iu teškim uvjetima koji su nastali nakon agresije 
na Hrvatsku.“ 


Koji su ciljevi postignuti? 


Cilj je bio korisnicima ove knjige, a to su specijalisti najrazličitijih 
medicinskih djelatnosti koji u dnevnoj praksi imaju kontakt sa bolestima 
dojke, te dakako onkolozima, ali i studentima medicine, polaznicima 
poslijediplomske nastave ponuditi sveobuhvatan tekst, koji pruža 
odgovor na gotovo sva pitanja iz područja toga dijela onkologije. 


Od posebnog su značaja poglavlja u kojima se nalaze odgovori na 
probleme iz područja genetike, zatim hormonske ovisnosti raka dojke, kao 
i imunoloških zbivanja u organizmu žene. 

Ipak od svih pitanja, u knjizi je krucijalno pitanje, dijagnostika predkli- 
ničkog, dakle izlječivog raka dojke. Odgovorom na ovo pitanje, knjiga 


——o—o=a—————————— 56 —————————— 


JOSIP FAJDIĆ POŽEŠKI ZAPISI 
—_————————————————————————————& 
postiže visoki edukativni standard. Zajedničkim nastojanjima multidisci- 
plinarnih timova, vlastita su iskustva u ovoj knjizi dobila svoj puni smisao, 
a stručno-medicinska javnost je dobila tekst zaokružene i visoko respek- 
tabilne edukativne razine. 


Naposlijetku, zahvala svim sudionicima u nastajanju ove knjige koji su 
svojim izravnim doprinosom osigurali uvrštenje ovog djela u rang 
nastavne, sveučilišne literature. 


U Požegi; u jesen, 2001. 

| AUTORSKI OSVRT NA SVEUČILIŠNI 


UDŽBENIK: KIRURGIJA DOJKE 
Autori: Josip Fajdić i Ivo Džepina 
Izdvojeni autorski osvrt s predstavljanja knjige 


Nakon recenzentskog osvrta, dopustite 
mi kao prvom autoru ovog sveučilišnog 
udžbenika, da iznesem samo nekoliko M karat 
verbalnih refleksija vezanih uz djelo. perona 


Poticaj za pisanje knjige? 


U predgovoru sam napisao:... kako je 
ova knjiga u neku ruku sublimat mojeg 
gotovo 30-godišneg intenzivnog bavlje- 
nja kirurškom problematikom raka doj- 
ke, ali i nekih drugih kirurških bolesti 
dojke, te se tematski jasno nadovezuje na 
moje prethodne knjige multidisciplinar- 
nog sadržaja ( od kojih su neke također 
udžbenici), a radi se o knjigama ,Bolesti 
dojke“ (Nakladni zavod Globus, 1998.), i ,Suvremena dijagnostika 
bolesti dojke“ (Medicinska naklada, 2001.). 


Zašto redoslijed pisanja i izdavanja ove za struku iznimno važne literature 
nije bio obrnut? Upravo zato, jer sam oduvijek polazio od premise, kako je 
za pisanje pravila kirurškog ponašanja, kao i kirurške tehnike i taktike, 
nužno dugogodišnje kirurško iskustvo. Stoga je tek sada uslijedila moja 
odluka da to višedecenijsko kirurško - onkološko iskustvo pretočim u 
knjigu, koja sadržajno zadovoljava zahtjeve i standarde jednog 
sveučilišnog udžbenika, ali istovremeno i suvremenog priručnika 
namijenjenog općim i torakalnim kirurzima (ili kirurzima za dojku, kako 
se negdje zovu), zatim ginekolozima, onkolozima i liječnicima nekih 
drugih profila. 


Specifičnost kirurških postupaka na dojci? 


To poglavito vrijedi za mlade kirurge koji tek otvaraju vrata svoje kirurške 
karijere u kojoj će se zacijelo susretati s problemima vezanim uz 

operacijske zahvate na dojci. 


A zbog činjenice da je dojka atribut ženstvenosti i majčinstva, postoji 
izrazita senzibiliziranost žene za očuvanjem njene cjelovitosti, kada je god 
to moguće, a to onda dodatno povećava odgovornost svakog kirurga koji 
izvodi operacije na dojci. 


Danas je delikatnost kirurškog postupka kao prvog koraka u liječenju 
tumora dojke, još više potencirana činjenicom, da sve veći broj žena 
zahtijeva ili imedijatnu (istovremenu) ili odloženu rekonstrukciju dojke 
nakon mastektomije, ili njenog odstranjenja. 


Stoga držim, da je jedna od najvećih zabluda kod mladih kirurga pomisao, 
kakoje dojka zbog svoje dostupnosti možda lagan organ za operiranje. 


Sigurno je, da mi je dodatni motiv u pisanju ovog udžbenika bila činjenica, 
kako knjiga ovakvog sadržaja, gdje se cjelovito ina jednom mjestu opisuju 
gotovo svi operacijski zahvati na dojci, prema najsuvremenijim i važećim 
principima kirurške struke, nedostaje našoj stručno-medicinskoj literaturi. 


Koji su ciljevi ? 

Bez udjela u ocjeni sadržajnih i praktičnih dosega knjige, nešto o strukturi 
djela. Cilj mi je bio u prvom dijelu knjige detaljno iznijeti smjernice kako 
treba operirati ne samo zloćudne tumore na dojci, već i promjene 


dobroćudnog karaktera, zatim upalne bolesti, te poremećaje u razvoju 
ovog, za ženu iznimno važnog organa. 


Dakako, da je težište u pisanju ovog djela stavljeno na više-manje poznate 
modalitete iz kirurške prakse, koji se ionako sporije mijenjaju, u odnosu na 
druge modalitete liječenja tumora dojke. Sa posebnim sam naglaskom 
želio akcentuirati potrebu primjene tzv. poštednih kirurških zahvata na 
dojci, što vrijedi samo za tumore nižih stadija, a danas je to u neku ruku 
standard u liječenju. 


Modaliteti operacija na dojci? 


U skladu sa definicijom raka dojke kao sistemske bolesti, suvišno je 
naglašavati potrebu dobro izvedene operacije kao prvog koraka u 
liječenju. Loš operacijski zahvat kompromitira naknadno adjuvantno 
liječenje. Na drugoj strani, dovoljno radikalan zahvat na dojci stvara 
pozitivne pretpostavke za uspješan nastavak sistemskog liječenja. 
Konačno, pored navedenih uvjeta, svaka operacija radi tumora na dojci 

mora zadovoljiti i jedan minimum estetskih kriterija, dok je posve 
neupitan utjecaj kirurga na razinu preživljenja oboljelih. 


Sve bi ovo bilo nedostatno, a knjiga bi bila osakaćena za jedan vitalni 
segment, kada ne bi u drugom dijelu bila opisana ukupna problematika i 
tehnika rekonstrukcijskih zahvata na dojci nakon odstranjenja tumora, 
kaoiskupina estetskih procedura, koje autorski u tom dijelu potpisuje moj 
uvaženi kolega docent Ivo Džepina. 


Dakle, želio bih da se ova knjiga shvati kao moj skromni doprinos 
stvaranju tzv. ,vlastite stručne literature“ u hrvatskoj medicini, koja je u 
posljednje vrijeme u silnom zamahu. Ovdje pod pojmom ,vlastite“ 
literature mislim prije svega, na jednu sustavnu izdavačku djelatnost u 
hrvatskoj medicini, u kojoj bi se na principima znanstvene akribije zrcalila 
sva ona bogata klinička i znanstveno-istraživačka djelatnost naših 
eminentnih stručnjaka, pripadnika najrazličitijih grana medicinske 
znanosti. Jedini je uvjet za stvaranje takvog literaturnog fonda činjenica da 
su iskustva naših liječnika korespodentna sa iskustvima objavljenim u 
svjetski relevantnim protokolima liječenja. 


Struktura udžbenika? 


Prema mojem skromnom autorskom viđenju, ova se knjiga odlikuje 
bazičnim pristupom u obradi pojmovnih cjelina, što tekstu priskrbljuje na 
jednoj strani atribuciju nastavne literature, a na drugoj strani, iscrpnost u 
implementaciji najsuvremenijih principa u kirurškoj tehnici i taktici, daje 
knjizi svojstvo jednog suvremenog priručnika, namijenjenog prije svega 
uže specijaliziranim kirurzima. 


Vjerujem da ćemo slijedeći dinamiku razvoja suvremene kirurške struke 
za nekoliko godina, na pojedina poglavlja ili opisane kirurške postupke u 
ovoj knjizi, gledati možda sa nekog drugog prosudbenog aspekta. To će 
nekim postupcima pribaviti atribuciju ako ne odbačenih, ono barem, u 
dnevnoj praksi sve rjeđe primjenjivanih postupaka. 


Svim recenzentima, uglednoj izdavačkoj kući (Školska knjiga), glavnoj 
urednici i svima koji su na bilo koji način doprinijeli izdavanju knjige, 
iskrena autorska zahvala. 


U Požegi na 1. dan proljeća, 2003. 

POVODOM PREDSTAVLJANJA KNJIGE: 
RIČNIK LIČKE IKAVICE, MARKA ČULJATA 


U POŽEGI 


»Povijestje svjedok vremena, svjetlost istine, 
životuspomene i vjesnica starine“ 


(M.T. Ciceron) 


Danas smo svjedoci učestalog spomena 
raznih identiteta i njegove zaštite, pa se s 
razlogom možemo upitati što to zapravo 
identitet podrazumijeva, a koji su njegovi 
simboli i kakvo je njegovo značenje, što on 
predstavlja pojedincu, a što u širem kontekstu 
regionalnoj ili nacionalnoj zajednici. 


MARKO ČULJAT 


Prema Nikoli Skledaru,...“ ako je identitet isto- 

vjetnost sa sobom, jednakost onome po čemu nešto ili netko jest, onda je kulturni 
identitet sinteza svih materijalnih i duhovno-kulturnih tvorevina i djelatnosti, što 
ga čini zasebnim, vlastitim, autohtonim, znači autentičnim“. 


Kulturni identitet prenosi se (između ostalog) putem simbola koji su osje- 
tilno predočena i uočljiva duhovna tvorevina, a osnovna mu je funkcija da 
iskaže neki predmet, pojavu ili pojam, dok je značenje, duhovni sadržaj 
koji određuje pojmove i pojave u čovjekovom svijetu i koji se priopćuje u 
materijalnom obliku. Ovakve definicije na općoj razini, prepoznatljive su i 
primjenjive dakako, ina regionalnoj. 


Prilikom dolaska u Liku iznenadni posjetitelj bude osupnut specifičnošću 
nove ambijentalnosti sačinjene od prirodnih ljepota, do tragova ljudske 
ruke, ali kontakt s narodom ostaje vječan. Ti tradicionalno usmjereni i 
konzervativni žitelji Like s preciziranim moralnim vrijednostima i 
društvenim pravilima, uspjeli su kroz vjekove naše hirovite nacionalne i 
regionalne povijesti očuvati sve elemente etničke i etnografske baštine 
koju su mnogi kroz povijest pokušavali mijenjati. 


U mnogočemu su uspijevali, u korjenitoj devastaciji primjerice tradicio- 
nalne ličke nošnje i sl. Međutim, ono u čemu se ocrtava rigidnost te ličke 

opstojnosti i autentičnosti jest zkavsko-štokavski jezični izričaj, nigdje 
tako čvrsto ukorijenjen kao u nekadašnjoj ,čakavskoj Lici“. Naime, dok je 
u prošlosti gotovo čitava Lika govorila čakavskim narječjem, protokom 
vremena i premještanjem stanovništva, čakavština se zadržala još samo u 
sjevernoj Lici (Otočac s Gackom dolinom i Brinje sa zaleđem), a središnja i 
južna Lika, usvajaju vrlo čisti ikavsko-štokavski jezik. 


Stoga je pojava knjige ovakvog sadržaja u sredini kao što je ratom 
demografski i kulturološki devastirana Lika, u vremenu kada se žitelji 
Gospića bore za preživljenje u sveopćoj pustoši poraća, u najmanju ruku 
vrijedna pažnje. Ona je nastala kao spomen jednoj izvanrednoj ljudskoj 
upornosti i marljivosti njenog autora u skupljanju tradicijskog jezičnog 
blaga, karakteričnog samo za ovo podneblje, a čije korijene nalazimo 
duboko u stoljetnoj prošlosti stanovnika Like. 


Ova knjiga pred nama, predstavlja najvrijedniju cjelinu usudio bih se reći, 
arhaičnog segmenta našeg jezikoslovlja, vezanog uz jedno specifično 
jezično podneblje, i najbolji je dokaz te povijesne kulturološke ustrajnosti 
koju su pokazali njezini baštinici. 


Ao knjizi, na kraju predstavljanja, njen autor novinar, publicist i kroničar 
Like, Marko Čuljat kaže...“ Uočivši da ličkog divana ikavice svakog dana ima sve 
manje i manje, i da se zaboravlja, odlučih da materinske riječi sačuvam od 
zaborava, da sačuvam dio riječi ličke ikavske štokavice-ikavice. Zabilježio sam i 
riječi koje se veoma malo razlikuju od sela do sela, a ponegdje imaju drukčije 
značenje......Posla sam se latio bez ikakvih znanstvenih pretenzija, samo s ciljem i 
željom da zapišem riči koje će možda kao građa dobro doći nekom istraživaču ili 
jezikoslovcu kao podloga za rad. Obuhvatio sam vremenski period od osamdesetak 
godina, od dvadeset godina 20. stoljeća pa sve do danas“. 


U Požegi; svibanj, 2005. 

OSVRT NA KNJIGU: ANTE STARČEVIĆ 


vodič kroz život, djelo i ostavštinu 
Autori: Ante Bežen i Ivica Mataija 


»Vele da nema više svetaca, a među nama. 
življaše Vođa s dušom Djevice Orleanske i s | 
umom enciklopedista, kojega Hrvatska zasluži 
višenoonnje!“ 

(A.G. Matoš) 


STARČEVIĆEVA HIMNA 
/August Harambašić / J 


Sretna nam bila hrvatska mai, 
Svaki će život dati njoj, 
Naše je geslo: Bog i Hrvati, 


Hrvat u svojoj kući je svoj! 


Onomu slava koji nas vodi, 
S kim će nam nova sreća cvast, 
Koji nas vodi k miloj slobodi: 


Vječna mu slava, vječna čast! 


Slavamu, slavamu, Starčeviću našemu,, IVICA MATAIJA 


Slava mu, slava mu, vječna mu slava 1 čast! 


Onome slava koji je znao 
Ploču s našega groba dić, 
Koji jeprvi budit nas stao: 


Bio je Ante Starčević... 

Onomu slava koji je bio 
Vazda slobodaš, sokol, ptić, 
Koji se nije vezati htio: 


Bio je Ante Starčević... 


Onomu slava koji jeprvi 
Znao nam svijest i ponos dić, 
Da smo svi sinci hrvatske krvi 


Bio je Ante Starčević! 


Živila naša ljubavi sloga, 
Bog će joj biti jaki štit, 
Složmo se braćo u ime Boga, 


Hrvatska mora sretna bit! 


Onomu slava koji je snova 
Znao nam, slaba krila dić, 
Slavan je na sve vijeke vjekova 


Slavni naš vođa Ante Starčević! 


Smatrao sam zajedno s priređivačima predstavljanja knjižice o Ocu 
Domovine, dvojice autora Gospićana po rođenju ( dr.sc. Ante Bežena i mr. 
sc. Ivice Mataije), da je upravo ova panegirička Harambašićeva pjesma 
najbolji uvod u taj svečani čin. 


Govoreći uvodno kratko o djelu i povijesnoj pozicioniranosti sigurno 
najvećeg čovjeka naše povijesti u borbi za hrvatsku samostalnost i 
državotvornost, teško se oteti dojmu, kako je danas u aktualnoj hrvatskoj 
politici na sceni ambivalentan odnos prema liku i djelu toga velikana. 
Mnogi ga danas hvale, ali malo tko ga slijedi. Zato ga radije prešućuju nego 

ističu, zato još uvijek nisu izdana u cijelosti njegova sabrana djela. 


Umjesto stvarnog uzora, on je mnogima u politici, kulturi i znanosti, 
zapravo podjednako nečista savjest. 


A još je 1998. godine - povodom 175. godišnjice rođenja Ante Starčevića 
tvorac suvremene hrvatske države dr. Franjo Tuđman, nedvojbeno iznio: 
.. ,Ante Starčević, velikan je hrvatske nacionalne misli, nepomirljivi borac za 
hrvatsku samobitnosti neovisnost, bio je odlučan protivnik austrijske i mađarske 
vlasti, utopijskog jugoslavenstva i svakog nagodbenjaštva oko hrvatske 
samostalnosti“, 


Njegovo veliko Hrvatstvo, u osnovi je odgovor na velikosrpski ekspanzio- 
nizam. 


Jedno naše ugledno novinarsko pero u jednoj dnevnoj tiskovini, prije 
nekoliko dana (2009.) piše: ,Hrvatska ulazi u EU, alijevi se nisu makli dalje 
od Tita, dok su desni još uvijek na ,Ustani Bane“, i zato se Hrvatska ne 
mičeiz45.!,ona zapravo živi uneredu“. 


Na primjer, ...“nema još uvijek definirane vanjske državne granice, nema 
definiranog jezika niti njegova pravopisa, ne znamo gdje prestaje regionalna 
politika, a gdje počinje novojugoslavenksa sinteza, nemamo niti jedan smišljeni 
potez vezan uzpomoć Hrvatima u BiH koji se polako, ali sigurno iseljavaju.“ 


,Hrvatska ulazi u Europsku uniju praktički bez oporbe s prezirom i opravdanim 
bijesom kao jedinom mogućom pravednom reakcijom ljudi na prostačku krađu 
desnih 1 sa rezignacijom na nemoć lijevih, retorika je ista kao i prije 30 godina, bez 
spremnosti na katarzu i sa vječito zaljubljenim pogledom uprtim prema 
Beogradu“ 


Među ostalima, akademik Dubravko Jelčić se pita: ...“zašto je Ante Starčević 
danas aktualan“? 


Obzirom da je Hrvatska na pragu ulaska u EU, pitanje državotvornosti i 
integriteta je aktualnije sada nego ikada prije. I tu je Starčević svojim 
državotvorstvom gotovo dva stoljeća kasnije, ponovo prisutan. On se 
čitavog života zalagao za čvrsta moralna načela, kao temelj uređenja 
države, a prema tim načelima je i sam živio, vrlo često i u teškoj oskudici. 


Akademik Bratulić kaže: ,Ante Starčević je bio učenjak, znanstvenik, čovjek 
koji je poznavao jezike, koji je mnogo čitao, a pročitano sjajno reproducirao. Nije se 
zalijetao kao njegov učenik i prijatelj Kvaternik. Nije vjerovao ni caru ni 

feudalcima, ali niti Strossmayeru“. 


Ovom velikanu ideje o hrvatskom državotvornom identitetu onoga 
vremena, rođenom 1823. u Velikom Žitniku kraj Gospića (umro 1896.) , 
dvije godine prije smrti, postavljen je kamen temeljac za izgradnju doma, 
upravo njemu u čast. Sve do današnjih dana, ta zgrada u Zagrebu nosi ime 
»Starčevićev dom“, kao sjedište suvremenog pravaštva. 


Impresivna je Starčevićeva beskompromisnost izražena kroz imperativan 
zahtjev da hrvatska država postane samostalna na osnovi nacionalnog 
principa i povijesnog prava, sve ostalo je smatrao polovičnim rješenjima. 


Matoš reče: ...“Besmrtna je Starčevićeva zasluga što je u ilirizmu uskrisio i od 
slavosrpštine sačuvao ime Hrvatsko. On je otac našeg nacionalizma. 


U teškim momentima jedini pravi, svjesni Hrvat bijaše Stari i zato je on nama isto 
što nam je zemlja naša, narod naš, riječnaša, naše pravo: on je naša trobojnica“. 


Kao protivnikom Iliraca, ali i Bana Jelačića (jer je ovaj spašavao Austriju), 
Starčevićem su se bavili mnogi u novijoj hrvatskoj povijesti. Ali njegov 
glavni cilj: državna neovisnost, ma koliko se u njegovo vrijeme pa i kasnije 
činio nedostižnim, ipak je postignut Domovinskim ratom, čime on ( pored 
dr. Franje Tuđmana) izrasta u najveće ime hrvatske političke misli u našoj 
naconalnoj povijesti. 

Vjerujem da dijelim mišljenje svih pripadnika zavičajne zajednice , Vila 
Velebita“ daje rasprava o povjesničaru, političaru, književniku, poliglotu, 
teologu, diplomati, filozofu i misliocu, Ocu Domovine, najvećem Hrvatu 
rođenom u Lici, ovdje u našoj požeškoj sredini, i sa ove vremenske 
udaljenosti, privilegij i čast, na što smo iznimno ponosni. 


Završio bihsjednomstrofomiz pjesme Grge Rupčića : 
OCU DOMOVINE 

OviznaciLike ispod modrog svoda 

Urastu u biće, u korijenje samo, 

Po njima smo ono što oduvijek bjesmo: 


Pravedniitvrdi....Drukčije ne znamo! 


U Požegi; listopad, 2009. 

PREDSTAVLJANJE KNJIGE 


»NIJE BILO UZALUD“ 
SLAVKA DEGORICIJE U POŽEGI 
Prigodom otvaranja skupa 


»,Razuman se čovjek prilagođuje svijetu, 
nerazuman uporno nastoji da svijet prilagodi 
sebi. Stoga sav napredak ovisi o nerazumnom 
čovjeku! 


(G. Shaw) 


San o slobodnoj i nezavisnoj Hrvatskoj državi 
sanjali su mnogi Hrvati stoljećima, a dosanjali 
smo ga mi, i u tom smislu povijesno gledano, 
goricija apsolutno smo privilegirana generacija. 


Nije bilo uzalud U ostvarenju toga vjekovnog sna, sudjelovali 


su mnogi Hrvati, ali u manjoj mjeri, i pripad- 
nici drugih etničkih skupina u Hrvatskoj 
1991., i to na razne načine. Samo najveća imena u hrvatskoj povijesti i 
njihova djela, imaju pravo na nezaborav, sveje ostalo podložno mijeni, pai 
zaboravu! 


O Domovinskom ratu napisano je i objavljeno u Hrvatskoj do sada više 
knjiga i svaka od njih obrađuje na svoj način pojedine dijelove toga, apso- 
lutno najznačajnijeg razdoblja hrvatske povijesti. 


Slavko Degoricija je svojom političkom aktivnošću u vrijeme stvaranja i 
obrane samostalnosti i suverenosti Republike Hrvatske, pripadao uskom 
i najistaknutijem krugu onih hrvatskih političara, koji su obavljali naj- 
odgovornije političke i državničke poslove toga vremena. 


Nošen snagom svoje čvrsto izgrađene domoljubne svijesti, čvrst i nepo- 
kolebljiv, sposoban i radin, što mu priznaju i njegovi najokorjeliji kritičari, 
prihvaćao je i obavljao savjesno sve, u to vrijeme ponuđene mu zadatke, 
na način kako je najbolje znao. 


Specifičnost dugotrajnog i iscrpljujućeg pregovaranja s pobunjenim Srbi- 
ma, instrumentaliziranima iz Beograda, zadojenim povijesnom mržnjom 


>>... ...————.—.—o 


JOSIP FAJDIĆ POŽEŠKI ZAPISI 


prema Hrvatima, zahtjevao je veliku strpljivost, taktičnost i odmjerenost. 
Sve te ljudske i pregovaračke osobitosti i vještine pokazao je Slavko 
Degoricija, bez obzira na konačne rezultate svih pregovora, i sve je na 
kraju pretočio u ovo prilično opsežno memoarsko štivo, koje danas 
predstavljamo. 


Dakle, pred nama je knjiga ratnih autorskih memoarskih zapisa, 
intrigantnog naslova ,NIJE BILO UZALUD“, kojim autor gotovo 
apodiktički sugerira svoj stav o proteklom vremenu s ove vremenske 
distance, šaljući ujedno poruku ohrabrenja. 


Toje knjiga od preko pet stotina stranica sačinjena od osamnaest poglavlja, 
od kojih se neka poglavlja izdvajaju svojom sadržajnom posebnošću. To su 
prije svega poglavlje 11. u kojem je obrađena kompleksnost odnosa našeg 
Vrhovništva prema Bosni i Hercegovini, kao i poglavlje 13. pod naslovom 
»Iuđmanunaroduisnarodom“. 


Zbog svoje tematske specifičnosti, središnje mjesto i najveći prostor u 
knjizi zauzima tema, gdje su opisani pregovori s čelnicima pobunjenih 
Srba u Hrvatskoj 1990. - 1994., u kojima je autor knjige bio čelni čovjek 
našeg pregovaračkog tima, imenovan od Vlade RH, a u kojima je 
sudjelovao čak 52 puta!! U knjizi je navedeno više stotina imena koji su na 
neki način utjecali na tijek i sadržaj pregovaranja, kako sa hrvatske i srpske 
strane, tako i sa strane međunarodne zajednice. 


Uz autora knjige i autora ovog teksta, o knjizi su govorili: dr.sc. Ante 
Nazor, dr.sc. Zeljko Holjevac (recenzent), dr. sc. Stjepan Zdunić i dr. sc. 
Franko Mirošević. 


U Požegi, zima, 2009. 


—.—.—.—.-.——..——ooeo 


JOSIP FAJDIĆ POŽEŠKI ZAPISI 


PREDSTAVLJANJE ZBORNIKA: 


IDENTITET LIKE: korijeni i razvitak I. i II. dio 
UREDNIK: ŽELJKO HOLJEVAC 


»Dok se ne osvijeste, neće se pobuniti, a dok 
se ne pobune, neće se osvijestiti“. 


(G. Orwell) 


Ovaj smo mjesec (veljača) 2010. godine 
konačno dočekali u Požegi predstavljanje 
dugo iščekivanog kapitalnog djela, Zborni- 
ka radova Identitet Like: korijeni i razvitak 
koji sadržava autorske priloge napisane na 
temelju priopćenja iznešenih na istoimenom 
znanstvenom skupu, održanom u Gospiću 
krajem rujna 2007., u organizaciji Instituta za 
povijest, Gospićko-senjske biskupije, Centra 
za promicanje socijalnog nauka Crkve HBK-e, Državnog arhiva u Gos- 
piću, Gradskog muzeja u Senju i Udruge Ličana , Vila Velebita“ u Zagrebu. 


Sve je provedeno pod pokroviteljstvom Hrvatskog sabora, uz sub- 
pokroviteljstvo grada Gospića i županije Ličko-senjske. 


S radošću sam se odazvao pozivu organizatora da budem jedan od su- 
dionika ovog renomiranog skupa stemom Migracije Ličana u Slavoniju. 


Skup na kojem je sudjelovalo 75 znanstvenika i drugih sudionika, bio je 
prema dostupnim saznanjima, do sada najveći znanstveni skup održan u 
Lici,aliio Lici. 

Svrha održavanja skupa bila je, kako multidisciplinarnim pristupom 
osmisliti i definirati fenomen ličkog identiteta, sve u korelaciji sa 
suvremenim nastojanjima revitalizacije Gorske Hrvatske u kojoj Lika čini 
okosnicu. 


Dakako, da je u brojnim priopćenjima apostrofiran geografski položaj 
Like, prema kojemu ona predstavlja prostor od vitalne važnosti za 
cjelokupno gospodarsko, prometno, upravno i svako drugo funkcionira- 

nje Hrvatske kao cjeline. Međutim, svjedoci smo činjenice, kako Lika 
unatoč ovim nespornim karakteristikama i položaju, već dugo predstavlja 
socioekonomski i kulturološki nerazvijeno područje, a s takvim atribucija- 
ma Lika na žalost, dijeli isuvremenost 21. stoljeća. 


Pregledavajući obje knjige, makar i površno, uvažavajući naslov Zbornika, 
lako se uočava da je prva knjiga uglavnom posvećena onim korijenima 
ličkog identiteta koji sežu u prošlost, dok su radovi u drugoj knjizi posve- 
ćeni uglavnom sadašnjem ibudućem razvitku Like. 


Zbornik je pored glavnog urednika prof. Željka Holjevca i prvog čovjeka 
Instituta Ivo Pilar, prof. Vlade Šakića, predstavila skupina znanstvenika, 
uglavnom suautora u Zborniku tiskanih tekstova. 


Kako se problem Like nastojao osvijetliti sa svih aspekata, to je naravno 
uključivalo u rad znanstvenike iz raznih znanstvenih polja i grana, najčeš- 
će društveno-humanističkih usmjerenja, ali i neke iz drugih znanstvenih 
područja i institucija, koji su onda svoje radove uređivali prema metodo- 
logijii uzusima znanosti kojima i pripadaju. 


Da je posrijedi cjeloviti prikaz svih relevantnih sastavnica identiteta Like, 
govori sadržaj obiju knjiga, u kojima su pored povijesnih aspekata ličkog 
identiteta, znanstveno obrađeni ,Društveni i gospodarski aspekti ličkog 
identitea“, zatim , Etnološki, jezični i vjerski aspekti ličkog identiteta“ kao i 
demografski, migracijski i socijalni identitet. Na kraju slijede rasprave o 
jeziku iknjiževnosti te spomenicima i starinama Like. 


Posebno je u nekim radovima uz gospodarsku i kulturološku retardaciju 
Like apostrofirana i demografska opustošenost, koja se kontinuirano 
nastavlja još od 1900. godine kada je Lika imala približno 200 000 žitelja. 
Svako naredno razdoblje ( Prvi i Drugi svjetski rat, kao i vrijeme između 
njih) obilježavano je većim ili manjim padom stanovništva. Pogledom 
samo u noviju povijest, u razdoblju neposredno iza Domovinskog rata broj 
stanovnika Like se sveo na depresivnih 50-tak tisuća. Unatoč sintagmi ... 
,da bez Like nema Hrvatske“ (Biskup Bogović!), može sekomotno reći, da 
bez Ličana, autohtonih žitelja Like, nema ni Like ni u sadašnjosti, niti u 
budućnosti. 


No, bilo bi sasvim neprimjereno Liku unaprijed proglasiti napuštenom i 
zapuštenom regijom bez resursa, kao osmišljenih pokretača ili alata u 
rukama poduzetnih, obrazovanih i dobronamjernih, Lici sklonih ljudi. 

Ono što je neprijeporno sačuvano kao prirodno i nacionalno dobro, to je 
pitka voda, industrijska nezagađenost (kao preduvjet proizvodnji 
ekološki čiste i zdrave hrane) uz nacionalne parkove Plitvička jezera, 
Sjeverni Velebit, Paklenica i Park prirode Velebit. Stoga Lika u skoroj 
budućnosti, u rukama poduzetnih ljudi može ostati i egzistirati kao 
prirodno nacionalno bogatsvo, biser kontinentalnog turizma. U 
protivnom, vraćamo se pastoralnom aspektu Like sa svim oblicima 
petrificirane zaostalosti, u čemu vrijeme nije saveznik niti Lici, niti njenim 
žiteljima. 
Ukoliko sve pokušam promatrati iz nekakvog neutralnog rakursa, uz 
svjesno potisnutu emocionalnu pristranost, sve što je na znanstvenom 
skupu u Gospiću priopćeno i pretočeno u ove dvije vrijedne knjige, a 
večeras u Požegi fragmentarno prikazano, budi nadu, da se snagom 
intelektualne radoznalosti i angažmanom nekolicine ličkih intelektualaca 
uz još mnogo onih, koji nemaju ličke korijene, može reći, možda ....“ipak 
se kreće“! 


U Požegi; s početka veljače, 2010. 


—»l1..—.—r—.—.—. 


JOSIP FAJDIĆ POŽEŠKI ZAPISI 


O KNJIZI BISKUPA MILE BOGOVIĆA, 


ŽAO MIJE NARODA 
Izvadak s predstavljanja u Požegi 


“Što čovjek čini, zlo ili dobro, to i nasljeđu- 
k ; je:svih svojih djela svako jenasljednik“ 


(Theragata) 


Malo je koji pisani naslov predstavljen u Po- 
žegi, (ali i u nekim drugim slavonskim gra- 
dovima), izazvao toliko zanimanje publike, 
kao knjiga dr. Mile Bogovića, neobičnog i 
gotovo intrigantnog naslova ,ŽAO MI JE 
NARODA“. 


MILE BOGOVIĆ Izreka je to, koja u dnevnoj komunikaciji mo- 
že doživjeti široki raspon eksplikacija, od trivijalnosti, pa sve do glorifika- 
cijskih visina. 

Pripala mi je čast u uglednom timu predstavljača govoriti o njoj s apekta 
običnog čitatelja, dakle, predstavnika čitalačke publike. 


Odmah treba reći, da u ovoj knjizi gore spomenuta poruka jest poruka 
biblijske provenijencije, da potječe od Krista, jer još je Krist uvidio ...“da 
narodu ne ide dobro, da mu trebaju branitelji, učiteljii vođe, anjih nema“. 
Kada to prenesemo sve u našu današnju stvarnost, čitatelj se mora zapitati: 
tko to danas može, treba i smije postavljati pitanja odgovornima za stanje u 
kojem se nalazimo ? 


Istodobno, svjedoci smo često u javnosti izražavanog stava, kako Katoli- 
čka Crkva i njeni predstavnici ne bi trebali, ne samo arbitrirati, nego niti 
ukazivati na dnevno-politička i gospodarski prijeporna stanja u našem 
društvu. 


Ova knjiga ruši energično upravo takvo dogmatsko stajalište, a autor, 
inače pastir jedne od najmlađih i demografski najopustošenije biskupije u 
Hrvata, u jednom dijelu knjige izriče nekoliko znakovitih rečenica (citat): 
.. Biskup se kao svaki građanin ima pravo javno odrediti o onome što vidi kao 

interes javnosti, odnosno, što vidikao,,muku“ naroda“. 


».....l ja kao biskup imam veću moralnu obavezu brinuti se o ispravnosti svoga 
stava, jer i moja je odgovornost veća. Opće dobro naroda je također moja briga. 
Jasno, u prvom redu vjernika, ali i vjernici su građani, pa ako mogu pridonijeti da 
se glas naroda, tih građana dalje čuje, onda ću tako i napraviti.“ 


Stoga uviđam, da je upravo ovih nekoliko rečenica koje je Biskup 
izgovorio , determiniralo njegovu poziciju, njegova prava i obaveze, da 
kao crkveni povjesničar i moralist perom pravednika i glasom odvjetnika 
javnog morala, iznese sve što se u posljednjih desetak godina od osnutka 
Gospićko-senjske biskupije i njegova ustoličenja za biskupa, dogodilo u 
nas. 


Biskup Bogović svjestan činjenice da se narod kako sam kaže, može 
“voditi i zavoditi“, izgovara sljedeće: ....“ Žao mi ga je, i želim mu pomoći i 
kao učitelj i kao voditelj i kao branitelj, a kao svećenik i biskup, imam daleko veće 
mogućnosti od drugih, i nastavi... 


mei svakodnevno slušam i gledam kako taj narod mnogi iskorištavaju, varaju ga. 
Pitam se, koliko sam mu kao biskup doista pomogao“? 


Sto mi se kao običnom čitatelju u knjizi naizgled heterogenog sadržaja, čini 
najvećom njenom vrijednošću ? 


Pored svih vrijednih tekstova sistematiziranih u poglavlja, to je upravo 
kontinuitet aktualnosti problematike hrvatskog društva, o čemu Biskup 
raspravlja u dijalogu s priređivačem knjige dr. Beženom. 


Vrijednosni substrat ovih tekstova i danas, jedanaest godina poslije, leži u 
neučinkovitosti sustava na kojem naše društvo počiva, s opasnošću da se 
postojeće stanje petrificira i ostane trajno neučinkovito i bezidejno, na štetu 
vlastitog naroda. Stoga mi se kao običnom čitatelju čini, da bi za sve nas u 
hrvatskom društvu bilo idealno kada bi ova knjiga izgubila na svojoj 
aktualnosti, jer bi to bila najizravnija poruka svima nama, da se stanje u 
hrvatskom društvu stubokom promijenilo na bolje. Ali na žalost, to se 
barem do sada nije dogodilo. 


Konačno, autor nam u knjizi nastoji pružiti odgovore i na neka nama 
Ličanima posebno zanimljiva pitanja, kao npr. 


* zašto bez Like nema Hrvatske (u geopolitičkom, kulturološkom, turisti- 
čkom:idemografskom smislu) ? 

*zašto je utemeljena biskupija upravo ,,s ove strane Velebita“ (jersujošu 
srednjem vijeku na prostoru ove današnje biskupije postojala četiri 
biskupijska sjedišta, Senj, Otočac, Modruš i Krbava ? 


* zašto je prema nekima, Lika utvrda konzervativne državotvornosti i 
rigidnog nacionalizma, pa je znatan dio Ličana sljednika takvog 
političkog svjetonazora prozvan ,ognjištarima“? 


* kako ispraviti krivotvorine iz doba komunizma i spasiti vlastitu 
povijest? 


Na kraju želim reći, da knjiga ovakvog sadržaja koja otvoreno i kritički 
preispituje stanje javnog morala, kako pojedinaca, tako i društva u cjelini, 
uz brojne dileme, moralne kontroverze i osporavanja, možda neće biti 
dobro primljena upravo kod onih baštinika političke i ekonomske moći 
poratne Hrvatske, koji su bili kreatori ovakvog stanja. 


Ali zasigurno, knjiga na drugoj strani, ima ogroman broj čitalačke publike i 
to među običnim pukom, jer su ovi tekstovi primjer ortodoksnog 
Biskupova stava u obrani izvornih i nacionalnih vrijednosti u središtu 
kojih je običan, mali čovjek. 


Sa sigurnošću možemo reći, da autor knjige ŽAO MIJE NARODA mudroi 
snagom vlastite izgovorene riječi i osobne ljudske hrabrosti, upućuje na 
nešto, na što su mogli i trebali upućivati brojni drugi intelektualci od kojih 
se to očekivalo, ali nisu! Zato s pozicije običnog čitatelja, konzumenta 
ovakvog štiva, mogu reći da će kritičnost tekstova iz ove vrijedne knjige 
doprinijeti demokratskom odrastanju našeg društva iz čega će u konačnici 
biti oblikovan naš nacionalni identitet s kojim bi kao zrelo društvo mogli 
stati uz bok srodnim civilizacijama. 


U Požegi; 10. lipnja, 2011. 

| O KNJIZI: LIČKA ŠTOKAVSKA IKAVICA, 
IVANA MILKOVIĆA 


Izvadak s predstavljanja 


> 

Povod predstavljanju ovog naslova u organi- 
zaciji naše Ličke zavičajne zajednice bez dvoj- 

ličke, jezični identitet može se promatrati kao 
govor svakog mjesta, koji je opet dio dijalekta, 
odnosno narječja kojemu pripada. 


Tri su razine zavičajnog jezika: narječje, dijalekt i mjesni govor (A. Bežen, 
2009.). U hrvatskom jeziku postoje i tri narječja: štokavsko, čakavsko i 
kajkavsko, a svako od njih ima više dijalekata. Ovdje nas posebno zanima 
štokavsko narječje, sasvojim dijalektima: 


a) zapadni (novoštokavski-ikavski), slavonski (staroštokavski) i istočno- 
hercegovačko-krajiški (novoštokavski - ikavski) 


Uz neke druge deskriptivne osobitosti ličkog identiteta, upravoje ikavsko- 
štokavski jezični izričaj čini se, ostao najčvršća okosnica ličke specifične 
rigidnostii autentičnosti, kao temelja opstojnosti. 

Dio je to naše jezične kulturne baštine o kojoj se kao i općenito, o ikavskim 
govorima malo zna, i malo govori, unatoč činjenici da se dugo vremena ti 
govori nisu znatnije mijenjali. 


Ipak brojne su društvene mijene, kao i egzodus Ličana iz Like kroz povi- 
jest, imale snažan utjecaj u nastajanju tog zavičajnog govora, kao jezičnog 
identiteta, ne samo u Lici, nego i šire. 

Ova knjiga Ivana Milkovića za koju moram reći daje pisana sa puno trudai 
odricanja, što se ogleda prije svega u skupljanju jezičnog blaga i jezične 
građe, knjiga je nastala sa svrhom kako bi (citiram autora): ...“ostao trajni 
biljeg govornog ličkog hrvatskog identiteta. Služio bi boljem upoznavanju ljudi i 
govora, te lakšem shvaćanju hrvatskog jezičnog sustava“. 


U predstavljanju je, uz autorovo objašnjenje posebno naglašeno, kako je u 
knjizi zabilježena lička štokavska ikavica uglavnom iz 50-tih godina 20. 
stoljeća. 


Treba reći, da je lička štokavska ikavica znatnim dijelom determinirana i 
geografskim položajem Like, kao i obilježjima koje takva geografska 
pozicija nosi u sebi. Isto tako, povijesne su prilike neizbježno utjecale na 
jezične karakteristike Like. Tako se u vremenu do Turaka u čitavoj Lici 
(kao što je već rečeno) govorilo čakavskim narječjem, koje je bilo autohtono 
narječje. 

Kasnije, čakavština ostaje kao trajno narječje sjeverozapadne Like, odno- 
sno područja Gacke, dok su ostali dijelovi Like u jezičnom smislu doživjeli 
promjene. 


No, ono što se ipak najizravnije reperkutira na govornu sliku Like, jesu 
povijesni migracijski procesi s preseljenjem ljudi, kako u tursko vrijeme, 
tako iu vrijeme nakon odlaska Turaka. 


Ostaje zabilježeno, da snažan upliv na kreiranje jezične kulture Like imaju 
tako useljenici ikavci iz Bukovice, Ravnih kotara, zatim Hrvati Primorci, 
Gorani, Otočani, Brinja(ni)ci i Senjani. 


To će reći, da je podrijetlo useljenika determiniralo strukturu govora. 
Međutim, s vremenom, utjecaj čakavštine koju su sobom donijeli 
doseljenici iz zapadne Like, te Otočani, Brinjani, i Gorani, naseljavanjem 
istočne i južne Like, od Petrova sela do Lapca, Gračaca i Štikade, postupno 
blijedi i ona s vremenom ustupa mjesto jekavsko-ikavskom ili ikavsko- 
jekavskom govoru, dok se štokavska ikavica pod utjecajem standardnog 
jezika ijekavskog okruženja miješa sjekavicom. 


Činjenica je, da se štokavskom ikavicom danas govori u velikom dijelu 
Like od južnih dijelova (Lovinac, Sveti Rok), preko Gospića i Perušića, do 
Plitvičkihjezera iSlunja. 


U Požegi; listopad, 2012. 

O KNJIZI: RIČOSLOVJE, 


ŠIME STARČEVIĆA 
Izvadak s predstavljanja 


.. Djela su srž života, a govor je njegov ukras. 
Djela su plod misli: ako su misli bile zdrave, 
djela su sigurno uspjela..“ 


(B. Gracian) 


Požeška je čitalačka i ostala kulturna javnost 
bila ovih listopadskih dana 2012. u prostori- 
ma gradske knjižnice i čitaonice u prigodi 
upoznat se, s dva naslova koji u različitim 
lingvističko-znantsvenim diskursima govore 
o istom problemu jezika i narječja s različitih 
pozicija i s vremenski neusporedivom distan- 
com. Bile su to knjige: Ričoslovje (Šime Star- 
čević) i Lička štokavska ikavica (Ivan Milko- 
vić). Stoga je sasvim razložno promatrati 
prezentaciju ova dva naslova odvojeno. 


O Šimi Starčeviću, stricu puno poznatijeg dr. Ante Starčevića, svećeniku i 
jezikoslovcu, tvorcu prve Hrvatske gramatike na hrvatskom jeziku, 
također rođenom u Velikom Žitniku (1784.), nije se do sada puno pisalo. 
Bilo je dakako i osporavanja, i zatajivanja njega u jezikoslovlju, što sve 
treba staviti u odgovarajući vremenski kontekst i političko ozračje toga 
vremena. Razlog su dakako i povijesno političke turbulencije u Hrvatskoj, 
odnosno pokušaji da se ova nastojanja konstituiranja hrvatskog književno- 
jezičnog standarda temeljena na novoštokavskoj ikavštini, proglase 
drugorazrednima, što je bila indirektno ,voda na mlin“ lingvističkim 
snatrenjima Vuka Karadžića. U tome su svakako ti bizantinski osporava- 
teljski krugovi Šime Starčevića kroz povijesti uspijevali! 


Kako god bilo, Šimu Starčevića kao jezikoslovca i pastoralca, svećenika i 
učitelja, za sve učinjeno i pretrpljeno, danas ozbiljni jezikoslovci u 
Hrvatskoj smatraju najvećim moralistom u povijesno-kulturnoj i jeziko- 
slovnoj poduci. 

Sve što je napisano o Simi Starčeviću do sada sažeto je koncizno u pogo- 
voru ove, po obimu ,male knjižice“ :...“napisano je i popraćeno glorifikacijom i 
hvalospjevima o njegovoj jezikoslovnoj iznimnosti“ 


Stoga je s pravom smatran prema nekima, najznačajnijim imenom naše 
književnosti u dopreporodno doba u Hrvatskoj. Najznačajnije mu je sva- 
kako djelo RIČOSLOVJE, kao prva slovnica hrvatskog jezika napisana na 
hrvatskom jeziku. Pojedini kritičari otvoreno iznalaze niz ,jezikoslovnih 
dragulja“ do kojih dolaze izučavajući upra- 
vo Ričoslovicu!. 


Svemu izrečenom u prilog ide i znanstveni 
simpozij održan nedavno na tu temu u 
Gospiću. U svakom slučaju, tema o povije- 
sti i nastajanju hrvatskog standardnog 
jezika, kao i njegova pozicija u korelaciji s 
ostalim europskim priznatim jezicima u 
njegovom današnjem uporabnom obliku, 
te značaj suvremenog hrvatskog jezika u 
obitelji europskih jezika, sadržaj je od 
iznimne aktualnosti sa reminiscencijama 
na ovog velikana pisane riječi u Hrvata, 
nekoliko stoljeća unatrag. 


Znanstveni skup 
Šime Starčević i hrvatska 
kultura u XIX. stoljeću 


Gospić, 7. i 8. prosinca, 2012. 


Karlobag (primorje) 


U Požegi; listopad, 2012. 

IZVADAK S PREDSTAVLJANJA ZBIRKE 
PJESAMA: LIKA U SRCU 
VERE MATOVINE-BIONDIĆ 


p»oiako nije važno stići nego krenuti i cilj je 
samo izlika slabima, volio bih doći kamo 
sam pošao inaći što sam tražio...“ 


(Z. Golob) 


Kada sam dobio poziv da se priključim u 
predstavljanju zbirke pjesama ,LIKA U 
SRCU“, u to vrijeme za mene potpuno 
nepozante autorice, pristao sam, ali sam se 
odmah nakon toga zapitao, što bih ja to 
trebao reći o knjizi poezije, pjesnikinje koju 
A uopće ne pozanjem, još manje poznajem 
VERA MATOVINA-BIONDIC njenu poeziju, pitajući se, zašto uopće piše, 
čemu posvećuje svoje pjesme, od kuda crpi inspiraciju za stihove, posebno 
one o Lici? Čini to sve osoba koja je rođena u Slavoniji gdje i danas živi i od 
kuda ta poveznica? Nije li slučajna, ili je možda pod nečijim utjecajem. I 
tako redom, nizale su se moje nedoumice, sve dok nisam pročitao ovu 
simpati-čnu knjižicu i otkrio odgovore na gotovo sva postavljena pitanja. 


Tako sam otkrio da je Vera Matovina-Biondić rođena 1966. godine u 
Levinovcu, općina Virovitica, sada Suhopolje, gdje je završila osnovnu 
školu, a srednju školu u Virovitici i Daruvaru 1985. godine. 


Međutim, svi su njeni preci doseljenici iz Like. 


Prvi puta Vera zajedno s ocem posjećuje Saborsko u Lici 2007., a godinu 
dana kasnije, putem interneta ona stupa u kontakt sa stvarnim, ali i poten- 
cijalnim rođacima u Saborskom. Upravo je ta korespodencija razbuktala 
njene do tada skrivene emocije o Lici, koje je onda pretočila u stihove koje 
sada predstavljamo. 


Na portalu www.nasalika.com Vera ima i svoj kutak u kojem objavljuje 
svoje stihove, a inspiracija su joj kako sama kaže, okolina, događaji, 
prijatelji iiznad svega osjećaji! 

lako je u predgovoru ova zbirka pjesama podijeljena na zavičajne, 
pejzažne, ljubavne i na pjesme s posvetom, zadržat ću se samo na 
zavičajnom segmentu zbirke, u kojem je središnja tema Lika s čitavim 
konglomeratom ličke običajnosti koja se sve do danas zadržala u Lici. 


Istovremeno taj fenomen zavičajnosti u koji je autorica snažno emotivno 
uronjena, otkriva u njenim pjesmama i drugu sliku, sliku sjeverozapadne 
Slavonije, točnije Levinovca u kojemu je autorica rođena. 


Svemu je dakako prethodila ekonomnski motivirana migracija brojnih 
Ličana u Slavoniju. Verini preci su bili dio tih migracijskih procesa, dijeleći 
sostalim migrantima njihovu sudbinu. 


Ali vratimo se na čas onom dijelu zbirke pjesama koji se odnose na 
autoričine reminiscencije usmjerene prema Lici, gdje nam ona vlastitom 
lirikom približava ličke krajeve, opisujući jednakim žarom i Velebit i 
Gacku dolinu, kao i Krasno i Saborsko. A za uvod, na pitanje zašto sve to 
čini, ona odgovara pjesmom: ,Zašto volim Liku“. 


Šetnjom kroz pitoreskni lički krajobraz, autorica nas podsjeća na 
karakterološke, pa čak i na antropološke crte Ličana. Oni su u njenim 
stihovima portretirani kao kršni i pravedni, hrabri i vjerni, bogobojazni i 
pošteni. Vidi ih, i doživljava u sinergiji između prirodne raskoši i ljepote 
ličkog krajobraza na jednoj strani i skromnosti i čovječnosti tog običnog 
malog ličkog čovjeka koji ....ako i ode nekom višom silom iz Like, u nju se 
kad-tad vraća, jer ona ga kaže Vera ..“i mamii doziva“. 


Ono što mi svakako zapinje za oko, jest činjenica da je autorica relativno 
kasno, tek 2007. godine, prvi puta posjetila Saborsko u Lici, kada kod nje 
nastupa zapravo najveća erupcija emocija koju provocira svaki detalj koji 
je okružuje i na koji nailazi. Erupcija je to, koju ona naprosto ne može 
obuzdati, a emocije pretvara u salve stihova koji se prelijevaju poput 
slapova ličkih ponornica. 


Nema nikakve sumnje da je upravo taj trenutak pri susretu s krajem s 
kojim je prije toga komunicirala samo u mašti ili na internetu, bio snažan 
motiv za pisanje ove zbirke pjesama ili je možda ta ideja u njoj duže tinjala. 


No, čini se, kako piše u pjesmi KORIJENI, da poticaj za doživljaj Like svom 
puninom jednog fizičkog susreta u njoj snažno sazrijeva i ona kaže:..“evo 
me Liko i Saborsko moje, dolazim u zagrljaje tvoje“! 

Naprosto je impresivna ta opčinjenost autorice fenomenom svega što u 
sebi nosi atribut LIČKO, od prirodnog i materijalnog, do ljudskog i 
duhovnog. Ta fascinacija zavičajem svojih predaka rijetko se susreće u 
našoj bilo proznoj literaturi, bilo u poeziji, još od Mile i Pere Budaka, iako 
su o Lici pisali na svoj način mnogi s različitim emocijama i s različitim 
stilskim pristupom, poput Zlatka Tomičića, Bore Pavlovića, Ranka Šimića, 
Grge Rupčića, Jure Karakaša, Ante Rukavine, Vlatka Pavletića. 


Uz sve to, o Lici su stihovima pisala i dva Slavonca: Ivan Trnski (pjesma: 
JUNAK1ZLIKE),i August Harambašić ( STARČEVIĆEVA HIMNA). 


Ne ulazeći u stručnu raščlambu i u krajnje dosege ovakve pomalo pučki 
stiltizirane, ali duboko emotivne poezije, o kojoj bi književni kritičari imali 
vjerojatno dosta toga za reći, i uputiti po koji savjet autorici, kao čovjek koji 
Liku i danas doživljavam na svoj načininosimje duboko u srcu, jer snjome 
najizravnije komuniciram gotovo svakodnevno, nastojim upravo u toj 
salvi stihova koji se kaskadno spuštaju od naslova pjesme prema njenom 
kraju zapamtiti samo njezin kraj. Činim to zato, jer završetak svake od 
napisanih zavičajnih pjesama Vere Matovine- Biondić šalje jednu vrlo 
snažnu poruku. 


Stoga ovo pjesništvo osobno doživljavam samo u tom svjetlu, svjetlu 
snažnih emocija i emotivnih poruka, a te nas poruke još jednom upozo- 
ravaju na naše biološko ishodište, na kraj iz kojega smo potekli, jer kako 
jednom netko reče: ..“čovjek se svega u životu može odreći osim obitelji i 
vlastitog zavičaja“. 


Ponosan sam što o Lici ponovo govorimo u Požegi, unatoč činjenici što 
smo o njoj puno puta govorili posredovanjem ,Vile Velebita“ i to na više 
načina. Ovo je iznimna prigoda da o toj temi progovorimo konačno i 
poezijom. 


Autorici iskrene čestitke za uradak! 


U Požegi; siječanj, 2013. 

O KNJIZI TUGE TARLE: 


HRVATSKI ISELJENIČKI DUHOPIS 
Izvadak s predstavljanja u Požegi 


»,Najprostija pitanja su i najteža pitanja. 
Gdje si došao na svijet? Gdje tijedom? Kamo 
ideš? Što radiš? Razmisli o tome, ponekad i 
gledaj kako se odgovori mijenjaju“. 


(R. Bach) 


Knjiga autorice Tuge Tarle, sa simboličnim 
nazivom HRVATSKI ISELJENIČKI DU- 
HOPIS koju su nam ugledni sudionici pred- 
stavljanja 21. rujna 2013. u Požegi nastojali 
približiti, sadržava svu paradigmu uspona, 
ali i padova, pa i stradanja Hrvata u iseljeni- TUGA TARLE 
štvu, kako na individualnoj, tako ina kolektivnoj razini. 


Autorica knjige Tuga Tarle, uvažena je dugogodišnja diplomatkinja, ali 
istovremeno publicistkinja i promotorica hrvatske kulture u svijetu. 
Ostvarila je sve to, radeći kao diplomatkinja, najprije u diplomatskim 
predstavništvima RH u Australiji, zatim Ekvadoru, Čileu, Španjolskoj, 
naposljetku u Slovačkoj (odakle je umirovljena). Zornonam u svojoj novoj 
knjizi nastoji predstaviti slikovit opis hrvatskih zajednica, ali i brojne 
probleme s kojima se naše iseljeničke zajednice u spomenutim zemljama 
susreću. Čini to autorica kroz svoja pisma, oglede, prijedloge i kritike, koje 
objavljuje u razdoblju od 1990. - 2013. 


Njezin iznimno bogat životopis prožet diplomatskom, ali i publicističkom 
te humanitarnom aktivnošću, zaslužuje na mjestima gdje se pojavljuje, 
znatno više od standardne kurtoazne refleksije. 


U knjizi koju nam je predstavila, autorica nam nastoji osvijetliti i onaj vrlo 
bitni aspekt međusobnog prožimanja iseljeničkih zajednica s matičnom 
državom Hrvatskom, kako do 1990. tako i dvadeset godina kasnije. Čini 
se, da je taj odnos najbolje prezentiran na primjeru malobrojne hrvatske 
zajednice u Slovačkoj s izravnim reperkusijama na očuvanju kulturno- 

povijesnog i nadasve vjerskog identiteta. Upravo je to bio primjer, kako se 
stručnom i materijalnom intervencijom matične domovine može spasiti 
jedna zajednica od potpunog nestanka na demografskoj karti jedne 
europski uređene zemlje. 


Međutim, na žalost, nije svugdje među našim iseljeništvom bilo sve tako 
uređeno, niti je matična domovina svugdje čini se, pravovremeno inter- 
venirala s ciljem očuvanja identiteta Hrvata na tim prostorima. Najbolji je 
primjer za to, kako autoricanavodi, južnoamerička država Čile. 


Bez obzira na krajnji doseg ovog vrijednog i nadasve rijetkog teksta, 
sažetog u knjizi pod naslovom Hrvatski iseljenički duhopis, mogu sa 
sigurnošću reći, a što su potvrdili i njeni ugledni recenzenti (dr. sc. Ivan 
Rogić idr.sc. Marin Sopta) da je obrađujući fenomen hrvatskog iseljeništva 
u najširem smislu, autorica obradila ustvari jedan od najneistraženijih 
dijelova moderne hrvatske povijesti, koji je nama u Domovini bio nedo- 
stupanisamim time nepoznat. 


Knjigu je uredio dr.sc. Božo Skoko. 


Zajednica Ličana u Požegi organizirana u društvo pod mitskim i simboli- 
čnim, ali dičnim imenom , Vila Velebita“ sponosom i s posebnim emocio- 
nalnim otklonom sudjeluje u ovoj prezentaciji, jer gotovo svaki član naše 
zajednice ima ( ili je imao) nekog u dijaspori rasutoj po svijetu, koga su 
teške prilike u Lici unatrag stotinjak godina primorale na taj odlazak, za 
neke privremen, a za mnoge nažalost i konačan. Na odlazak, koji je 
najčešće bio odlazak u nepoznato, često na put bez povratka. 


U Požegi; rujan, 2013. 

PREDSTAVLJANJE KNJIGE: 


GOSPIĆ - GRAD, LJUDI, IDENTITET 
UREDNIK: ŽELJKO HOLJEVAC 


..“Digoh spomenik svoj, od mjedi trajniji, 


i Eos P | u Odpiramida svih višiisjajniji, 


Grad ljudi, oentitet 


Nit će kiše ga kap, nit će udarci 


dt! Urednik: Željko HOLJEVAC 


( zazu Ar k 
Š a. pr 


Vjetra preslabi za nj, moći oboriti“ 
(Horacije) 


Osim najvećih hrvatskih gradova, malo je 
onih manjih i onih sasvim malih s brojem 
stanovnika ispod 10 000, koji imaju vlastitu 
pam nea pa ' znanstveno utemeljenu monografiju koja bi 

na suvremen način govorila o njegovom 
identitetu u prošlosti i sadašnjosti. 


Lika kao regija, također je bez do sada značajnih tekstova ovoga tipa. U 
tom smislu, posebno je zanimljiva objekcija urednika ove monografije, o 
postojanju do sada samo dva monografska zapisa o dva sela u Lici, o 
Kompolju i Ivčević Kosi, u kojima su temeljito prikazani svi oblici 
tradicijskog života u Lici. Dakako, da ovi zapisi ni po čemu nisu slični ovoj 
današnjoj monografiji o Gospiću. 


A o današnjem Gospiću, kao županijskom i veleučilišnom središtu Like i 
sjedištu Gospićko-senjske biskupije, te bitnoj magistralno-prometnoj 
raskrsnici u srcu Hrvatske, govore još arheološki nalazi iz stare povijesti. 
Doseljavanjem Hrvata oblikuju se župe, a u srednjem vijeku naselje 
Kasezi. Prema povijesnim podacima, korijeni današnjeg naselja sežu u 
rani novi vijek. Tada se Gospić spominje pod današnjim imenom prvi puta 
u okviru osmanske nahije Novi (Lički Novi). 


Oslobađanjem od turske hegemonije (pola stoljeća kasnije), Gospić postaje 
središtem Ličke pukovnije, a povratkom Vojne krajine i njenim stavljanjem 
pod bansku vlast, postaje u jednom vremenskom odsječku upravnim 

središtem Ličko-krbavske županije. 


Kronologija povijesnog razvoja grada govori o vrlo sporom gospodar- 
skom i kulturnom razvoju u razdoblju između dva svjetska rata. 


Takvo stanje uz minimum industrijskog razvoja nakon 2.svjetskog rata, 
bila je standardna slika toga gradića sa političkim, upravnim i gospo- 
darskimatribucijama, koje je formalno imao kao središte Like. 


Razdoblje Domovinskog rata je najteže razdoblje u povijesti grada, sa 
brojnim razaranjima, stambenih, kulturnih, povijesnih i sakralnih 
objekata. Posebno je to obrađeno u knjizi, s naglaskom da je zapravo 
Gospić doživio sudbinu sličnu drugim sredinama u kojima je postotak 
Srba bio dostatan da se dovede u pitanje njihova lojalnost Republici 
Hrvatskoj, s time, da su upravo ti pobunjeni Srbi bili i najveći gubitnici, jer 
oni se u razaranju i devastaciji nisu prevarili, ali u planiranom viktorijan- 
skom povratku itekako jesu. Rezultat te sramotne rabote i prijetvornog 
»bratskog“ suživota, danas je prepolovljeno stanovništvo toga gradića u 
odnosu na predratno stanje ( prema popisu iz 2001.). 


Vila Velebita nastavlja tradiciju predstavljanja naslova vezanih uz povijest 
isadašnjot Like, predstavljajući danas ovo kapitalno monografsko izdanje, 
koje na skoro 700 stranica multidisciplinarnim znanstvenim pristupom 
govori o nastanku i razvoju Gospića od najranijih zapisa, pa sve do današ- 
njih dana, ali is pogledima u budućnosti s projekcijama razvoja. U knjizi je 
na principima znanstvene akribije obrađena crkvena i jezična baština, a 
ponuđeni su i razvojno održivi suvremeni potencijali bitni za razvoj i 
očuvanje identiteta grada. 


Uz navedene teme, obrađene su i teme od najšireg značenja, ne samo za 
stanovnike Gospića ili za one rođene u njemu, a koji žive na drugim 
prostorima, već su tu i teme zanimljive posve neutralnom čitatelju ove 
monografije koji nema dubljih spoznaja o tom urbanom lokalitetu i 
njegovim povijesnim osobitostima. 


Obzirom na znanstveno stajalište suvremenih demografa koji tvrde, kako 
je za opstanak i razvoj jedne regije važno imati jedno središte s najmanje 50 
tisuća stanovnika, to je s današnjeg stajališta za Gospić teško vjerovati, čak 
s najoptimističkijim projekcijama i pogledima u daleku budućnost, unatoč 
njegovoj prometnoj, upravnoj i gospodarskoj ulozi koju ima u odnosu na 
druga mjesta u Lici. 

Stoga razvoj ovoga gradića s danas tek nešto ispod 10.000 žitelja, stručnjaci 
vide u razvoju turističkih sadržaja, zatim u prihvatljivim oblicima 
proizvodnje ekološki čiste hrane u zaleđu, dakle u poljoprivrednom 
razvoju, te unekim segmentima drvne industrije. 


Mi Ličani koji smo najveći dio svoga života i radnog vijeka proveli na 
ovim slavonskim postorima, s posebnim smo zanimanjem, ali i emocijama 
doživjeli izlazak iz tiska ovog kapitalnog djela o Gospiću. Za nas ono ima 
rekao bih, neko posebno značenje, jer o Lici i njezinoj tradicijskoj kulturi i o 
ličkim narodnim običajima, povijesti i jezičnoj kulturi, ipak je premalo do 
sada napisano. 


Knjiga ima prije svega jedan opći značaj za sve nas Ličane u Liciiizvan nje, 
kojima ovakvo štivo može pomoći u boljem razumijevanju bitka vlastitog 
zavičajnog ishodišta, a ljubav prema ,ranjenom,, gradu oslikava najbolje 
pjesma pok. Grge Rupčića: 


BALADA O GOSPIĆU 


Grade moj! 
Jauk i krik sam tvoj 
tvog slomljenog srca glas 


molitva za spas. 


Angelus i Ave Marija 
Svete Blagovijesti znak 

da nas je čuvao Bog 

u crni utonuše mrak 

u košmaran, stravičan san 


na tvoj sudnji dan. 


Tko će ti izmjeriti bol 
što porod ga zada svoj 


——o—o———————————— 6 ——————————————— 


JOSIP FAJDIĆ 


na krvavi se davši pir 
i oštar ti zabode nož 


u srce, u spokoj, u mir... 


Maleni grade moj! 
jagutatću svoju bol 

sve dok ne prepoznam znak 
da se iz pepela rađaš 


ko nekad vedar i jak. 


Iz zbirke Moć praštanja, 1993. 

U Požegi; u rano proljeće, 2014. 

O KNJIZI: KOSINJ - IZVORIŠTE HRVATSKE 
TISKANE RIJEČI, IVANA MANCEA 
Izvadak s predstavljanja 


[ ._- : ] »Knjigesu hladni, ali pouzdani prijatelji“ 


(Sokrat) 


Povijesne značajke Like kao regije temelje se na 
općoj razini, obično na tri snažna i povijesno 
neprijeporna stupa, a to su: 


1. Dr. Ante Starčević, ishodište i utjelovljenje 
pravaške misli i hrvatske državotvornosti. 


2. Nikola Tesla, genijalni inovator, znanstve- 
nik iizumitelj planetarnih razmjera, autor broj- 
nih patenata, bez kojih ne bi bilo suvremene ci- 
vilizacije niti tehničkog napretka čovječanstva. 


3. Kosinj, sa prvom tiskarom na slavenskom jugu, sa svim svojim lako 
dokazivim, ali i onim drugima, spornim činjenicama, vezanim uz pitanje 
štoje u Kosinju stvarno tiskano, a što je od toga upitno? 


Malo je u literaturi naslova koja izazivaju toliko sporenja na povijesno- 
znanstvenoj razini, samo oko mjesta prvotiska inkunabula iz 15. stoljeća, a 
to su: MISAL PO ZAKONU RIMSKOG DVORA iz 1483. godine i 
GLAGOLJSKI BREVIJAR 121491. godine. 


Knjiga Misal, kao prva inkunabula tiskana na hrvatskomjeziku, ne nosi na 
žalost pisani trag, o tome gdje je tiskana, radi čega izaziva najviše 
kontroverzi, a prema tvrdnjama većine povjesničara nema za sada čvrstih 
dokaza da pripada Kosinju. Prijepori traju gotovo dva stoljeća, otkako je 
1820. godine poljski svećenik Bobrowski ,progurao“ ideju o tome, kako je 
Misal možda tiskan u Veneciji. Bio je to okidač za brojne konstrukcije i teze, 
više-manje bez čvrstih uporišta, ali istovremeno i poticaj nekim našim 
istraživačima da istraže to područje. To se poglavito odnosi na Zvonimira 
Kulundžića i Aleksandra Stipčevića, koji se u svojim radovima snažno 
zalažu za tezu o postojanju Kosinjske tiskare. 

Nasuprot njima, u okviru Staroslavenskog instituta, javlja se čitav niz 
znanstvenika, osporavatelja Kulundžićeve teze, s mogućnošću da su Misal 
iz 1483. i Brevijar iz 1491. potencijalno tiskani na nekim drugim mjestima, 
kao što su: Venecija, Roč, Izola, Modruš, Rim i Senj, ili nude više-manje 
prihvatljivu hipotezu, kako stvarno mjesto tiskanja ova dva kapitalna 
naslova saposlutnom sigurnošću danas jednostavno nije moguće odrediti. 


Slične prateće i već spomenute kontroverze, koje su vezane uz Misal, stoje i 
za prvotisak Glagoljskog brevijara iz 1491. godine i mogu se gotovo 
jednakomjerno primijeniti. 


Čini se da je najmanje sumnje u činjenici, kako je Kosinj kao malo mjesto u 
Lici u 15. stoljeću bilo važno kulturno središte, zahvaljujući upravo 
njegovoj tiskarskoj djelatnosti u to doba. Pri tome, upravo bi ova Kosinjska 
tiskara, kao prva tiskara na slavenskom jugu, trebala biti generator i 
ishodište slavenske i hrvatske pismenosti. 


Autor knjige Kosinj: izvorište hrvatske tiskane riječi, mr. Ivan Mance, ovim 
svojim prvim povijesno - istraživačkim uratkom na izvjestan način se 
pridružio ovim povijesnim raspravama, i to na način, da sadržajem svoje 
knjige nudi ( u prvom dijelu) upravo apologetsko stajalište o postojanju 
Kosinjske tiskare, čime se on čvrsto naslanja na izučavanje i povijesna 
stajališta Zvonimira Kulundžića. 


U drugom dijelu knjige, autor nudi informacije o prihvaćanju Kosinja od 
strane svjetske znanstvene javnosti, sve zajedno nadopunjeno snažnom 
povijesnom kartografijom, pri čemu se na brojnim kartama toga doba, 
Kosinj označava kao neprijeporni toponimski fenomen, što treba svakako 
usvim recenzijama posebno respektirati. 


Ove tvrdnje snažno kartografski argumentiraju najprije mađarski 
kartografi iz 1514. godine ( Tabulae Hungariae), a zatim i najpoznatiji 
kartograf renesanse, venecijanski kartograf Giacomo Gastaldi, ali i drugi. 


Trebamo se zajedno s autorom knjige zapitati, koliko je višestoljetnoj šutnji 
o Kosinju doprinijela stoljetna turska hegemonija, zbog čega već 1493. 
godine tiskara navodno prestaje s radom, a Kosinj toponimski nestaje s 
karata koje izlaze u to vrijeme u drugim zemljama. 


Iako autor Ivan Mance na kraju ove svoje knjige nudi budućim istraži- 
vačima ovog, za nas Hrvate po svemu kontroverznog povijesnog feno- 
mena, mogućnost protuargumentacije, pod uvjetom da ista egzistira na 

znanstveno utemeljenoj metodologiji istraživanja povijesnih činjenica, on 
ipak in ultima linea ostaje pri svojoj gotovo apodiktičkoj tvrdnji, kako do 
pojave novih spoznaja Kosinjski Ribnik treba postaviti i prihvatiti kao 
prvu hrvatsku tiskaru ijednu od najstarijih u svijetu. 


U Požegi; siječanj, 2015. 

O KNJIZI BISKUPA MILE BOGOVIĆA, LIKA I 
NJEZINA CRKVA U PROŠLOSTI I SADAŠNJOSTI 
Izvadak s predstavljanja u Požegi 
ili hommage dobrom čovjeku 
»Vjerovati znači: sve na Boga osloniti, na 


njemu graditi, njega izabrati za temelj i 
smisao života“! 


Mile Bogovi 


(W.Kasper) 


ika i njezina Crkva 
= 


u proslosti i sadašnjosti 
Neupitna je istina, da je povijest crkve na ne- 
kom prostoru neraskidivo povezana s ukup- 
nim povijesnim zbivanjima u toj sredini. 
Jednako tako, za svaku pa i najmanju župu, i 
od neprocjenjive je vrijednosti ukoliko se sve- #7 : 
ćenik pojedinac ili skupina njih, bave prouča- < u => 
vanjem i registracijom činjenica koje su od S po S 
važnosti za crkvenu povijest. 


Upravo je jedna takva knjiga pred nama večeras, knjiga koja konceptualno 
i kronološki u nizu poredano, zorno svjedoči o evoluciji crkvenog ustroja u 
Lici, sve do današnjeg suvremenog doba. 


Tu se nikako ne može izbjeći logično prožimanje povijesti Like kao geo- 
grafskog prostora, koji je od posebnog značaja za našu nacionalnu povi- 
jest, s poviješću njene Crkve, što je zacijelo temeljna paradigma ove knjige. 


Upravo zbog toga, ova nam knjiga pruža uvid u brojne gospodarsko- 
socijalne, ali i demografsko-jezične refleksije na crkveno ustrojstvo Like. 


Autor nas u predgovoru upozorava, kako je sadržaj knjige zapravo skup 
njegovih članaka objavljenih u časopisu , Kana“, dok je u uvodnom dijelu 
priložio isvojrad ,Formativna polazišta ličkog identiteta“. 


Koliko je povijest Like bila burna, a povijesna događanja prema Katoličkoj 
Crkvi u Lici u nekim razdobljima i vrlo nesklona, svjedoče u knjizi opisana 
brojna stradanja svećenika, redovnika i redovnica. 


Ovome treba pridodati autorovom pedantnošću sustavno i na jednom 
mjestu poredane, sve u Domovinskom ratu stradale župe, ali i pripadajuće 
sakralne objekte, kao i brojne devastirane crkvene hramove, od kojih 

mnogi nikada nisu obnovljeni. Biskup Bogović je o stradanjima u vrijeme 
Domovonskog rata opširno izvještavao u ,Zvonima“. Izneseni su detaljno 
primjeri razaranja, ali i obnove, vezano posebno za Gospićki i Otočki 
dekanat. Kako reče autor...“priložene fotografije svjedoče zorno što je mržnja 
uništila, ašto je ljubav obnovila“! 


Dužnost mi je kao uvodničaru posvetiti veći dio izlaganja samom autoru 
knjige, uz objektivnu opasnost da ovaj moj tekst dobije obrise nekog 
panegiričnog teksta posvećenog samom autoru, što mi dakako nije cilj. 
Ipak osjećam potrebu naglasiti, da će za ličku crkvenu povijest, katoličkom 
puku i Lici ostati u kolektivnom pamćenju trajno zabilježen utjecaj njenog 
prvog biskupa s početka novog milenija, čovjeka neprijepornih ljudskih 
atribucija, dakako, uz brojne druge svećenike, koje i sam opisuje u knjizi, 
kao nezaobilazne veličine zaslužne za povijest Like i njene Crkve. 


Zbog vremenskog otklona mjerenog desetljećima i stoljećima, nezahvalno 
bi bilo nekakvom slobodnom procjenom valorizirati količinu polučenog 
angažmana za opće dobro vlastitog vjerničkog puka, svakog od odabranih 
svećenika, od kojih su mnogi mučki ubijeni. 


Stoga cijeneći tu vremensku distancu od nekoliko stoljeća, vrijeme prožeto 
represijama, letargijom, zatomljavanjima i zabranama sveukupnog crkve- 
nog djelovanja, zahvaljujući velikim dijelom upravo biskupu Bogoviću, uz 
pozitivan vjetar u leđa brojnih pozitivnih i demokratskih promjena u 
Hrvatskoj, unatrag dva desetljeća, Crkva u Licii u ličkom katoličkom puku 
doživljava svoj novi, gotovo renesansni uzlet, čiji je konačni i najvrjedniji 
substrat nakon više stoljeća, ponovo ustoličena biskupija s druge strane 
Velebita. 


Stoga sve nabrojeno i usmjereno k potpunom oživljavanju vjerničkog 
života _i ukupne duhovnosti u Lici, biskup Bogović izgradio je, živeći i 
obavljajući svoju svećeničku dužnost čvrsto vezano za ličko podneblje, u 
sasvim drugim i teško uporedivim okolnostima, u odnosu na neke svoje 
niže rangirane prethodnike. Kao prvi biskup novoosnovane biskupije s 
ove strane Velebita, izgradio je sliku vlastite karizmatičnosti svojim 
vizionarstvom, ljudskom jednostavnoću i toplinom u komunikaciji, 
domoljubljem, te sakralno-povijesnom eruducijom kao i specifičnom 
osobnošću koja se naprosto izdvojila u našoj crkvenoj hijerahiji. 


lako na čelu jedne od najmlađih, ali prostorno najvećih i demografski 
najopustošenijih biskupija u nas, biskup Bogović za čitavo vrijeme svoga 
svećeničkog zvanja (a to je punih 50 godina!) bavio se znanstvenim pro- 

učavanjem dostupne arhivske građe na temu crkvene prošlosti. Dakako, 
da je svoje brojne radove, zapažanja i osvrte publicirao u relevantnim 
stručnim i znanstvenim časopisima, relevantnoj crkvenoj periodici. 


Ono što posebno krasi ovo zadnje razdoblje Biskupova djelovanja na 
području Gospićko-senjske biskupije nakon Domovinskog rata, jest 
njegova uloga kao idejnog začetnika svehrvatske pomirbe, sublimirane u 
arhitektonskom monumentu, a to je Crkva hrvatskih mučenika (CHM) na 
Udbini. Uz to, kao što je već rečeno, suvremenik je i kreator povijesne 
težnje Ličana da se, iako sa stoljetnim odmakom, ponovo ustoliči biskupija 
u kontinentalnom dijelu Like. 


Kao vinovnik povijesnog čina, uspostave Gospićko-senjske biskupije 2000. 
godine, te kao prvi čovjek Crkve u Lici u proteklih 15 godina, Biskup 
Bogović ostavlja neizbrisiv trag u crkvenom poretku Like, sa snažnim 
refleksijama na ukupnu duhovnost svoga kraja. 


Kao profesor crkvene povijesti, ranije vikar Riječko-senjske biskupije, 
zatim upravitelj sakralne baštine u Senju, a 1999. pomoćni biskup Riječko- 
senjske biskupije sa sjedištem u Gospiću, i konačno od 25. svibnja 2000. 
biskup biskupije sa sjedištem u Gospiću, danas kroči odlučno k umirov- 
ljeničkim vodama, ostavljajući iza sebe pored respektabilnog znanstveno- 
povijesno-istraživačkog opusa, u ratu devastirane, a danas znatnim 
dijelom obnovljene sakralne objekte. 


K tome, u okvirima Hrvatske biskupske konferencije, biskup Bogović je 
predsjednik Komisije za hrvatski martirologij. Njegova bogata znanstvena 
djelatnost zrcali se u više napisanih knjiga i u preko stotinu znanstvenih 
radova. 


Stoga smatram, da ovaj reducirani prikaz jedne plodonosne povijesno- 
znanstvene karijere Biskupa Bogovića svrstava u red neprijepornih 
povijesnih ikona sakralne provenijencije, dakako, vezane prije svega uz 
Liku i njegovu Biskupiju, ali i šire, izdignuvši ga tako na razinu simbola 
jednog vremena ijednog kraja. 
Uz sve navedeno u ovom kratkom osvrtu, teško je preskočiti činjenicu, da 
je dr. Mile Bogović vrlo često manirom brižnog pastira ophodio sve nas 
Ličane rasute po Slavoniji, a čini se, s posebnim simpatijama Zavičajnu 
ličku zajednicu u Požegi. 
Uz čestitke na sjajnoj knjizi, hvala mu! 

U Požegi; proljeće, 2015. 

PREDSTAVLJANJE KNJIGE : BUNJEVAČKI PUT 
KRIŽA, TOMISLAVA ŽIGMANOVA 
O fenomenu bunjevačke široko 
shvaćene opće ljudske muke 


Što čovjek čini, zlo ili dobro, to i naslje- 
đuje: svih svojih djela svatko jenasljednik“ 


(Theragata) 


Po prvi puta u Požegi u organizaciji LZD 
»Vila Velebita“ zajedno s Maticom Hrvat- 
skom - ogrankom u Požegi, pojavljuje se 
najizravniji predstavnik i politički pred- 
vodnik Bunjavaca u Vojvodini, književnik, 
političar i filozof, a nadasve domoljub, 
Tomislav Žigmanov. 


š 
h 

TOMISLAV ŽIGCMANOV Za širu požešku javnost nepoznat, iako se u 

književnosti i znanosti u posljednjih pet- 

naestak godina javlja s brojnim djelima. U književnosti su to knjige dija- 

lektalne poezije pisane na novoštokavskoj ikavici, kao i knjige proznih 
monologa. 


U znanstvenim tekstovima Žigmanov je naprosto opsjednut fenomenom 
sve težeg položaja bunjevačkih Hrvata u susjednoj državi. Njegova 
istraživanja i opisi stanja sežu od ...“traganja za identitetom Hrvata u 
Vojvodini“ (2007), preko istraživačkih povijesnih tekstova o ...“Povijesti i 
sadašnjosti Hrvata u Vojvodini“ (2009.), sve do tekstova sažetih u knjizi 
znakovitog naslova ,Osvajanje slobode“ (2011.), a govori o položaju 
Hrvata u svome kraju u posljednjih deset godina, nakon listopadskog 
prevrata 2000.godine. 


Da su mu knjige sadržajno zanimljive širem čitalačkom krugu i ljudima 
izvan granica njegove Vojvodine, govori i činjenica, da su mnoge 
prevedene na mađarski, engleski, rusinski, bugarski i rumunjski jezik. 


Stoga mije bilo iznimno teško skriti zadovoljstvo što smo upravo takvog 
čovjeka uspjeli predstaviti u našoj sredini. A knjiga s kojom se Žigmanov 
predstavio, po obujmu je jedna od manjih koje sam imao priliku držati u 

ruci, ali sadržajno jedna od najbogatijih životno vrijednim po(r)ukama. 
Sjajna je to sinteza poruka iz Evanđelja s filozofijom življenja u 
svakodnevici, odnos je to stvarnih i metaforičkih korelacija Kristova 
križnog puta s refleksijama na sve teži život Bunjevaca, na njihov progon, 
obespravljenost i poniženja koja su svakim danom sve očitija, ali i s 
kršćanskim osvrtom na općeljudske slabosti vlastitog bunjevačkog puka. 
Stoga Tomislav Žigmanov u jednom trenutku zavapi i kaže:..“ (Kriste) u 
miru si sa svim dočeko smrt. To triba da je uzor 1 svim ljudima, a naročito nama 
posvađanim Bunjevcima“!! 


Zatim nastavi:..“ Vlasti nas nisu mazile, već nikale i potirale često! A ni podikoji 
naši ljudi ne maze svit kad dođu na vlast. Žuči smo se napili i zbog jednog i zbog 
drugog. Stid smo izgubili osobito u novije vrime. Vrime i adeti u kojima mista za 
Boga ima sve manje“. 


Secirajući vlastiti puk manirom suptilnog kršćanskog filozofa, Žigmanov 
zadire oštricom skalpela vrhunskog psihologa u najdublje pore ljudskih 
slabosti i u pore sve rasprostranjenije svjetovne oholosti, dakle u poroke i 
nedostatke, kojima smo svi više ili manje podložni. U konačnici, on vidi 
izlaz tražeći spas i utočište u vjeri i u Kristu, koja nas ne smije nikada 
napustiti. 


Na drugoj strani, manirom iskrenog domoljuba, Zigmanov povlači vješto 
istoznačnicu između Kristova stradanja i stradanja matičnog naroda u 
Hrvatskoj za vrijeme Domovinskog rata. 


Na kraju ove ,velike knjige u malom formatu“, autor ponizno priznaje 
svoje ljudske slabosti, tražeći od Boga oprosti milosrđe, kako za sebe, tako 
izačitav bunjavački rod. 


A simbolika predstavljanja ove knjige upravo sada u korizmi, zrcali se u 
zavjetu autora da će u to vrijeme činiti samo dobra djela, ali ona i sadržajno 
korespondiraju sa porukama koje susrećemo u korizmi. 


Na kraju, ono što nas ne može ostaviti ravnodušnima, ukoliko iskreno 
doživljavamo ovaj poučni tekst, jest strah njegova autora, koji racionalno 
promišljajući budućnost bačkih Bunjevaca, na kraju zavapi: ..“Oćemo l'i 
mi nestat ko puk“, ato je temeljna poruka knjige. 

Stoga s radošću prepuštam autoru da nas pričajući o svom književnom 


uratku provede kroz to načeto bunjevačko tkivo, uronjeno u hirovitu 
povijest vlastitog rastakanja, suočeno s nemoći opstanka na svojim 

stoljetnim ognjištima, prožetog često i vlastitim ljudskim slabostima, 
podnaslovom: .“Za osobnu pobožnost virujućeg svita“. 

A nije suvišno spomenuti, da je ovaj književni uradak nagrađen na 
trienalnom natječaju 2013. godine, za književno djelo na temu Muke 
Kristove ili široko shvaćene općeljudske muke. Također znakovito je, da 


su nagradu dodijelili Društvo hrvatskih književnika i udruga Pasionska 
baština u Zagrebu. 


U Požegi; u vrijeme korizme, 18.veljače, 2016. 


———o————m—m—mm—m—m—m—m—m—— 5 —————————————— 


TEKSTOVI 
S POSVETOM 


JOSIP FAJDIĆ POŽEŠKI ZAPISI 


IZVOD IZ LAUDACIJE VLADI BAUERU 


Povodom 350. godišnjice 
glazbenog djelovanja u Požegi 


Prema jednoj izreci, ....“ljudi su gusto posijani, ali rijetko niču.“ Jedan od tih 
rijetko niklih ili samoniklih, jest večerašnji laureat, Vlado Bauer. 


Svojom osobnošću obilježio je gotovo pola stoljeća požeškog vinarstva i 
glazbe. Činio je to osobito kroz svoj specifični doprinos obilježavanju 
Dionizijevskih svečanosti ,krštenja mošta“, postavši ni manje ni više, 
nego, najprije Vinski biskup, a kasnije Vinski kardinal, unatoč svoj 
metaforičnosti i pučkoj naivnosti same ceremonije pretvaranja mošta u 
vino. 


Istovremeno, svjesni smo, da ljudski život može biti dug ili kratak, što nije 
uvijek zavisno od ljudske moći, ali njegova je ljepota u dužnostima i radu, 
te iznad svega _u količini dobra koje smo učinili jedan prema drugom, po 
čemu ćemo ostati zapamćeni. I to je temeljna, gotovo biblijska misao i 
poruka kojom sam se rukovodio u mojem četrdeset-godišnjem prijatelj- 
skom odnosu s večerašnjim slavljenikom. 


Itako iz godine u godinu, kroz ovih 40-tak godina čvrsto gori svijeća života 
čovjeka kojega krase odlike ne samo iznimne boje, dinamike i raspona 
glasa, već odlike čovjeka iznimnog poštenja, dosljednosti i ljubavi prema 
onom drugom, po čemu je čitav svoj život posebno cijenjen, ne samo u 
Požegi. 


Vlado Bauer se tako naprosto izdignuo na razinu simbola jednog vremena, 
postavši ikona našeg Grada i Zupanije. U jednoj riječi, čovjek s kojim se 
vrijedilo poistovjetiti. 


Moram reći, da Vlado Bauer spada u red onih ljudi koji ne vrednuju odnos 
iskrenog prijateljstva prema količini materijalnog dobra, pruženog u 
jednom ili drugom smjeru. 


Ali vrijeme neumitno žuri i odnosi svjedoke njegova odrastanja, odnosi i 
sudionike i svjedočanstva njegova dobročiniteljstva i svih vrijednosnih 
učinaka njegove široke duše. Mnogi od tih ljudi rado bi večeras bili ovdje, 
alina žalost nisu više među nama. 

U Glazbeno društvo ,Vila Velebita“, Vlado Bauer dolazi u posljednjih 
desetak godina i svojim solističkim nastupima, svojim bas-baritonom, 
neizmjerno je obogatio glazbeni sadržaj društva, uzorno ga predstavljajući 
na pozornicama Zuericha, Varšave, Krakowa, Budimpešte, Šoprona, 
Koljnofa, Pečuha, Pirana, Subotice, Petrovaradina, Sombora, Sremske 
Mitrovice, Sarajeva, Mostara, Tivta, Kotora, Zagreba, Karlovca, Vukovara, 
Slav. Broda, Belišća, Gospića, Otočca, Bizovca. 


Ovaj večerašnji koncert, na tragu je kolektivne zahvale društva ,Vila 
Velebita“ tom sjajnom bas-baritonu, glazbeniku i druželjubivom čovjeku, 
za sve učinjeno kroz proteklo vrijeme zajedničkog druženja, čemu se i 
osobno pridružujem, iskrenom zahvalomi čestitkama. 


Dakle, hvala čovjeku velikog srca, kojega mnogi vole, cijeneći njegovu 
dobrotu i privrženost ljudima, kojima je sebe poklanjao uvijek do sada, 
bez ostatka. 


Zato nemojmo dopustiti da nam kako jedna slavonska pjesma kaže...uđe 
tuga tamburi kroz žicu“, jer ovo je vrijeme radosti, zbog jedne sjajne, 
doživljene karijere. 


U Požegi; listopad, 2014. 

NEKROLOG PRIJATELJU 


Dragi prijatelju, 


Ovo moje iznenadno i neočekivano obraćanje Tebi, volio bih da shvatiš 
kao jedno od najtežh zadataka u mojem životu. Ima li zapravo ičega težeg 
u životu, nego govoriti na grobu najboljeg prijatelja i brata, čovjeka koji nije 
vrednovao odnos iskrenog prijateljstva nikada, količinom učinjenog 
prema nekom drugom kao niti količinom primljenog s druge strane. 


Ali zapravo, otkuda započeti priču o čovjeku koji je svojom pojavom i 
iznimnom osobnošću obilježio gotovo pola stoljeća jednog gradića poput 
Požege, jedne grane industrije kojoj je pripadao, u ovoj regiji, kao i jednog 
segmenta sportskog djelovanja koje je bilo decenijama u središtu interesa 
požeške sportske javnosti. 


Rekao bih za uvod da, u životu zapravo sve počinje od naših korjena, a oni 
sežu iz kraja iz kojega i Ti ija potječemo. Iz kraja u kojemu ljudi kažu ..ono 
što je za Grke Olimp, za Slovence Triglav, to je za nas Hrvate iz Like, 
Velebit. Znao si često reći, Velebitili ne bit!. 


Naravno, volio sijednu od najdražih pjesama, onu o Vili Velebita, kojoj se 
obraćao i otac Domovine dr. Ante Starčević, govoreći joj... , Gorska Vilo 
majko naša“. Pjesmi koju smo mi Hrvati iz Like uzdigli na pijedestal gotovo 
religijskog teksta, prečesto otmjenog poput molitve. 


Dragi moj prijatelju, 


Jedan od poznatih profesora medicine jednom reče nama studentima: 
.. budite zadovoljni iponosnis time, što sreća u životu čovjeka ne ovisio 
položaju koji je netko od nas postigao, nego o množini dobra koje je 
učinio“! 

I upravo od toga treba krenuti u hommage-u Tebi dragi Jure, kao osebujnoj 
ličnosti i gotovo ikoni ove požeške sportske i ljudske stvarnosti. Samo se 
najstariji Požežani sjećaju davne 1951. godine, kada si kao dječak s 
roditeljima i braćom došao kao i mnogi drugi u Slavoniju iz Like. 
Školovan i kasnije zaposlen u trgovačkoj struci, nemiran i nepomirljiv s 
prosječnošću, činio si prve korake u karijeri, izrastajući do rasnog 
komercijaliste. 

No, kako vrijeme neumitno žuri, noseći sa sobom i svjedoke tvojeg 
napredovanja, noseći sa sobom i svjedočanstva tvojega dobročiniteljstva, 
danas ti odajemo posljednju poštu mi, koji smo još uvijek svjedoci tih 
vrijednosnih učinaka tvoje široke duše, čak i u ime onih prema kojima si 
možda ponekad bio nepravedan. 


Stoga, ovom prigodom molim sve one ljude i naše zajedničke prijatelje, do 
kojihjeimeni i tebi za života bilo stalo (to pouzdano znam!!),anisiih uspio 
obdariti svojom dobrohotnošću i svojim poslovičnim altruizmom, njih sve 
osobno molim da ti oproste za dio onih ljudskih slabosti kojima smo svi 
podložni, asvionina koje se to odnosi, znaju zato. 


Nezaobilazna je dragi prijatelju tvoja djelatnost u sportskim kolektivima 
Požege, posebno u nogometnom klubu Slavonija. Koliko je bilo samo 
organiziranih susreta nama najdražeg nogometnog kluba Dinama i 
Slavonije, koji su upriličeni samo tvojom zaslugom. Da si utkao sebe u 
prijateljstvo Dinama i Slavonije svjedoče svi ovi, ovom tužnom činu danas 
nazočni ljudi iz Nogomtnog saveza Hrvatske, NK Dinamo, ljudi iz 
sredstava javnog priopćavanja, prijatelji Tvojega brata Branka, nekadaš- 
njeg igrača Dinama, zgromljeni spoznajom da te više nema. Ali istina je tu 
pred nama, i svu njenu gorčinu nastojimo uzajamno i ravnopravno 
podijeliti sa Tvojim najbližima. Zato se u ovom času osjećam ponosan što 
sam radio i živio jedno nezaboravno vrijeme s tobom. Bilo to vrijeme našeg 
stradanja, vrijeme opće apokalipse hrvatskog naroda u Domovinskom 
ratu, kada si pokazao svoje domoljublje prevozeći i nabavljajući lijekove i 
sanitetsku opremu za našu požešku bolnicu, preko svojih poslovnih 
prijatelja iz Slovenije, izlažući se pri tome općoj pogibelji koja je uostalom 
na sve nas vrebala. 


Često ponavljam i ne odustajem od tvrdnje, kako ljudski život može biti 
dugili kratak, što dakako nije zavisno od naše volje, ali njegova je ljepota u 
dužnostima i sadržaju posla koji smo obavljali, te količini dobra koje je 
čovjek za to vrijeme prskrbio i prema drugima uputio. 


Upravo te zbog tih osobina dragi Jure cijene tvoji najiskreniji prijatelji i 
štovatelji, za koje su tvoja riječi usluga biliistina, životi pomoć. 


Mnogi nisu mogli spojiti tvoj, često puta boemski život sa altruizmom koji 
si rasipao neštedimice, živeći poput potepuha ahasverske sudbine, ističući 
uporno svoje ljudsko i nacionalno, ali i zavičajno, u sredini kakva je ova 
naša požeška. Govorio si, živeći za sebe, živim i za drugoga, ljubeći 

Hrvatsku izražavao si onaj oblik nacionalizma koji je zapravo bio 
najrealniji oblik altruizma i u tome si prečesto poput Matoša nalazio 
potvrdu posebnosti vlatite osobnosti. 


Boemština koja te krasila, nije nikada išla na štetu drugih, tvoja se veličina 
ogledala u želji za druženjem, često na uštrb vlastitog ina osobni račun. 


Nije moje dragi prijatelju, da se u ovom posljednjem obraćanju tebi sjećam 
svih tvojih poslovnih zasluga. Neka one budu podsjetnik onima koji danas 
uzdišu za vremenima u kojima su novogradiška i požeška konfekcija 
uspješno poslovale. 


Sa sjetom prisjećam se samo tih sjajnih vremena u kojima si bio prekretnica 
i poveznica dijela te, posustale požeške privrede sa najvećim trgovačkim 
kućama u Hrvatskoj i susjednoj Sloveniji. O tome svjedoči ovo mnoštvo 
tvojih i mojih prijatelja stečenih tijekom proteklih godina, pridošli upravo 
iz tih sredina, koji sada nijemo stoje, tu nad tvojim grobom, odajući Ti 
poštu na tvojem posljednjem ispraćaju. 


I na kraju, neka ostane zapamćeno i još jednom ponovljeno, ono što je 
izrekaojedan moj učitelj, a citirao sam ga na početku ovog teksta. 


Tebi dragi prijatelju i brate, izražavam zahvalnost za sve dobro učinjeno, a 
što je ostalo zatvoreno u prstenu ovoga našeg 30-godišneg druženja, s 
nadom da ćeš ostati u sjećanju isključivo po dobru, dakako, najviše onima 
koje si dobrotom zadužio. Upućujem ti posjednji pozdrav na tvojem putu 
u vječnost i mir, s željom da ti bude laka ova Hrvatska zemlja koju si volio 
iznad svega. 


Zbogom prijatelju! 


U Požegi; veljača, 2004. 

ODLASCI I VRAĆANJA 


Zapisi iz jednog posjeta Lici 


Ponovit ću i ovom prigodom moj osobni stav, kako je emocionalna 
povezanost pojedinca sa zavičajem u najužoj vezi s osjećajem pripadnosti 
vlastitom narodu i Domovini. Istovremeno, spreman sam prihvatiti stav 
mnogih, kako zavičajno i nacionalno ne treba strogo poistovjećivati, ali 
iskustvo mi nalaže, da gotovo u pravilu onaj tko voli zavičaj nosi u sebi 
snažnu crtu domoljublja i rodoljublja. 


Svatko se od nas rađa u nekom mjestu, u nekoj pokrajini ili u nekom dijelu 
Domovine, što onda poput genetskog koda nosi u sebi. Tako inkarniranu 
činjenicu doživljavamo i manifestiramo kao dio vlastitog identiteta. 


A hoće li se ovako utjelovljen kraj u kojem je pojedinac ponikao voljeti ili 
ne, to ovisi o nizu okolnosti. Prevalirajući su čimbenici dakako obiteljski 
odgoj, kao i životne okolnosti o kojima onda ovisi naš kasniji stav prema 
vlastitoj zemljii vlastitom narodu. 


Navedeni čimbenici su bili osnovni motiv za snažno udruživanje Ličana u 
mnogim mjestima Hrvatske (posebno u Slavoniji), a proizišao je iz 
mentalne i kulturne povezanosti svakog pojedinca s krajem svog rođenja i 
odrastanja. Prema dosadašnjim iskustvima, činili su to posebno onda, 
kada kao pripadnici istog ,zavičajnog kruga“ žele neke zavičajne 
osobitosti njegovati i razvijati u novoj sredini, poglavito u okolnostima 
posebne ugroze (rat ili druge kataklizme). 


A onda, dijeleći u kolektivu blagodati mirnodopskog razdoblja, poput 
plime narastaju želje za obilaskom Like. 


Tako je to svakog zadnjeg vikenda u svibnju, kada se u ranim jutarnjim 
satima autobus puni nabujalim strastima individualnih zavičajnih 
privrženosti, sve do nekakve melanholične ovisnosti. Na put krećemo 
»naoružani“ sintagmom: ..“. Idi smireno kroz buku i užurbanost 1 sjeti se mira 
koji se može naći u tišini. Koliko je moguće budi u dobrim odnosima sa svojim 
ljudima. Govori svoju istinu smireno i jasno i slušaj druge, čak i glupe ineuke ioni 
imaju svoju priču. Izbjegavaj bučne i nasilne — oni su teret duhu..“ Ukratko, 
naoružaj se strpljenjem i tolerancijom prema drugom! 


Prva je postaja Muzej Domovinskog rata na otvorenom u karlovačkom 

Mekušju (Turnju). Izloženi ratni vojni eksponati (dijelom vlastite ad hoc 
izrade, dijelom zarobljeni) bude sijaset metaforničnih predožbi, 
revitaliziraju osjećaj ponosa i slave, s pogledom na dane herojske borbe 
Davida i Golijata. 


Slijedeća postaja prije Plitvičkih jezera su Rastoke u Slunju. Vodeni raj, 
rapsodija u izvedbi milijuna vodenih kapljica malih slapova, začudna 
snaga vodenog vala koji pokreće na desetke mlinica. Suvenirnica u kojoj se 
osjeća miris svježe mljevenog kukuruznog brašna sa nekoliko suvenira 
domaće radinosti, uklapa se u ponovo razbuđeni osjećaj malobrojnog 
žiteljstva Rastoka u svrhovitost bavljenja kontinentalnim turizmom. 


Vijugava i nekada jedina D1 stara dobra spojnica Zagreba sa Splitom vodi 
nas do Plitvica, onog dijela sjeverne Like gdje više ne ,stanuje“ 
čakavština. Najsnažniji turistički brand, vrh turističke ponude ovog dijela 
Lijepe naše. 


Ne zadržavamo se dugo, samo kratki zastoj, pokoja fotografija za 
uspomenu iz turističkog kampa, preplavljenog japanskim brzohodajućim 
znatiželjnicima, naoružanih najrazličitijim kamerama koje bilježe sve živo 
što se miče. 


Put vodi preko Korenice do Udbine s krajnjim ciljem obilazak Crkve 
hrvatskih mučenika (CHM). Ovaj arhitektonsko-sakralni monument 
idejno je djelo humaniste i vizionara, gospićko-senjskog Biskupa u miru 
msgr. dr. Mile Bogovića. Obilazak je uključivao razgled izložbe ,Crkva 
hrvatskih mučenika : od ideje do crkve“ kao i projekcija filma na istu temu. Na 
šest panoa može se ispratiti posljednjih pet godina od blagoslova kamena 
temeljca, pa do završetka građevinskih radova. 


Nakon samo dvadesetak minuta vožnje susrećemo se s u Lovincu s 
načelnikom općine, Hrvojem Račićem. Unatoč kiši, doček je garniran 
tradicionalnim obredom: šljivovica i uštipci, uz riječi dobrodošlice. 
Ostavljamo mu našu monografiju o Ličanima u Slavoniji, uz želju da se što 
skorije vidimo u Požegi. 

Gospićje naša tradicionalna baza u motelu ,Maky“. 

Drugo jutro, susretljivošću kustosa Muzeja Like u Gospiću obilazimo 
stalni postav arheologije Terra viva kojim se objedinjuje sveukupna slika 
Like od prapovijesti do konca srednjeg vijeka, odnosno do vremena turske 


vladavine, zatim stalni postav etnografije koji se nalazi usred muzejskog 
dvorišta u posebnoj tradicionalnoj ličkoj kući, brvnari sa šimlom kao 

pokrovom i pripadajućim interijernim uređenjem, koji uz manje preinake 
prati tradicionalna događanja tijekom godišnjih doba. 


Slijedi razgled stalnog galerijskog postava pod nazivom Iz fundusa 
galerijskog odjela 19. i 20. stoljeće koji predstavlja izbor djela iz 
galerijskog fundusa (uz nešto djela Miroslava Kraljevića). Tu je i stalni 
postav iz Kulturno povijesnog odjela u kojem je najzastupljenija Zbirka 
pokućstva starih gospićkih kuća iz vremena koja sežu u daleko 19. 
stoljeće. 


Napuštamo Muzej Like u Gospiću i upućujemo se prema Memorijalnom 
centru ,Nikola Tesla“ s blagim osjećajem razočarenja što u rodnom gradu 
velikog Miroslava Kraljevića, u kojem je odrastao i maturirao, nema 
njegovih kapitalnih djela, koja se najvećim dijelom u galerijama izvan 
Gospića ( Zagreb, Požega). Ali nije to usamljen slučaj kada je gospićki 
Muzej u pitanju, jer nema ni djela Gospićanina po rođenju, velikog slikara i 
akademika Ede Kovačevića. 


U maniri iskusnog voditelja dočekuje nas turistička voditeljica u Smiljanu, 
te nas podsjeća kako je Memorijalni centar otvoren tek 2006. godine 
povodom obilježavanja 150. godišnjice rođenja toga genija planetarnih 
razmjera. Razgled je obuhvatio obnovljenu rodnu kuću Nikole Tesle, 
upoznati smo najznačajnijim izumima i patentima ovog genija, koji su 
danas temelj najnovijim tehnologijama. Ovome treba pridodatii polusatni 
film o Teslinom životu iradu. 


Nepotpun je svaki obilazak povijesnih ličkih toponima, ukoliko se ne 
posjeti irodna kuća Oca Domocine dr. Ante Starčevića u Velikom Žitniku, 
udaljena svega nekoliko kilometara od Smiljana. Memorijalna kuća tvorca 
hrvatske državotvorne ideje na svoju obnovu morala je čekati 1991. 
godinu i osvit hrvatske demokracije u samostalnoj državi. 


Napor nadvladava znatiželju za povijesnim uspomenama, na koje smo 
iznimno ponosni, i autobus usmjeravamo u pravcu Donjeg Pazarišta, 
pred pivovaru ,Ličanka“, našeg osvjedočenog prijatelja i domoljuba, 
Karla Starčevića. Nakon upoznavanja sa životnim putem ove marljive 
povratničke obitelji, upoznajemo se s najsuvremenijim postrojenjem za 
proizvodnju vrhunskog piva svjetske kvalitete, koji se proizvodi u tri 
varijante (svjetlo, tamno i tzv. Kasačko pivo). Proizvedeno je prema 
suvremenoj tehnologiji od pivskog ječma, hmelja, kvasca i nadasve 
poznate zdrave ličke vode koja izvire u podnožju Velebita, u poznatom 
vrilu Ričina. 

Subotaje popodne, izletnici se dijele prema vlastitoj odluci na one koji žele 
vožnju čamcem po rijeci Lici do umjetnog jezera Kruščica, izgrađenom za 
potrebe HE Senj I., dok se druga skupina požeških Ličana uputila u 
razgledavanje špilje Samograd u pećinskom parku Grabovača kod 
Perušića. Na području parka nalazi se šest špilja i jedna jama, od kojih je 
špilja Samograd prva u Hrvatskoj za koju je 1911. godine izrađen 
geodetski nacrt i jedina je špilja u parku koja je elektrificirana i uređena za 
posjetitelje. Neupitna je velika prirodna i povijesno-kulturna važnost 
Samograda. O nazivu špilje govori sam toponim Samograd (sam- stvoren, 
sam sagrađen- samograd). 


Najveća je i najprivlačnija špilja na Grabovači, a nalazi se na istočnim 
padinama brda Grabovača. Duga je 345 m, visina kanala je od 4 - 30 m, a 
širina kanala na nekim mjestima od 25 - 30 m. Odlikuje se kalcitnim 
tvorevinama stalaktita, stalagmita, sigastim stupovima uz dva sigasta 
mosta. Ulaz se nalazi na 675m. nadmorske visine. 


Za razliku od kišovitog i depresivnog petka, osunčano nedjeljno jutro 
napaja nas novom znatiželjom za ponovnim susretom sa onim dijelom 
Like koji je utkan u povijest hrvatske pismenosti - Kosinj! Za neke prvi 
susret sa Kosinjskom dolinom, za neke ponovni, za neke poput pok. Pave 
Majetića magična erupcija prisjećanja na djetinjstvo i odrastanje 
provedeno u tom kraju. 


Od župnika vlč. Hodaka saznajemo kako je kosinjska mikroregija po 
mnogočemu zanimljiv i jedinstven prostor, koji počiva na povijesnom 
uvjerenju o postojanju prve tiskare na slavenskom jugu, upravo ovdje! 
Prema mnogima, ali i uz brojna osporavanja, tiskana je u Kosinjskom 
Bakovcu prva inkunabula, Misal po zakonu rimskog dvora iz 1483. Stoga 
je Kosinj kao simbol hrvatske kulture našao svoje zapaženo mjesto u 
Gutenbergovom muzeju tiskarske djelatnosti u Mainzu, a kao toponim 
otisnutjejasno na svim kartama toga doba, Ugarske i Venecije. 


Razlučujemo u duši ono što nas raduje, od onog što prema sjetnom iskazu 
ovog katoličkog pastira deprimira. On kaže:...“ Povijesne okolnosti su htjele 
da ova dolina ostane neokrznuta industrijalizacijom i velikim prometnicama, tek 
sjevernim rubom doline prolazi željeznica. To je na žalost, prouzročilo skoro 
nevjerojatnu depopulaciju, tako je broj stanovnika na početku ovog stoljeća skoro 
deset puta manji od onih 12 000 duša koje su živjele na početku prošlog stoljeća. S 
druge strane, dolina je ostala potpuno nezagađena 1 čista, blista u svom prirodnom 
sjaju. Danas je to zasigurno neporeciva komparativna pogodnost kojom se malo 
koji dio našeg kontinenta može podičiti“. 

Ostaje nešto u tom svećenikovom monologu, što se doživljava poput 
dodane ,soli na ranu,“ jer u spektru tog prirodnog bogom datog dara i 
spokojstva, ljudi naprosto nestaju. On kaže:..“ u protekloj kalendarskoj godini 
imao sam 60 ukopa, jedno vjenčanje i niti jedno krštenje! Da tragedija bude 1 
veća, Kosinj vjerojatno čeka potapanje zbog izgradnje HE Senj 11“. 


Arheološka nalazišta (Bočaj, Lopar, Mlakvena Greda...) svjedoče o životu 
u dolini još od starorimskog doba. U Gornjem Kosinju jednobrodna je 
barokna župna crkva Sv. Antuna Padovanskog iz 1692. godine s 
poligonalnim svetištem i zvonikom uz pročelje. U crkvi su klasicističke 
klupe i klecala. 


Ne vidjeti monumentalni Kosinjski most (dovršen 1936., dug 70 m) 
naprosto nije moguće, jer se poput povijesnog stražara ispriječio na ulazu 
u Kosinj. Jedinstven je to građevinski uradak u sferi mostogradnje u 
svijetu. Statika mosta građena je protiv udara najsnažnijeg vodenog vala, 
sa otvorima u lukovima koji su u funkciji rasterećenja vodenog udara. 
Širina između kamenih parapeta iznosi 5,5 m. Projektirao ga je ing. Milivoj 
Frković, a gradnja je započela 1929., da bi u prosincu 1936. bio pušten u 
promet čitavom dužinom sa upornjacima. 


Osupnuti posljednim župnikovim riječima o depopulaciji i propadanju, 
autobus u tišini migolji vijugavoj uskom šumskom cestom prema 
Kuterevu, utočištu za napuštenu medvjeđu mladunčad. U žičanoj ogradi 
bezbrižno se nadigrava mladunčad mrkog medvjeda koja je bilo 
nesretnim slučajem, bilo krivolovom odvojena od majke u dobi kada su 
premaleni za samostalan život. Stoga izgubivši svoje atavističke osobitosti 
primjerene svakoj divljači u slobodi, ova mladunčad ostaje trajno ovisna o 
ljudima. Tu je i eko-etno selo sa volonterima iz čitavog svijeta, dijelom 
namijenjeno turističkim posjetama. Saznajemo kako utočištem kao 
jedinstvenim projektom ovoga tipa u svijetu upravlja udruga građana 
»Velebitska udruga Kuterevo“ (VUK), a znanstveno-stručnu podršku 
čitavom kompleksu pruža stručnjak za zvijeri dr.sc. Đuro Huber iz 
Zagreba. 


Kruna putovanja i njen naljepši završetak vezan je uz posjet Marijanskom 
svetištu u Krasnom. Dočekuje nas tada već teško bolestan (danas pokojni), 
župnik vlč. Nikola Komušanac. 


Upriličena je i sveta misa u mjesnoj crkvici, uslijedila je okrijepa, kupnja 
suvenira, razgled svetišta i panoramske fotografije za sjećanje na Svetište s 
Krasnarskim poljem u pozadini. U dolini ispod samog svetišta smjestilo se 

za današnje prilike bogato hrvatsko selo Krasno, s obećavajućom 
perspektivom u turističkom razvoju. Tu je sirana ,Runolist“, destilerija, 
dvije pilane, šumarija sa šumarskim i lovačkim muzejom (najstarija 
šumarija u Hrvatskoj!!). Krasno je između ostalog i središte Nacionalnog 
parka Sjeverni Velebit. Prema nekim podacima, svetište Majke Božje od 
Krasna nekada je bilo u rangu posjećenosti najpoznatijih hrvatskih 
marijanskih svetišta, Marije Bistrice i Trsata. 


Ostaje ipak teško oboriv zaključak, kako je svetište u Krasnom danas 
nedovoljno iskorišteno, a u okvirima suvremenog hrvatskog vjerskog 
turizma prilično zanemareno. Planirani odlazak na Zavižan, bili smo 
prinuđeni otkazati, jer je toga dana 26. svibnja 2013. na Zavižanu pao 
snijeg viši od 20 cm!! Ćudljiva lička priroda i vremenski obrat kao 
kuriozitet za kraj! 


Kada bih mogao samo definirati konglomerat emocija kojima sam sada u 
povratku preplavljen? O da, sjetih se stiha iz pjesme dragog prijatelja Jure 
Karakaša: 

Likaje zemlja mržnje iljubavi 

Itihepatnjeiuzavrelih strasti 

Onajeiradostitugaiodlasciivraćanje 

Ona je gorki pelin i čaša puna slasti. 


Napuštamo Liku, prostor u kojem priroda nije škrtarila darovima, ali niti 
povijest kaznama, Liku zavijenu u plašt zaborava svih odgovornih kroz 
povijest sanjane i konačno dosanjane samostalne Hrvatske, priskrbljujući 
joj pri tome atribut: provincija usred Države. 


S podvojenim osjećajima u sebi, ushićen viđenim i razočaran mogućim, a 
ne ostvarenim, polako se mirim s postojećim, gdje ljudi žive na krhotinama 
nemilosrdne prošlosti, skoro neprimjećujući oko sebe bogom datu 
ambijentalnu prirodnu raskoš, između usnule stvarnosti i želje za boljim, 
ali sbiljegom poraza na licima. 


Put nas vodi preko Brinja u pravcu Požege, a u autobusu negdje , pri 
dnu,“ naslućuje se nježnim glasom u falsetu pjevušenje nekog među 
nama....“ Cijele noći ladovina, moje zlato spava... 


Dogodilo se, 24. - 26. svibnja, 2013. 

DOPRINOS POŽEŽANA 
HRVATSKOJ MEDICINI 


JOSIP FAJDIĆ POŽEŠKI ZAPISI 


UVOD 


U svojoj bogatoj povijesti grad Požega je od svog najstarijeg pisanog 
spomena iz početka XIII. stoljeća do današnjih dana, kao upravno, 
trgovačko i kulturno središte ovog dijela hrvatskih prostora iznjedrio 
svijetu isebina ponos mnoge vrijedne ljude. 


U rečenom vremenskom razdoblju grad je tri puta postajao središte 
županije (1210.,1745.,i1992. godine), a za doba tzv. turske Požege ( 1573.- 
1688.) bio je i središte turske upravne i vojne vlasti u tzv. Požeškom 
sandžaku. 


Razvitkom trgovine i obrtništva udareni su temelji i ostvarena mogućnost 
da se požeški sinovi još vrlo davno mogu školovati daleko od Požege u 
velikim europskim gradovima, centrima kulture i tadašnje znanosti. 
Početkom XV. stoljeća Požežani već studiraju u Beču, Bologni, Padovi, 
Krakovu i drugdje, a nešto kasnije na studiju filozofije (mudroslovlja!) u 
Beču djeluje, ni manje ni više, nego šest profesora koji potječu iz Požege. 


Poseban sjaj i ozračje grad doživljava u XIX. i početkom XX. stoljeća. Doba 
je to, u kojem se u Požegi za hrvatsku povijest i kulturu rađa čitav niz 
posebno vrijednih ljudi (Antun Kanižlić, Josip Eugen Tomić, Vjekoslav 
Babukić, Dobriša Cesarić, Julije Kempf, Franjo Ciraki, Janko Jurković i dr.). 
Od toga vremena do današnjih dana iz prostora zdravstva i liječništva iz 
Požege je u svijet osim niza prosječnih, krenulo i tridesetak iznimno 
vrijednih pojedinaca, koji su se vrlo visoko plasirali u medicinskoj struci i 
tako na jasan način potvrdili temeljne vrijednosti svog rođenog grada i 
njegove čuvene Gimnazije, utemeljene još davne 1699. godine, koja je 
tijekom povijesti u dvanavrata nosila naziv ,Academia Posegana“. 


Ove informacije o skupini iznimno vrijednih imena hrvatske i svjetske 
medicine čiji su korijeni požeški, zna malo ljudi i u samoj Požegi ! Stoga 
sam odlučio te podatke uvrstiti u ovu knjigu unatoč činjenici, da su se svi ti 
velikani medicinske misli rodili davno prije suvremenika iz svijeta 
umjetnosti koje sam osobno u proteklih dvadeset godina dovodio i 
predstavljao požeškoj kulturnoj javnosti, uglavnom ispred društva , Vila 
Velebita“, te ih sve uvrstio uovu knjigu. 


Čitajući njihove biografije dobivamo orijentacijski uvid u povijest 

medicine u Hrvatskoj posljednjih 170 godina. Bilo je to vrijeme koje je 
obilježilo teško zdravstveno stanje našeg naroda, protkano nastojanjima 
liječnika pojedinaca i ondašnje zdravstvene službe da se to stanje popravi, 
a očitovalo se u suzbijanju brojnih zaraznih bolesti, uvođenju cjepiva i 
obaveznog cijepljenja. Bilo je to vrijeme početaka naših zdravstvenih 
učilišta, utemeljenja Zavoda za umobolne, utemeljenja Škole narodnog 
zdravlja, naših bolnica, klinika i proboja naše medicinske misli i znanosti. 


Vrijeme je to borbe za naš zagrebački Medicinski fakultet, osnivanja 
strukovnog udruženja liječnika (Zbor liječnika Hrvatske) uz pokretanje 
stručnog glasila ,Liječnički vjesnik“ i onog najvažnijeg, Medicinske 
enciklopedije. 


U nastavku slijedi prikaz biografija dvadesetorice najpoznatijih požeških 
liječnika toga razdoblja. 


Autor 


JOSIP FAJDIĆ POŽEŠKI ZAPISI 


DR. ANTUN ALEKSANDAR BRANKO PAVIĆ, 
( Požega, 1802. - Požega, 1853.) 


Kao i mnogi poznati liječnici, požeški je sin, 
gdje pohađa osnovnu školu, kao i niže razrede 
gimnazije, a više razrede gimnazije u Zagrebu 
i Pešti. U Beču je studirao medicinu, gdje je 
promoviran u doktora znanosti disertacijom 
»Denicotiana tobaco“ 1827. godine. 


Poznati su njegovi zaključci i razmišljanja o 
štetnosti duhana i njegovom blagotvornom 
djelovanju na ljudski organizam ukoliko se 
udiše u manjim količinama. Ipak, ti zaključci najvećim dijelom kores- 
pondiraju s današnjim znanstveno utemeljenim i provjerenim stavovima o 
pogubnom djelovanju duhana na pluća, mozak i krvotok, te njegovom 
sedativnom učinku na smanjenje umora, pojačanu crijevnu peristaltiku i 
dr. pod uvjetom da je uziman u minimalnim količinama. 


Možemo reći da se prvi u nas bavi ozbiljnije profesionalnim bolestima 
(radnici u tvornicama duhana!!). Naknadno odlazi u Salzburg gdje radi 
kao liječnik praktičar, a ističe se i radom na mediko-kirurškoj školi kao 
predavač. U Salzburgu, Pavić boravi ukupno četiri godine, a potom odlazi 
u Velikovec (Voelkermarkt) u Koruškoj, da bi se tek 1836. godine vratio u 
Požegu. 


Za vrijeme službovanja u Salzburgu oženio se i dobio sina Antuna i kćerku 
Helenu. Iz toga perioda ( 1855.) datiraju i sinovljevi radovi u ,Nevenu“ 
pod naslovom ,,Nešto o duhanu“, u kojima za razliku od oca, ističe samo 
pozitivne strane konzumacije duhana i duhanskog dima, svodeći ga u ono 
vrijeme na razinu lijeka i hrane! 


Dolaskom u Požegu radi najprije kao gradski, a kasnije i županijski fizik. 
Nakon smrti prve žene Ane, Pavić ženi njenu sestru i s njome ima još 
četvoro djece. 


Antun Pavić ostaje zapisan u povijesti hrvatske medicine kao čovjek koji se 
zalagao za čistu hrvatsku terminologiju. Bavio se osim toga, i botanikom, 

poviješću i etnografijom. Poznate su mu knjige: ,Povjesnica Slavonije od 
najstarijih do najnovijih vremena“, ,Slavonsko biljoslovlje“i,,/Topogra- 
fijaietnografija Slavonije“ 


Rano je obolio od tuberkuloze koja ga posve razara sredinom XIX. stoljeća. 
Zbog uznapredovale bolesti odlazi u Carigrad (unakani da bi promijenio 
klimu), međutim vraćaju ga posve iscrpljenog s pola puta u Požegu gdje i 
umire ujesen, 15. listopada 1853. godine. 


JOSIP FAJDIĆ POŽEŠKI ZAPISI 


| DR. ALEKSA VANCAŠ, 


( Požega, 1808. - Jastrebarsko, 1884. ) 


U Požegi završava osnovnu školu i niže 
razrede gimnazije, a više razrede gimnazije 
kao i studij medicine pohađa u Budimpešti. 
Godine 1832. promoviran je u Budimpešti u 
doktora medicine s radnjom ,De rabie“. Tu je 
objašnajvao mehanizam prijenosa bjesnila kao 
specifične zarazne bolesti putem posebne tvari 
,contagiuma“ na životinje i na čovjeka. U 
podnaslovu ove disertacije nije stajalo da je 
Vancaš ,Slavonita Poseganus“, nego ,,Croata 
Zagrebiensis“ (Op. Vladimir Dugački). 


Liječništvo je prakticirao u Ugarskoj da bi se 1836. vratio u Zagreb gdje je 
odmah postavljen za županijskog fizika. U međuvremenu se po drugi 
puta ženi vatrenom ilirkom Josipom Andrassy, te oboje djeluju uspješno 
na promoviranju ideja ilirskog pokreta u nas. 


U vremenu od 1851. do 1860. godine bio je protomedik i gradski zastupnik. 
U funkciji gradskog zastupnika ostaje punih 30 godina, zalažući se za 
opskrbu Zagreba pitkom vodom. 


Aleksa Vancaš je 23. IV. 1860. izabran za počasnog građanina grada 
Požege zbog iznimnih zasluga koje je stekao pri gradnji bolnice u Vučjaku 
1836. godine. 


Potvrdio se i u veterinarskoj medicini prijevodom knjige Kochana N. 
Rohlwesa: ,Občinski živinvračitel ali navučenje vsakoga gospodara 
svoje konje, goveda, ovce, svinje, koze i cucke odkojiti, žderžavati oveh 
betege spoznati ivraćati“ (Zagreb, 1839.). 


U svojoj liječničkoj praksi osobito se bavio okulistikom te ga je prof. Edgar 
Corberon bio predvidio za profesora okulistike na budućem zagrebačkom 
fakultetu. 


Vancaš je vrlo predano radio na ustrojstvu zdravstvene službe u nas, ali 
isto tako ističe se i u javnom životu svoga doba. Tako je bio blagajnik 

Matice ilirske od njezina osnutka pa do 1851. godine, zatim predsjednik 
Dioničarskog društva Narodnog doma u Zagrebu, predsjednik Hrvatske 
štedionice sve do smrti. Naposljetku, neposredno pred smrt, postaje 
predsjednikom prvog hrvatskog osiguravajućeg društva , Croatia“. 


Za iznimne zasluge proglašen je 1879. godine počasnim građaninom 
grada Varaždina, a kao aktivan član Zbora liječnika Hrvatske izabran je 15. 
VII. 1882. godine za predsjednika Zbora. Počasni je član Društva 
slavonskih liječnika u Osijeku. 


Umroje 28. lipnja 1884. u okolici Jastrebarskog. 


JOSIP FAJDIĆ POŽEŠKI ZAPISI 


| DR. MIROSLAV DRAŽIĆ, 


( Požega, 1815. - Zagreb, 1879.) 


Kao i njegovi prethodnici u Požegi završava osnovnu školu i niže razrede 
gimnazije, dok više razrede gimnazije i studij bogoslovije ( koji vrlo brzo 
napušta) u Zagrebu. 


U Beču diplomira medicinu 1838. godine s disertacijom ,,Tractatum de 
balneis“ u kojoj naglašava korelaciju zdravlja i banjskog liječenja u 
toplicama. Neko vrijeme radi kao bolnički liječnik, da bi 1846. poduzeo 
putovanje u trajanju od 50 dana (uglavnom pješice) sve do Pariza. 
Dojmove s toga puta kao i opise pariških bolnica i liječnika iznio je u knjizi : 
»,Reise von Wien durch die Schweiz nach Paris, durch Belgien und 
Deutschland zuriick“ Wien, 1847.). 


Kao vatreni ilirac sudjeluje 1848. godine od 31. svibnja do 2. lipnja na 
Prvom slavjanskom saboru u Pragu i to, kao predstavnik Požege. Svoj 
animozitet prema Mađarima iskazuje u nekim svojim pismima Miroslavu 
Kraljeviću, gdje napominje kako je spreman i s oružjem boriti se i krv liti, 
nego pod mađarskim jarmom biti. Radi toga, on vrlo brzo stupa u 
Jelačićevu vojsku, gdje je imenovan za nadliječnika I. banderijalne 
pukovnije husara. U dva navrata bio je zarobljen i od Mađara, čak osuđen 
na smrt, ali je spašen dobrohotnoću mađarskog generala Damjanića koji je 
bio podrijetlom iz Hrvatske. 


Vojno službovanje prekida 1851. godine i postaje županijski fizik u 
Karlovcu u vrijeme Bachova apsolutizma. Za posebne zasluge i unapre- 
đenje zdravstvene službe, proglašen je za počasnog građanina grada 
Karlovca. Dražić je u svojoj bogatoj karijeri bio i predsjednik ,Hrvatske 
čitaonice“, a 1878. izabran je redovitog člana Zemaljskog zdravstvenog 
vijeća. Godinu dana ranije, imenovan je podžupanijskim liječnikom u 
Zagrebu. 


Ostaje vjeran svom rodnom gradu Požegi (iako u njoj nije boravio) i 
poklanja joj primjerak svoje disertacije. 


Umroje u Zagrebu 30. srpnja 1879. godine. 

DR. ANTE SCHWARTZ, 


( Požega, 1832. - Zagreb, 1880.) 


Uz oca Josipa, požeškog pekara završava u 
Požegi niže razrede srednje škole, a ostatak 
školovanja nastavlja u Zagrebu. Medicinski 
fakultet upisuje u Beču 1851. godine. Za vrije- 
me studija materijalno mu pomažu požeški 
magistrat i odjel za bogoštovlje i nastavu. 
Doktorom medicine promoviranje 1857. godi- 
ne, a onda dvije godine nakon toga, radi u 
Beču na kirurškoj klinici kod prof. Schuha, 
čime stječe diplomu liječnika osposobljenog za 
obavljanje pojedinih operacijskih zahvata. 


Od 1860. godine radi u više gradova. Najprije 
kao željeznički liječnik u Požunu ( Bratislava), a zatim u Saki u Banatu. 
Križevački županijski fizik postaje 21. V. 1864. Istu dužnost obnaša pet 
godina kasnije i u Varaždinu, gdje 1872. izdaje publikaciju ,Nješto o 
koleri“. Zbog brojnih publikacija iz područja medicine Schwartz postaje 
dopisnim članom Srpskog lekarskog društva. 


Godine 1875. godine pozvan je u Zagreb gdje preuzima mjesto tajnika 
Odsjeka za zdravstvo u odjelu za unutarnje bolesti zemaljske vlade. Vrije- 
me je to, u koje marljivo radi na unapređenju javnog zdravstva. Njegovom 
je zaslugom utemeljeno prvo Zemaljsko primaljsko učilište s rodilištem u 
Zagrebu 1877. godine. Također sudjeluje u izgradnji Zavoda za umobolne 
u Stenjevcu 1879. godine. 


Osnivanjem Zbora liječnika Hrvatske 1874., zbog iznimne agilnosti i 
angažmana dr. Schwartz je izabran 1875. godine za tajnika Zbora, godinu 
dana kasnije za dopredsjednika, a 1878. godine za predsjednika ZLH-e. 
Ističe se u to vrijeme i kao urednik ,Liječničkog vjesnika“ s aktualnim 
vijestima o stanju zdravstva u Hrvatskoj u to vrijeme. 


Pored uvođenja animalnog cjepiva protiv velikih boginja, ostaje zapamćen 
kao autor djela: ,Opisna anatomija ili razudbarstvo čovječjeg tiela“ u 
dva toma (Zagreb, 1873. - 1874.), što je ujedno trebao biti prvi hrvatski 

medicinski udžbenik na samostalnom hrvatskom sveučilištu otvorenom 
1874., ali bez medicinskog fakulteta. 


Ovom velikom požeškom liječniku podignuta je u Požegi 1932. godine u 
ulici Stjepana Radića 15 (kuća njegovog rođaka) spomen ploča, a postavila 
juje ,Družba braće hrvatskog zmaja“. 


Umroje vrlo mlad u 48. godini u Zagrebu. 


JOSIP FAJDIĆ POŽEŠKI ZAPISI 


DR. IGNJAT THALLER, 


( Požega, 1840. - Zagreb, 1916.) 


Potječe iz bogate ljekarničke požeške obitelji, od 

kojih treba spomenuti dva liječnika, Luju i 

Milana, te ljekarnike Pavla i Vatroslava. Nakon 

Mi osnovne škole pohađa gimnaziju u tri grada 

' (Požega, Zagreb, Osijek). Maturirao je u Osijeku 
1857. godine. 


M, j Medicinu uči na Jozefinskoj akademiji u Beču, 
M "IPA te na vojnoj akademiji, na kojoj je 1863. 

fr. k promoviran u doktora medicine. Uslijedila je 
karijera vojnog liječnika zbog čega sudjeluje u 
bitci kod Custozze, odnosno kao nadliječnik u 
krajiškoj pukovniji u Novoj Gradiški. 


Razbolivši se od malarije istupa iz vojne službe, što bitno određuje njegovu 
kasniju karijeru u Požegi. Naime, on sve do smrti ostaje sada vezan uz Po- 
žegu, gdje je 1869. izabran začasnim fizikom Županije požeške. Godinu 
dana kasnije, postaje gradskim fizikom, a pet godina kasnije, postaje pod- 
županijski liječnik u Požegi. Za to vrijeme zalaže se za poboljšanje zdrav- 
stveno-higijenskih prilika u Požegi. Poznato je njegovo zalaganje za veći 
broj liječnika u županijskim središtima kakva je Požega, jer su u to vrijeme 
na 40 000 žitelja Požege i Požeštine radila samo dva liječnika /fizika/. 


15. travnja 1894. godine postaje Thaller županijski fizik Županije požeške i 
redoviti član Zemaljskog zdravstvenog vijeća u kojem samo godinu dana 
kasnije postaje podpredsjednikom. 


Od 1900. do 1912. godine, kada je umirovljen na vlastiti zahtjev, obnaša 
dužnost vrhovnog zemaljskog liječnika. Bilo je to zlatno razdoblje u 
njegovoj karijeri kada je donio niz važnih odredbi i propisa, bitnih za 
kasniji razvoj hrvatskog zdravstva. Proširuje se tada Zavod za umobolne u 
Stenjevcu, bolnica u Osijeku, osniva se bakteriološki Zavod u Zagrebu). 
Reguliraju se brojni vodotoci u Hrvatskoj radi sprečavanja malarije 
(Zrmanja, Suvaja, lički potoci). 


a 

Godine 1902. biranje za člana Časnog suda ZLH-e i počasnog člana ZLH-e. 


Njegovo autobiografsko djelo ,Moj životopis“ ostalo je nažalost u 
rukopisu. 


Nakon smrti u Zagrebu 16. lipnja 1916.godine, sahranjen je u Požegi. 


JOSIP FAJDIĆ POŽEŠKI ZAPISI 


DR. VATROSLAV FLORSCHUTZ, 


(Požega, 1879. - Zagreb, 1967.) 


lako rođen u Požegi, kao dijete odlazi u Zagreb 
gdje završava osnovnu školu i gimnaziju. Na 
Medicinskom fakultetu u Insbrucku diplomirao 
je 1904. godine. Samo godinu dana kasnije postaje 
pomoćni liječnik u Zakladnoj bolnici u Osijeku. 


Po odsluženju vojnog roka radi kao pomoćni 
liječnik u bolnici Sestara milosrdnica u Zagrebu. 
Godine 1911. premješten je dekretom ponovo u 
Osijek, gdje obnaša dužnost primariusa za rent- 
genologiju i zamjenika šefa za kirurgiju. Bilo je to 
mučno razdoblje u kojem je osječko zdravstvo na 
niskim granama, grad je bez struje, operiralo se golim rukama bez ruka- 
vica ibez anestezije. 


On se snažno zalaže za unapređenje uvjeta rada u bolnici, a posebno se 
ističe jednom metodom u liječenju prijeloma kostiju, što su čak i Englezi 
usvojili (,Balkan beam“), a Francuzi ovu metodu preimenuju u ,La 
methode balkanique“, dok je Nijemci usvajaju pod svojim nazivom 
»Florschiitz Rahmen“. Njegovo je ime time ušlo na velika vrata u svjetsku 
stručnu literaturu. Dolazi vrijeme 1. svjetskog rata kada se odaziva pozivu 
Srpskog crvenog krsta i odlazi u Beograd 1913. (II. balkanski rat!), a od 
1914. - 1917. kao liječnik, sudionik je borbi na ruskom frontu u Karpatima, 
Galiciji i Besarabiji. 

Svoja ratna iskustva inaugurirao je kao nove metode u ratnoj kirurgiji toga 
doba (trepanacija lubanje, laparotomije kod ozljeda trbušnih organa, i 
posebno nove metode kod kostoloma), čime su srušene neke do tada 
rigidne postavke ratne i vojno-medicinske doktrine. 


Po završetku 1.svjetskog rata vraćen je u Osijek, gdje radi na izgradnji 
novog kirurškog paviljona (dovršen je 1930.!!). Vrlo brzo je zbog potreba 
službe premješten u Zagreb. Publicirao je preko 70 stručnih i znanstvenih 
radova u ,Liječničkom vjesniku“ uz dvije knjige : ,Nauka o prijelomu 
kosti i isčašenju zglobova“ (Zagreb, 1927.) i ,Operacije praktičnog 

liječnika“ (Karlovac, 1929.). 


Uz sve nabrojeno, u karijeri ovoga sjajnog kirurga požeških korijena, ne 
smije se zaboraviti njegov udio u inauguraciji nekih metoda anestezije i 
transfuzije krvi kod kirurških zahvata. 


Karijeru je završio kao izvanredni profesor kirurgije na Medicinskom 
fakultetu u Zagrebu i to u bolnici ,Dr Josip Kajfeš“, današnja bolnica 
»gvetog Duha“. 


U dubokoj starosti (za kirurga), umro je u Zagrebu u 88. godini života. 


JOSIP FAJDIĆ POŽEŠKI ZAPISI 


DR. JULIJE BUDISAVLJEVIĆ, 


(Požega, 1882. - Insbruck, 1981.) 


ao Rođen je u Požegi u obitelji podžupana Požeške 
županije. Brat mu je bio Srđan Budisavljević, 
kraljevski namjesnik s kraja 2. svjetskog rata. U 
mladosti se zbog očevih obaveza preselio u 
Gospić gdje je završio gimnazijsko školovanje. 


Medicinu je diplomirao u Insbrucku 1907. godine 
postavši tako doktorom sveukupne medicine. 
Nije izbjegao vojni angažman, pa tako kao kirurg 
sudjeluje aktivno u Balkanskom ratu kada 
obnaša dužnost rukovoditelja pokretne kirurške 
bolnice. 


U razdoblju od 1915. do 1918. godine Budisavljević je radio kao asistent na 
kirurški klinici u Insbrucku. Godinu dana kasnije (1919.) postao je profesor 
kirurgije na novotvorenom Medicinskom fakultetu u Zagrebu gdje ostaje 
kaonastavnik dugi niz godina. 


Bio je član L'academie de chirurgie u Parizu, te počasni član Njemačkog, 
Češkog i Bugarskog kirurškog društva. 


Nakon umirovljenja u NDH-oj, završetkom rata ponovo je reaktiviran. 
Odlaskom u pravu mirovinu pedesetih godina ovoga stoljeća živi u 
rodnom mjestu svoje supruge Dijane Iglou u Tirolu. 


Objavio je 13 znanstvenih i stručnih radova u zemlji i svijetu, a najvažniji 
su:, Ein operativ geheilter Fall von Magen tetanie“ (Wien, 1919.), i,,Ulcus 
pepticum jejuni“ (1925.). 


Umrojeu dubokoj starosti od 99 godina u Insbrucku. 

DR. ANDRIJA ŠTAMPAR, 


(Drenovac, 1888. - Zagreb, 1958.) 


Ovog velikana medicinske misli posebno iz 
domene javnog zdravstva, smatramo požeškim 
sinom, iako je rođen na rubu Požeške kotline, 
gdje mu je otac Ambroz učiteljevao. Gimnaziju 
završava u Vinkovcima, a Medicinski fakultet u 
Beču 1911. godine. 


Vrlo rano se bavi publicističkom i stručno- 
znastvenom djelatnošću rezultat čega su brojni 
publicirani radovi o alkoholizmu, sušici, tuber- 
kulozi i spolnim bolestima. Po završetku fakul- 
teta radi kao sekundarni liječnik u gradskoj 
bolnici u Karlovcu gdje pokreće časopis ,Novi 
život“, glasilo društva apstinenata u Hrvatskoj, kao i još neke brošure (,,Je 
li alkohol hrana“ ) i dr. Zalagao se za osnivanje Društva za očuvanje 
narodnog zdravlja. 


Godine 1913. Štampar je dekretom premješten u Novu Gradišku gdje 
obavlja funkciju općinskog liječnika. Bilo je to vrijeme suzbijanja 
epidemije kolere u novogradiškom području. 


Nakon mobilizacije 1916. godine, te kraćeg boravka u zarobljeništvu u 
logoru Mathaussen, gdje je radio kao vojni liječnik, Štampara premještaju 
u Zagreb 1918. godine, sada u svojstvu zdravstvenog savjetnika 
Povjereništva za socijalnu skrb. On uporno i sustavno upozorava tadašnju 
javnost na značaj socijalne etiologije u razvoju bolesti za koju smatra da je 
važnija od individualne, te stoga treba podizati sustavno razinu 
ekonomskog blagostanja čime će se podizati i razina zdravlja pučanstva. 


28. svibnja 1919. Štampar je izabran za načelnika higijenske službe u 
Ministarstvu narodnog zdravlja u Beogradu. Osnovni je moto njegovog 
djelovanja u Kraljevini Jugoslaviji bio zahtjev za socijalizacijom medicine 
gdje bi liječnik bio neovisan od bolesnika, te težiti izlasku liječnika iz 
ordinacija u sredine gdje bolesnici žive. 

Takvim nastojanjima uspio je ishoditi ( zahvaljujući toj funkciji) izgradnju i 
osnivanje oko 250 socijalno-medicinskih ustanova, zavoda, bakterioloških 
stanica, poliklinika i sl. Istodobno, osposobljava se veliki broj liječnika- 
higijeničara, donose se mnogi novi zdravstveni zakoni. 


Ipak, njegov najveći uspjeh je uvrštavanje socijalne medicine kao predme- 
ta unastavu Medicinskog fakulteta u Zagrebu 1922. godine. 


Kao izvanredni profesor Medicinskog fakulteta otvara Institut za socijalnu 
medicinu. Istodobno u Beogradu podupire otvaranje središnjeg higijen- 
skog zavoda, a 1927. godine otvoren je u Zagrebu Zavod sa Školom 
narodnog zdravlja, nazvan po njegovom imenu , Dr Andrija Štampar“. 


Zbog svojih stavova dolazio je u sukob s liječničkom kastom koja je zago- 
varala komercijaliziranu medicinu, ali i s političkim strukturama, rezultat 
čega je bilo njegovo nasilno umirovljenje 1931. godine. Bio je to izravni 
povod da Štampar te iste godine kao ekspert Higijenske organizacije 
Društva naroda odlazi najprije u Ameriku i Kanadu, a zatim u Kinu gdje 
organizira javno zdravstvo, te kasnije održava i niz predavanja po Americi 
o higijeni i socijalnoj medicini. 

U domovinu se vraća 1939. godine kada je izabran za redovitog profesora 
na zagrebačkom Medicinskom fakultetu. U tom razdoblju izlazi njegova 
knjiga ,Higijena i socijalna medicina“. U periodu 1940. /41. bio je dekan 
Medicinskog fakulteta u Zagrebu. 


U vrijeme 2. svjetskog rata ovaj vrsni liječnik i zdravstveni pedagog 
uhićen je i interniran u Graz, gdje ostaje sve do kraja rata, a 1945. godine 
ponovo preuzima katedru i funkciju direktora Škole narodnog zdravlja u 
Zagrebu. Te godinejeimenovanrektorom zagrebačkog Sveučilišta. 


Razdoblje nakon 2. svjetskog rata je najplodonosnije za Andriju Štampara, 
jer tada radi na osnivanju Svjetske zdravstvene organizacije. Tri godine 
kasnije, on predsjedava prvoj Svjetskoj zdravstvenoj skupštini u Ženevi. 


Samo godinu ranije, postao je članom JAZU-a, a vrlo brzo i njenim 
predsjednikom, za čijeg se mandata (sve do smrti) razvija izvanredna 
znanstveno-istraživačka i publicistička djelatnostna razini Akademije. 


Ponovo je postao dekanom Medicinskog fakulteta u Zagrebu u periodu od 
1952. - 1957. godine, uvevši neke nove kolegije kao što su : Uvod u 
medicinu, Sestrinstvo, Medicinska statistika i dr. Istodobno, njegovim 

zalaganjem otvara se_i drugi Medicinski fakultet u Rijeci 1955. godine. 
Prije toga osniva se Viša škola za medicinske sestre. 


Godine 1955. nagrađen je medaljom i nagradom zaklade Leona Bernarda, 
što predstavlja najveće međunarodno priznanje na području socijalne 
medicine. Pri kraju života u funkciji visokog izaslanika i eksperta Svjetske 
zdravstvene organizacije (WHO) obilazi brojne afričke zemlje, opterećene 
uto vrijeme epidemijama brojnih zaraznih i egzotičnih bolesti. 


Umroje u Zagrebu u 70. godini života. 

DR. ANTE ŠERCER, 


(Požega, 1896. - Zagreb, 1968.) 


Ovaj vjerojatno najveći otorinolaringolog u 
povijesti hrvatske medicine, rođen je u Požegi od 
oca Ivana Šercera poznatog filologa i majke 
Malčike Mazek, kćerke znamenitog ravnatelja 
požeške Gimnazije, profesora Antuna Mazeka, 
odgojitelja plejade visokih požeških intelektuala- 
ca. 


Maturirao je 1914. godine u Dubrovniku gdje mu 
je i otac bio profesor na Pomorskoj akademiji. 
Svoje dječje i školske praznike najradije je mladi 
Šercer provodio u Požegi kod svoga djeda Maze- 
ka. 


Studirao je medicinu u Grazu, a doktorirao je u Pragu 1919. godine. Već od 
1920. godine radi u novoj Klinici za ORL u Zagrebu kao asistent prof. 
Mačšeka. 


Još kao medicinar napisao je brošuru ,Kakva korist od alkoholnih pića? 
Zorni prikaz štete koju alkoholna pića uzrokuju u narodnom životu i 
gospodarstvu“ (Rijeka, 1918.). Zahvaljujući dobrohotnosti dr. Mašeka 
daroviti Šercer provodi svake godine po dva mjeseca na inozemnim 
klinikama, stječući pri tome, dragocjena iskustva upoznavajući se s 
vodećim europskim otolozima toga vremena. 


Vrlo rano Šercer pokazuje sklonost slikarstvu, pa izrađuje veći broj slika za 
nastavu studentima. Uređuje i knjižnicu Klinike. 


Privatnim docentom postao je 1925. godine, a dvije godine kasnije izabran 
je za sveučilišnog docenta. Godine 1929. umirovljenjem dr. Mašeka on 
postaje predstojnikom Klinike za ORL. Iste je godine postao izvanredni 
profesor, a 1932. godine je izabran za redovitog profesora Medicinskog 
fakulteta u Zagrebu. 


Tri je školske godne obnašao dužnost dekana Medicinskog fakulteta u 
Zagrebu. 

Svojom izvanrednom stručnošću i istraživačkim nadahnućem utjecao je 
da zagrebačka Klinika za ORL postane vrlo poznata po uzornoj nastavi i 
znanstveno-istraživačkom radu iz područja otorinolaringologije i 
plastične kirurgije. 


Nakon rata, u jesen 1946. postavljen je za šefa Odjela za uho, grlo i nos 
bolnice ,Dr. Mladen Stojanović“ u Zagrebu. On taj Odjel reformira i 
modernizira, a 1964. godine pretvorio gaje u sveučilišnu Kliniku. 


K tome, treba reći, da je prof. Šercer osnivač Instituta za proučavanje i 
zaštitu uha i dišnih organa, te da je jedan od osnivača Thalasoterapije u 
Crikvenici, ustanove za liječenje kroničnih otorinolaringoloških bolesnika. 


Njegov se znanstveni opus sastoji od preko 170 znanstvenih radova napi- 
sanih na hrvatskom i na više stranih jezika. Napisao je i desetak briljantnih 
monografija, knjiga i udžbenika. 


U svojim znastvenim razmatranjima doticao se mnogih problema iz 
područja kojim se bavio, ali je posebno naglašavao neke, primjerice 
sklerom, kojije u to vrijeme bio skoro nacionalni zdravstveni problem. 


Još prije 2. svjetskog rata, među prvima u Europi razrađuje operacijske 
metode otoskleroze o čemu je snimio jedan edukativni film. U spektru 
briljantnih kirurških zahvata ovog sjajnog liječnika visoko mjesto 
zauzimaju zahvati iz sfere plastične kirurgije (rinoplastika) te zahvatiradi 
raka grkljana uz modifikaciju još mnogih zahvata. Njegovo kapitalno 
djelo ,Otorinolaringologija“ koncipirano je u tri dijela - sveska: 
(Propedeutika, Klinika i Operacije). Treći svezak je nažalost ostao u 
rukopisu. Za drugi svezak knjige nagrađen je 1966. godine nagradom 
grada Zagreba. 


Napisao je iz područja povijesti medicine djelo ,Propedeutika“, a u formi 
monografije izdaje 1950. u Zagrebu knjigu ,Povijest traheotomije i 
trahealne kanile“. Ovome treba pridodati i knjige ,Tonzilarni problem“ 
(Zagreb, 1950.) i knjigu ,Ktrurgija čeljusti izdane još 1936. u suradnji s dr. 

Čuparom i dr. Podvincem. U Njemačkoj 1962. godine Šercer zajedno s 
prof. Mundnichom objavljuje knjigu ,Plastische Operationem an der 
Nase und an der Ohrmuschel“. 


Od 1932.-1934. godine bio član Časnog suda ZLH-e, a Zbor ga proglašava 
nakon toga svojim počasnim članom. 

Profesor Ante Šercer je u razdoblju od 1954. pa sve do svoje smrti 1968. 
godine bio glavni urednik Medicinske enciklopedije LZ ,Miroslav Krleža“ 
u Zagrebu. Mnogi smatraju izdavanje Medicinske enciklopedije uspjehom 
stoljeća u našoj nacionalnoj medicinskoj leksikografiji. Nakon uređenja 
prvog izdanja u deset svezaka, u dovršenju drugog izdanja prekinula gaje 
iznenadna smrt 25. studenog 1968. godine. 


Konačno, Ante Šercer je prvi naš liječnik koji je izabran za redovitog člana 
JAZU-a (danas HAZU) već 1937. godine. 

| DR. RADOSLAV LOPAŠIĆ, 


(Požega, 1896. - Zagreb, 1979. ) 


Nakon osnovne škole, gimnaziju pohađa u 
Požegi i Gospiću, dok je studij medicine okončao 


, 
so u Pragu. 
x : % > Nakon toga radio je u duševnoj bolnici u Vrapču, 


s 
te u Neurološko-psihijatrijskoj klinici u Beogra- 
pe du. 


-* 


Docentom postaje 1932. godine, a nešto kasnije i 
redovitim profesorom Medicinskog fakulteta u 
Zagrebu te nakon toga, predstojnikom Neurolo- 
ško-psihijatrijske klinike. Rano je postao redovi- 
tim članom JAZU-a. 


Sudjelovao je na mnoštvu kongresa i drugih stručnih skupova, a obavljao 
jeibrojne odgovorne funkcije u domaćimi stranim stručnim udruženjima. 


Bio je istaknuti član redakcije časopisa ,Neuropsihijatrija“. 


Objavio je u karijeri 78 stručnih i znanstvenih radova, a bio je i suradnik 
Medicinske enciklopedije LZ ,Miroslav Krleža“. 


Poznati su mu radovi: ,Liječenje psihoza dugotrajnim snom“ (1924.), 1 
»Kriminalna patologija psihopatoloških tipova“ (1933. ). 


U karijeri je višestruko odlikovan. Tako je 1966. godine dobio Nagradu 
Grada Zagreba. 


Umroje u Zagrebu, ujesen 15. listopada 1979. godine. 

DR. ERNEST GRIN, 


(Požega, 1899. - Sarajevo, 1976.) 


U ranoj dječjoj dobi s roditeljima seli u Zagreb gdje završava osnovnu 
školu i gimnaziju, a Medicinski fakultet u Beču. 


Godine 1923. nastavlja specijalizaciju iz dermatolovenerologije koju 
okončava 1926. godine. Kao uposlenik u Higijenskom zavodu u Zagrebu 
vodi bitku s endemskim sifilisom koji u to vrijeme hara predjelima istočne 
Bosne (Foča), kao iu sjevero-zapadnim krajevima oko Cazina. 


U Varaždin se seli 1930. godine gdje postaje šef Kožno-veneričnog 
dispanzera, a već dvije godine kasnije odlazi u Vukovar za upravitelja 
Doma narodnog zdravlja. Uslijedilo je razdoblje školovanja u Americi u 
trajanju od dvije godine. Slijedeća stanica, ovog sada, već uglednog 
dermatologa je bilo Sarajevo, točnije Higijenski zavod u Sarajevu, gdje se 
susreće s vrlo teškim slučajevima, endemskog sifilisa, gušavosti i 
tuberkuloze. 


Prema podacima iz literature, prava bitka sa endemskim sifilisom počinje 
1927. godine u Bosni, kada se osnivaju brojni higijenski zavodi i domovi 
zdravlja ( Tuzla, Mostar, Bihać, Travnik). 


U razdoblju od 1927. do 1943. godine pregledano je u Bosni preko 500 000 
ljudi i tom prilikom otkriveno 15,2% (ili svaki 6. pregledani !!) zaraženih 
sifilisom (podatak: Vladimir Dugački!). 


Angažman u struci vodi ga pred 2.svjetski rat u Banja Luku, odakle odlazi 
u rat, da bi nakon rata nastavio i dalje predano raditi u struci na suzbijanju 
zaraznih bolesti u čitavoj Bosni i Hercegovini, kao i na organizaciji 
cjelokupne zdravstvene službe u toj Republici. 


Tako je već 1946. godine postao direktorom Centralnog kožno-veneričnog 
dispanzera u Sarajevu. Nemjerljive su zasluge ovog Požežanina na 
eradikaciji endemskog sifilisa u Bosni što je postalo ogledni model za 
slična suzbijanja u okvirima Svjetske zdravstvene organizacije (WHO), čiji 
je uskoro postao konzultant i savjetnik za ova pitanja. U ime WHO, a na 
temelju iskustava stečenih u Bosni, Grin boravi u mnogim zemljama 
Dalekog istoka, Indokine i Afrike. 

Iz toga razdoblja datiraju i njegove najpoznatije publikacije: ,O polnim 
bolestima“ ( Sarajevo, 1946./47.), ,O endemskom sifilisu“ (Sarajevo 
1948./49.),,, Kožne ipolne bolesti“idr. 


Na kraju svoje plodne liječničke karijere Grin osniva u Sarajevu Zavod za 
kožne i venerične bolesti ,Dr. Sima Milošević“, inače ranije poznat kao 
Bolnica za gljivična oboljenja. Isto tako, jedan je od osnivača Akademije 
nauka iumjetnosti BiH 1966. godine. 


Na sarajevskom Medicinskom fakultetu inauguriran je u status redovnog 
profesora 1960. godine, a šest godina kasnije, izabran je za šefa Katedre i 
Dermatovenerološke klinike. 


Objavio je preko 150 stručnih i znanstvenih radova u kojima prvenstveno 
obrađuje problem endemskog sifilisa. Poznati rad iz tog područja je 
rEpidemiology and Control of Endemic Syphilis“ objavljen mu je u okviru 
publikacije WHO. 


Njegova životna predanost ovoj problematici, te izvanredno poznavanje 
svih vidova, svrstalo je Ernesta Grina u red najistaknutijih svjetskih 
stručnjaka za problematiku endemskih treponematoza. 


Ništa manje angažmana i stručnosti nije Grin posvetio jednom drugom 
problemu kojega također uspješno stavlja pod kontrolu, a to je problem 
gljivičnih oboljenja. Tako iz razdoblja šezdesetih nastaje njegovo 
koautorsko djelo ,Dermatofitije ljudi i životinja“ u kojemu iznosi 
probleme kožno-gljivičnih bolesti kao socijalno-zdravstveni problem kod 
ljudi, alii kod životinja. 

U životopisu ovog znamenitog Požežanina navode se i za ono vrijeme 
socijalizma, nezaobilazna društvena priznanja koja su bila brojna. 
Najznačajnije je bilo svakako priznanje: Orden zasluga za narod sa zlatnim 
vijencem te nagrada AVNOJ-a. 


Umroje u Sarajevu u 77. godini. 

| DR. MIROSLAV DELIĆ, 


(Požega, 1901. - Zagreb, 1971.) 


Na samom početku XX. stoljeća rodio se u Požegi, kasnije vrlo poznati i u 
širim razmjerima priznati, ortoped dr. Miroslav Delić. 


Nakon osnovne škole, gimnaziju je završio u Makou u Mađarskoj. Medi- 
cinu studira u Bečui Zagrebu, gdjeje diplomirao 1925. godine. 


Prvo radno mjesto nakon odsluženja vojnog roka, za Delića je bilo u 
Državnom sanatoriju za tuberkulozu kostiju i zglobova u Kraljevici. Za 
samo godinu dana prelazi u Zagreb i zapošljava se kao sekundarni liječnik 
u Ortopedskoj bolnici kod čuvenog ortopeda dr. Špišića. 


Dvije godine kasnije, Delić odlazi kod prof. Ombredannea u Pariz da bi se 
usavršavao u ortopediji. Unatoč ponuđeg mu mjesta u klinici za dječju 
ortopediju i kirurgiju u Parizu, vraća se u Hrvatsku i to ponovo u 
Kraljevicu, gdje ostaje na mjestu šefa Državnog lječilišta za tuberkulozu 
kostiju izglobova sve do 2. svjetskograta. 


Trebareći dajenjegov boravak u Kraljevici imao za posljedicu vrlo bogatu 
spisateljsku i izdavačku djelatnost. Tako su u tom razdoblju svjetlo dana 
ugledale vrlo vrijedne knjige: ,Tuberkuloza kosti i zglobova, Lječilište 
Kraljevica, metode liječenja, idealna klima“ (Zagreb, 1930.) i ,,Sanatorij i 
tuberkuloza kosti i zglobova“ koju piše zajedno s arhitektom Weisma- 
nnom. 


Zatim, tu je stručna knjiga za liječnike praktičare ,Sadreni povoji“ a zajed- 
no s Ernestom Grinom objavljuje knjigu ,Koštani i zglobni lues kod 
endemskog luesa u Bosni“ ( Zagreb, 1936.). 


Godine 1940. izlazi mu značajno djelo ,,Koštana i zglobno-koštana tuber- 
kuloza“,a dvije godine ranije, pozabavio se problemima operativnog zbri- 
njavanja tuberkuloze kostiju u knjizi ,Operativno liječenje tuberkuloze 
kostiizglobova“. 


Nakon ratnih putešestvija, sve do 1951. godine ostaje najprije u Budvi, a 
kasnije u Risnu, da bi početkom 1951. godine primio dužnost primariusa 


na ortopedskom Odjelu bolnice ,Dr. Josip Kajfeš“ - danas bolnice ,Svetog 


——om—a—a—,:3:_:3:5 ——————————————————————— 


JOSIP FAJDIĆ POŽEŠKI ZAPISI 


Duha“ u Zagrebu. 


Tu sve do smrti, dr. Mirolav Delić nastavlja izdavati brojne knjige i 
publikacije kao što su: ,Prirođeno isčašenje kuka“ (1951.), ,Razvoj 
medicinske misli i gradnja bolnica“ (1953.),,,Poliomielitis“ (1954.),,,Coxa 
vara“ (1967.). 


Umro je u Zagrebu, kao redoviti ili počasni član brojnih stručnih društava 
u 70. godini života. 


JOSIP FAJDIĆ POŽEŠKI ZAPISI 


| DR. ANTUN VALEČIĆ, 


(Požega, 1905. - Zagreb, 1989.) 


S početka XX. stoljeća Požega je iznjedrila još 
i jednog sjajnog kirurga - urologa dr. Antuna 
ča. TA i Valečića. 


U Požegi je nakon osnovne škole završio gimna- 
ziju, a medicinu nastavlja studirati u Zagrebu, 
gdje je po završetku studija uslijedila specijaliza- 
cija iz kirurgije. 

U početku radi kao asistent na kirurškom odjelu 
Sanatorija ,Merkur“. Ratnih godina 2. svjetskog 
rata usavršava svoje kirurško znanje u Mostaru. 


Poslije toga dr. Valečić djeluje na kirurškoj klinici 
Medicinskog fakulteta u Zagrebu. Uz rad na polju kirurgije urogenitalnog 
trakta objavio je oko 30 stručno-znanstvenih radova. Najpoznatiji su: 

»Prilog pitanju rupture uretre“,,,Rak dojke“ i,Adenom prostate“. 


Za iznimne doprinose u kirurgiji i marljiv rad u struci višestruko je 
nagrađivan kako na lokalnoj tako ina državnoj razini. 


Umroje u Zagrebu 1989. godine. 


JOSIP FAJDIĆ POŽEŠKI ZAPISI 


DR. ALFRED ŠTAJNER, 


(Požega, 1910. - Beograd, 1990.) 


Nakon završene osnovne škole, pohađao je 
požešku Gimnaziju, a nakon završetka 
srednjoškolskog obrazovanja, nastavlja studij 
medicine u Zagrebu. 


Po završetku studija medicine radio je u godi- 
nama prije 2. svjetskog rata u ordinaciji svoga 
oca, zubnog liječnika dr. Makse Stajnera. 


U vrijeme rata obnašao je važne funkcije u 
Ž sanitetu NOV-e,a nakon završetka rata djeluje 
u okviru medicinske službe bivše JNA. 


Godine 1950. utemeljio je Odjel za maksilofa- 
cijalnu kirurgiju u okviru Klinike za bolesti usta i zubi VMA u Beogradu. 
Bio je predstojnik istoga Odjela dugi niz godina. Postupno je stekao zvanje 
docenta i sveučilišnog profesora. Na dužnosti rukovoditelja toga Odjela 
dočekaojeiodlazak u mirovinu 1967. godine. 


Dr. Štajner je bio jedan od utemeljitelja Udruženja za plastičnu i 
maksilofacijalnu kirurgiju Jugoslavije kao i Europskog društva za maksi- 
lofacijalnu kirurgiju. Kao umirovljeni stručnjak utemeljio je u vremenu od 
1967.- 1972. Odjel za maksilofacijalnu kirurgiju u Općoj bolnici u Osijeku. 


U karijeri je objavio tridesetak znanstvenih i stručnih radova na hrvat- 
skom, njemačkom i engleskom jeziku. Među najpoznatijim publikacijama 
su: ,Terapija velikih cista mandibule transplatacijom spongioze“, 
»Kompleksne frakture kostiju lica kod povreda maksilofacijalne regije“, 
»Karcinom maksile sprodorom u orbitu“. 


Umroje u Beogradu u 80. godini života. 

JOSIP FAJDIĆ POŽEŠKI ZAPISI 


DR. IVAN REINER, 


(Požega, 1911. - Zagreb, 1975.) 


Kao i brojni njegovi prethodnici dr. Reiner je 
završio osnovnu školu i gimnaziju u rodnom 
gradu. Upisao je 1930. godine Medicinski fakultet 
u Zagrebu na kojem je diplomirao 1937. godine. 


Nakon odsluženja vojnog roka, nastavlja specijali- 
zaciju iz interne medicine u bolnici ,Milosrdnih 
sestara“ u Zagrebu. Specijalistom internističke 
struke postao je 1942. godine uz dosta prethodnih 
nepredviđenih poteškoća i političkih podmetanja. 


Uslijedila su brojna premještanja, najprije u 
Osijek, a zatim u neke zagrebačke bolnice ( ,Sveti 
Duh“, Glavna vojna bolnica) te u Vojnu bolnicu u Crikvenici, da bi se 


PILA 


konačno 1945. skrasio u zagrebačkoj bolnici ,,dr. Mladen Stojanović“. 
Aktivirao se kao omladinac u poslijeratnoj izgradnji zemlje. 


U izgradnji znanstvene karijere ovog vrsnog liječnika redoslijed je 
slijedeći: 1950. izabran je za asistenta na Medicinskom fakultetu, naslovni 
docent postao je 1959., a za sveučilišnog docenta izabran je 1961. godine. 
Izvanredni profesor je postao 1964., a u status redovitog sveučilišnog 
profesora promaknut je 1972. godine. 


Interni odjel na kojem dr. Reiner radi, prerasta 1964. u Internu kliniku 
Medicinskog fakulteta, a on postaje predstojnik klinike. Unatoč teškoj 
bolesti (leukemija) s kojom se dugo godina hrvao, prof. Reiner uspijeva 
modernizirati kliniku uvodeći brojne subspecijalističke ambulante, kao i 
nove dijagnostičke metode i postupke uz proširenje odjela. 


Kao međunarodno priznati stručnjak u endokrinologiji i dijabetologiji, 
publicirao je preko 80 stručnih i znanstvenih radova, a teme su mu razni 
endokrinološki poremećaji kao i dijabetologija, te posebno pulmologija. 
Kao suplement časopisa ,Anali bolnice dr. Mladen Stojanović“ 1962. 
tiskanje njegov poznatirad ,Karcinom bronha“. 

JOSIP FAJDIĆ POŽEŠKI ZAPISI 


Poznat je kao deklarirani protivnik pušenja, objašnjavajući znanstveno na 
mnogim mjestima u medicini najdokumentiraniju korelaciju između 
pušenja i raka pluća. Tako je poznat njegov prilog u Medicinskoj 
enciklopediji ,Pušenjeirak bronha“. 


Kao Požežanin, zalažući se indirektno za zdravu populaciju u rodnom 
gradu, objavljuje povodom 270. godišnjice požeške Gimnazije 1969. 
godine, Raspravu o štetnosti pušenja, pri čemu se zalaže za poduzimanje 
energičnih mjera u suzbijanju pušenja (Zbornik požeške Gimnazije, 1969). 


Bio je član Glavnog odbora Zbora liječnika Hrvatske (ZLH) u trajanju od 
tri godine, zatim član Znanstvenog vijeća Središnjeg instituta za tumore i 
slične bolesti (danas Klinike za tumore) u Zagrebu, predsjednik Interni- 
stičke sekcije ZLH-e i predsjednik Komisije Sekretarijata za narodno 
zdravlje SRH-e za specijalističke ispite iz interne medicine. 


Višestruko je nagrađivan za života i posthumno. 


Shrvan teškom bolešću umro je prerano u 64. godini života. 


JOSIP FAJDIĆ POŽEŠKI ZAPISI 


DR. FRITZ SPITZER, 


(Požega, 1914. - Zagreb, 20053) 


Temeljnu i srednješkolsku naobrazbu stekao je u rodnom gradu Požegi, da 
bi senakon toga uputio na studij medicine u Zagreb. 


Završetkom studija medicine, početkom rata interniran je u Njemačku 
gdjejeboravio od 1941.- 1945. godine. 


Nakon rata, povratkom u Hrvatsku radio je u bolnicama u Petrinji i Sisku, 
a od 1953. godine obnaša dužnost ravnatelja Opće bolnice u Vinkovcima 
gdjeje ujedno i rukovoditelj Internog odjela. 


U periodu 1959.-1962. godina imenovan je ravnateljem bolnice u Ras Desti 
u Etiopiji, anakon povratka uposlenje u Republičkom zavodu za socijalno 
osiguranje u Zagrebu. 


Pod kraj šezdesetih (1969. ), Spitzer obnaša dužnost predsjednika Vijeća 
Više invalidske komisije zajednice MIORH-a. UZ to, bio je i predsjednik 
Sekcije za medicinska vještačenja HLZ-a. 


Objavio je u karijeri oko 70-tak znastvenih i stručnih radova u nas i u 
inozemstvu, (,Prilog poznavanju eozinofilnog pleuritisa“, ,Analiza 
faktora koji određuju radnu sposobnost i invalidnost kardiovaskularnih 
bolesnika“), a za predan rad u području zdravstva stekao je više 
odlikovanja. 


1987. godine promijenioje ime i prezime u Zagrebu u Fric Špicer. 


Umroje u Zagrebu 3. listopada 2003. u 89. godini. 

JOSIP FAJDIĆ POŽEŠKI ZAPISI 


DR. MATIJA KOŽIĆ, 


(Šeovci-Požega, 1915. - Zagreb, 1981.) 


Osnovnu školu i realnu gimnaziju završava u 
Požegi, a nakon mature, upisuje studij medicine 
na Medicinskom fakultetu u Zagrebu. 


Završetkom 2. svjetkog rata (1945.) radi na 
Kirurškoj klinici u Zagrebu, a od 1946. godine 
radi kao asistent na kirurškom odjelu Zakladne 
bolnice ,Rebro“ u Zagrebu. 


Godinu dana kasnije, Kožić prelazi na neuroki- 
rurški odjel kirurške klinike. 


Kao stipendist Svjetske zdravstvene organizacije 
(WHO) narednih je godina specijalizirao neurokirurgiju u Švedskoj, 
Danskoj, Švicarskoj i Engleskoj. U tim je zemljama posebno studirao 
dijagnostiku i operacijsku tehniku tumora mozga i leđne moždine. 


Dobitnik je diplome International Cooperation Administration USA za 
područje neurokirurgije. Godine 1952. postao je rukovoditelj Neuro- 
kirurškog odjela Kirurške klinike u Zagrebu, a tri godine kasnije, 
promoviranje u sveučilišnog profesora Medicinskog fakulteta u Zagrebu. 


Još od prije, član je Skandinavskog neurokiruiškog društva i Glavnog 
Odbora neurokiruškog društva bivše države. Bio je stručni suradnik 
Medicinske enciklopedije LZ ,Miroslav Krleža“. 


Objavio je u stručnoj i znanstvenoj periodici više od 50 radova. Među 
značajnijim radovima ističu se: ,Kirurška tehnika hydrocephalusa“, 
»Slučaj tuberkuluma frontalnog režnja“, ,Operativno liječenje epilepsije 
pomoću kortigrafije“. 


Umroje u Zagrebu 1981. godine. 


JOSIP FAJDIĆ POŽEŠKI ZAPISI 


DR. ZDRAVKO PANIJAN, 


(Jakšić - Požega, 1921. - Zagreb, 1998.) 


Postoje podaci prema kojima je rođen u Brod Moravicama u Gorskom 
kotaru (op. aut.). 


Nakon nižih razreda osnovne škole, nastavlja školovanje na realnoj 
gimnaziji u Požegi. 
Uslijedioje studij medicine na Medicinskom fakultetu u Zagrebu. 


Nakon završenog studija medicine, karijeru nastavlja kao vojni liječnik 
službujući od 1946. - 1964. godine u raznim gradovima (Kopar, Sisak, 
Zemun, Zagreb). 


Nakon 1964. godine djeluje kao liječnik s titulom primariusa i kao 
rukovoditelj Oftalmološkog odjela u bolnici ,Sveti Duh“ u Zagrebu. 


Stekavši titulu doktora medicinskih znanosti i postavši naslovni docent 
Medicinskog fakulteta u Zagrebu, sudjeluje aktivno na brojnim domaćimi 
stranim stručno-znanstvenim skupovima. 


Publicirao je u medicinskoj periodici oko 30-tak stručnih i znanstvenih 
radova iz područja oftalmologije. 


Bio je član Francuskog oftalmološkog društva u Parizu i Austrijskog 
oftalmološkog društva u Beču. 


Umroje u Zagrebu 17. veljače 1998. godine. 

JOSIP FAJDIĆ POŽEŠKI ZAPISI 


| DR. IGNAC STIPANIĆ, 


(Požega, 1925. - Osijek, 2005.) 


Pučku školu i gimnaziju okončava u rodnoj Požegi, a potom se upućuje na 
studij medicine u Zagreb. 


Nakon diplomiranja, nastavlja specijalizaciju iz urologije koju obavlja u 
više uroloških klinika u Zagrebu, Ljubljani i Beogradu, ali uz to, boravi u 
više navrata na edukacijama u inozemstvu ( Kopenhagen). 


Gotovo čitav radni vijek proveo je radeći kao vrhunski urolog i šef Odjela 
urologijeu OB Osijek, kojega je utemeljio još 1961. godine. 


Takođerje bio predsjednik Urološke sekcije HLZ-a, te član Internacionalog 
društva urologa. 


Za doprinose u razvoju zdravstva u Osijeku višestruko je odlikovan. 


Publicirao je preko 50 stručnih i znanstvenih radova u domaćim i stranim 
časopisima za kirurgiju i urologiju. 


Umroje u Osijeku 4. kolovoza 2005. godine. 

JOSIP FAJDIĆ POŽEŠKI ZAPISI 


DR. VLADIMIR GABRIĆ, 


(Požega, 1923. - Zagreb, 2007.) 


Požeški je đak, koji studij medicine završava 1952. 
godine na Medicinskom fakultetu u Zagrebu. 
Kirurgiju je specijalizirao 1960. godine, a specijali- 
stičkiispitizurologije položioje 1964. godine. 


Bio je demonstrator i kasnije asistent u Zavodu za 
anatomiju Medicinskog fakulteta u Zagrebu, a 
radio je jedno vrijeme u zagrebačkoj Traumatolo- 
škoj bolnici, sve do 1957. godine. 


Nakon toga prelazi na KBC Rebro, u svojstvu 
asistenta na Klinici za kirurgiju. Njegov znanstveni 
uspon u medicini počinje ustvari utemeljenjem Klinike za urologiju za čije 
je osnivanje odigrao značajnu ulogu, najprije kao zamjenik šefa Klinike, a 
zatim kao šef Klinike za urologiju Medicinskog fakulteta, kada je ujedno 
obranio doktorsku disertaciju. Uslijedio je izbor u zvanje docenta, a kasni- 
je, nakon statusa izvanrednog profesora, promaknut je u zvanje redovitog 
profesora Medicinskog fakulteta. 


Pored istinske predanosti struci, sačuvao je vedrinu i interes za veslanje i 
streljaštvo, koji su dodatno krijepili njegov životni put. 


Svoj je znanstveni i istraživački angažman u eksperimentalnom radu u 
rekonstruktivnoj kirurgiji debelog crijeva, te eksplantaciji bubrega, 
prenosio na svoje suradnike, potičući kod njih interes za napredak. 


Poticao je osnivanje Centra za dijalizu i nesebično pomagao njegovom 
razvoju. Kada je u pitanju usavršavanje, najviše je vremena proveo u 
kirurškoj Klinici u Beču, pored toga pohodio je urološke Klinike u 
Disseldorfu, Miinchenu, Hamburgu, Berlinu, Rostocku, Varšawi, Mila- 
nu, Parizu, Londonu, Barceloni iSan Francisku. 


Nakon umirovljenja 1990. godine, nastavio je predano raditi i nastupati u 
Medicinskoj akademiji (AMZH). 


Umrojeu84. godini u Zagrebu. 

JOSIP FAJDIĆ POŽEŠKI ZAPISI 


| DR. BRANKO ŽIVKOVIĆ, 


(Požega, 1925. - Zagreb, 1991.) 


Rođen je u Požeškim Sesvetama gdje je pohađao 
osnovnu školu, a nakon toga pohađa realnu Gim- 
naziju u Požegi. Nastavio je nakon srednje škole 
studij medicine na Medicinskom fakultetu u 
Zagrebu. 


Od 1959. godine radi u Općoj bolnici Nova 
Gradiška, gdje je utemeljio ginekološki odjel bol- 
nice i dispanzer za žene. Bio je prvi rukovoditelj 
obje ovejedinice pri Službi za zaštitu žena. 


Od 1963. godine radio je u kliničkoj bolnici ,Sestara milosrdnica“ u Zagre- 
bu kao rukovoditelj Odsjeka na Odjelu za ženske bolesti i porodiljstvo. 


Dr. Živković je u karijeri uglednog ginekologa požeških korijena, objavio 
tridesetak stručnih radova od kojih su poznati: ,Prerano ljuštenje 
posteljice“, ,Pretporođajna zaštita i profilaksa u trudnoći“, ,Slučaj 
ascitesa u graviditetu“. 


Pored plodne liječničke karijere, ogledao se u pisanju poezije. Tako je 
objavio nekoliko krugova pjesama uklopljenih u zbirku ,Sve o Veneri“ 
(1989.) koje su znakovite po tome što im je motiv žena u ginekološkom 
ozračju. U pjesmama su povezani žena i znanstvena opažanja na njoj, a sve 
to ocrtanoje znakovitim slavonskim smislom za blagi humor. 


Književnik Milivoj Slaiček je u predgovoru njegove zbirke pjesama je 
napisao: ,Nema sumnje da je ovakav liječnik - pjesnik Živković nešto 
novo u našoj sredini. Knjiga je sretan put za one prave znatiželjnike i one 
prave filistre.“ 

Nakon prvih pjesničkih pokušaja u požeškoj Gimnaziji gdje se pojavio kao 
jedan od mladih pjesnika u knjizi ,Mlada požeška lirika“ (Požega, 1943.), 
Branko Živković je kao zreo čovjek tiskao zbirku pjesama ,Venera, moj 


pacijent“ (Zagreb, 1984.), ,Približavanje Veneri“ (Zagreb, 1986.) i ,,Sve o 
Veneri“ (Zagreb, 1989.). 


Umroje u Zagrebu 1991. godine. 

JOSIP FAJDIĆ POŽEŠKI ZAPISI 

IZVODI IZ RECENZIJA 


Čitajući eseje prof.dr.sc. Josipa Fajdića, nameće se zaključak kako pred sobom 
imamo zapise svjedoka vremena, kulturnog prostora baroknog gradića koji 
duboko diše tradicijom i poviješću te sadašnjim trenutkom u kome je Josip 
Fajdić i njegova Vila Velebita zasigurno ostavio traga. Način na koji je knjiga 
koncipirana potvrđuje nam Fajdićevu svestranost te duboku povezanost s 
rodnom Likom, ali i zaljubljenost u kulturu grada u kome provodi svoje naj- 
plodnije godine. Dobar poznavatelj umjetnosti, vješto koristi vokabular ko- 
jim, u peićevskom stilu, preferirajući impresiju, predstavlja djela niza umjet- 
nika od Stipe Golca, Davora Žilića, Predraga Golla, Josipa Generalića, Ede 
Kovačevića, Josipa Zankija do Dimitrija Popovića i drugih. Iznenađuje poetič- 
nosti liričnost Fajdićevih, rekli bismo Zidićevim jezikom, likovnih rečenica 
kojima strastveno predstavlja dimenziju slikovnosti autora koje prezentira 
požeškoj kulturnoj javnosti. On se ne zadržava na površinskim tumačenjima 
nego nastoji otkriti različite značenjske slojeve koji nastaju u njegovom oku. 
Bilo da je riječ o već afirmiranim umjetnicima ili manje poznatima treba reći 
kakoje Fajdić uistinu napisao zanimljive crtice svojih opažaja. 


Drugi dio ove tiskovine posvećen je zapisima nastalim prilikom predstavlja- 
nja knjiga različitih tematika od onih koje se bave socijalnim, povijesnim, 
političkim, do knjiga koje govore o značenju Crkve i sakralnih objekata u Lici 
do beletrističkih tekstova. Treba ovdje izdvojiti napise koji obrađuju ličku 
ikavicu, arhaični segment zavičajnog jezikoslovlja koji Fajdić želi otrgnuti 
zaboravu. Njegova osobna lička baština prepoznatljiva je u dokumentaris- 
tičkom načinu pisanja. S druge strane, ironična britkostnjegova izraza ogleda 
se u kritički nastrojenim tekstovima u kojima, poput nekih naših zavičajnika 
iz druge pol. 19. st., spočitava suvremenicima odnos prema kulturnim vrijed- 
nostima i sadašnjem trenutku no sve u maniri dobronamjernog, ali aktivnog 
promatrača. 


Radost i zanos osjeća se u Fajdićevim rečenicama, a također iščitava i značenje 
koje je umjetnost imala i ima u životu intelektualca koji je za životni poziv 
ipak odabrao liječništvo. I njemu su upravo posvećeni posljednji dijelovi knji- 
ge, znanstveni radovi vrsnoga kirurga. Posebno je značajan dio knjige u ko- 
me je Josip Fajdić usustavio podatke, do sada malo kome poznate, o liječ- 
nicima koji potječu s područja Požeštine, a živjeli su i radili u 19. i20.st. Kroz 
njihove zanimljive životopise te doprinose medicinskoj znanosti, omogućio 
nam je uvid u povijest medicine na našim prostorima, ali i šire te otvorio 


putove nekim novim istraživačima. 
Dr.sc. Vesna Vlašić 
...e..= = ei 


JOSIP FAJDIĆ POŽEŠKI ZAPISI 


Požeški zapisi: osvrti, kritike i eseji 


Rukopis Požeški zapisi: osvrti, kritike i eseji autora Josipa Fajdića ima 150 
stranica računalom pisanog teksta u standardnom proredu i veličini slova. To 
je djelo za popularizaciju znanosti. U njemu su doneseni osvrti, kritike i 
zabilješke koje je autor pisao u prigodi predstavljanja slikara i njihovih djela, 
odnosno pisaca i njihovih djela, uključujući likovnu koloniju Vile Velebita u 
Požegi, doprinos Požežana hrvatskoj medicini i tekstove s povetom. U 
osvrtima, kritikama i zabilješkama portretirane su teme čije izvorno značenje 
artikulira potrebu za domišljenim sustavom kritički posredovanih misli. To 
nije jedini mogući pristup tim temama, ali je razmjerno pouzdan putokaz 
prema njima. Primjeri različih oblika spoznaje u osvrtima, kritikama i 
zabilješkama uvjetovani su društveno-povijesnim prilikama, a rukopis se 
odlikuje izuzetnom snagom izraza i umnim uvidom njegova autora, čijoj su 
stvaralačkoj energiji slikari i pisci kao relevantni sugovornici u središtu 
pozornosti. Naslov rukopisa odgovara njegovu sadržaju, struktura rukopisa 
je dobra, a pristup, jezik i stil su prikladni. Tekst je napisan jasno i logično. 
Pojedini dijelovi rukopisa ujednačeni su po svom opsegu. Rukopis pokazuje 
visoku razinu samostalnog razmišljanja. Djelo je namijenjeno zainteresiranoj 
znanstvenoj i kulturnoj javnosti. S obzirom na tematsku relevantnost, interes 
intelektualne zajednice i potrebe društva njegovo je objavljivanje bez izmjena 
opravdano i preporučljivo. 


U Zagrebu, 13. lipnja 2016. Recenzent 

Dr. sc. Željko Holjevac, izv. prof. 

Lucidna seciranja kulturne zbilje Požege 


Rijetke su danas osobnosti poput glasovitoga liječnika dr. sc. Josipa Fajdića 
koji, u kontinuitetu od gotovo trideset godina, ne samo da prati ono što se na 
planu kulture u životu grada Požege događa, već on predstavlja i jednog od 
ključnih i nesustalih protagonista kada je riječ o organizaciji i produkciji 
vrijednih kulturnih priredaba i događaja u ,slavonskoj ljepotici“. Usto, 
dodatnu iznimnost u ,slučaju Fajdić“ pronalazimo u činjenici što on, posve 
suvereno, i promišljajući referira na iste - bilo da je riječ o onima iz područja 
slikarstva ili pak o onima iz književnosti, na način što je bio, i to uistinu 
suvisao, govornik prigodom otvaranja izložaba ili predstavljanja knjiga u 
Požegi. 


Istaknusmo posve svjesno ono ,suvisao govornik“ iz razloga što se iz sadržaja 
Fajdićeva javnih nastupa s navedenih priredaba krije nesvakidašnja širina 
informiranosti, gotova svekolika upoznatost s onim što je vrijedno na 
umjetničkoj sceni kao i posve raritetno razumijevanje suvremenih tokova u 
slikarstvu i književnosti. Naravno, s iznijetim pozitivnim ocjenama ne želimo 
reći kako je ovaj hvaljeni liječnik , promašio“ svoju profesiju, koliko hoćemo 
istaknuti sljedeću činjenicu - Josip je Fajdić jedan od posljednjih intelektuala- 
ca ,staroga kova“, koji živi svladan od mnogovrsne znatiželje i svestrane 
obrazovanosti. 


Promatramo li sve tako što u jednoj povijesnoj perspektivi od tridesetak 
godina, dobivamo u osobi liječnika i hirurga Fajdića ne toliko i ne samo 
kroničara onoga što se najznačajnije zbivalo na kulturnoj sceni u Požegu, nego 
prije svega vrsnog i isto tako lucidnog interpretu, o čemu svjedoče rukopisi 
koji se objavljuju u ovoj knjizi. Na taj način ostvarujući svoju misiju, dr. Fajdić 
biva zapravo dvostrano užljebljen u suvremenoj požeškoj kulturi: on je i 
sigurni upućujući smjerokaz za najvrjednije opuse u recentnoj hrvatskoj 
slikarskojiknjiževnoj sceni alinjihov uistinu kompetentni tumač. 


U tom se smislu, zaključno može reći kako hirurg i liječnik Josip nas Fajdić 
ovim djelom uvlači u svoj svijet umjetnosti. Svijet koji zavređuje divljenje - i 
onaj o kojemu se piše ali isto tako i ono što o njemu dr. Fajdić piše! Tko to ne 
vjeruje, neka uzme u ruke ovu knjigu. Irazuvjeritće se čitajući ju. Zacijelo! 


Tomislav Zigmanov 

Bilješka o piscu p 


Josip Fajdić rođen je u Gospiću, u Lici 1947. gdje je 
završio osmogodišnju školu i gimnaziju, a nakon LA. 
toga u Zagrebu Medicinski fakultet. / 


Kraće vrijeme radio je u gospićkoj bolnici kao 
sekundarni liječnik, a onda 1977. odlazi u Požegu. Od 
1981. kao specijalist kirurg, nastavlja usavršavanje u 
struci uz paralelnu izgradnju znanstvene karijere. 
Tako je nakon magisterija (1989,) doktorirao i postao 
docent na Medicinskom fakultetu u Osijeku (2003.). 
Četiri godine kasnije postaje izvanredni, a 2010. 
redoviti profesor na katedri za kirurgiju Medicin- 
skog fakukteta Sveučilišta ,Josip Juraj Strossmayer“ u Osijeku. 


Osnovao je (ponovo) Ligu protiv raka u Požegi 1990. godine kojom rukovodi 
narednih deset godina. 
1997. s grupom istomišljenika osniva u Požegi zavičajnu zajednicu Ličana ,Vila 


see. 


Velebita“ čijije predsjednik sve do danas. 


Objavio je (kao prvi autor i priređivač) uglavnom u suradnji s drugim poznatim 
hrvatskim onkolozima tri sveučilišna udžbenika: ,Kirurgija dojke“, ,Suvremena 
dijagnostika bolesti dojke“ i ,Bolesti dojke“. Uz to, autor je i urednik dviju 
monografija ,Pojavnost raka u požeškoj regiji“ (povodom 30. godišnjice Lige za 
borbu protiv raka u Požegi) i ,Četrdest godina onkološke zaštite u Požegi“ 
(povodom 40. godišnjice iste asocijacije). Knjiga Bolesti dojke, proglašena je 
najvećim izdavačkim pothvatom u medicini 2000. godine u Hrvatskoj, čime je 
zaslužilanagraduHAZU,, Josip Juraj Strossmayer“. 


Kao zaljubljenik u Liku, ne zanemarujući nikada vlastite korijene, napisao je i 
nekoliko knjiga o Lici. Najznačajnije su: ,Ličani u Slavonijni & Vila Velebita u 
Požegi (2010.) i ,Posebnosti Like: priroda, povijest, kultura, poznate osobe“ (u 
tisku), a autor je dokumentarnog 80 - minutnog filma: ,Priča o Lici i Ličanima u 
Slavoniji“. Istaknuti je organizator brojnih kulturnih događaja u Požegi i šire, 
uglavnom u organizaciji LZD , Vila Velebita“. 


Dobitnik je prestižne nagrade Hrvatskog liječničkog zbora 2009. ,Ladislav Rako- 
vac“ za postignute rezultate u razvoju zdravstva i medicinske znanosti. Dobitnikjei 
Godišnje nagrade Grada Požege (2000.) za unapređenje zdravstva u Požegi. Danas 
kao umirovljeni sveučilišni profesor živi u Požegi. 

